
Αὐτός πού ἐμμένει σέ ἕνα ὑψηλό ἰδανικό, 
στέκει ἀκλόνητος στήν ἀπόφασή του, 
παρά τίς κραυγές τοῦ ὄχλου καί τίς ἀπειλές τῆς ἐξουσίας. 


Ὀράτιος 


Πρόλογος 


Ἡ ἱστορία τῆς ἀνθρωπότητος ἔχει γραφτεῖ µέ ἕναν Ιδιαίτερο τρόπο, 
καθοριζόµενη ἀπό δύο τάσεις. 

Ἡ µία συνιστᾶ τήν δημιουργικότητα πού ἐκφράζεται ἀπό τήν 
ἐνεργητική στάση τῶν ἀνθρώπων, οἱ ὁποῖοι προσπαθοῦν νά διε- 
ρευνήσουν ἀκόμη καί τήν παραμικρή πτυχή τῆς ὕπαρξής τους καί 
τοῦ περιβάλλοντός τους, νά κατανοήσουν, νά προσδιορίσουν καί νά 
ἐπαναπροσδιορίσουν πράγματα καί καταστάσεις, νά γνωρίσουν καί 
νά ἐμβαθύνουν, χωρίς τό ἐλάχιστο ἴχνος ἰδιοτέλειας, ἀλλά ἔχοντας 
ἀφιερωθεῖ στήν προβολή, ἐξάπλωση καί ἑδραίωση αὐτοῦ πού 
ὀνομάζεται καλό γιά ὅλους. 

Ἡ ἄλλη συνίσταται ἀπό µία παγιωµένη κατάσταση, ὅπου ἐπι- 
κρατεῖ ἡ ἀποδοχή τῶν πραγμάτων καί τῶν καταστάσεων «ὡς ἔχουν». 
Ἐδῶ, δέν ὑπάρχουν τά χαρακτηριστικά πού προαναφέρθηκαν καί τά 
ὁποία ἀφοροῦν τήν πρώτη τάση. Ἐννοεῖται πώς ἀχνές σκιάσεις πού 
ὁμοιάζουν µέ ὁρισμένα ἀπό τά ὅσα ἐκδηλώνονται µέτήν πρώτη τάση 
εἶναι δυνατόν νά ἐμφανιστοῦν περιστασιακά καί ἀποσπασματικά καί 
ἐδῶ, χωρίς ὅμως νά μποροῦν νά προσδώσουν τήν συνέχεια καί τήν 
ποιότητα πού ἀπαιτεῖται γιά τήν δημιουργική καί ἀδέσμευτη ἐξέλιξή 
τῆς ἀνθρωπότητος. 

Ἀπό τήν δεύτερη τάση προέρχονται ἤ συντηροῦνται τά περισσό- 
τερα ἀπό τά δεινά πού ταλανίζουν τόν πλανήτη καί ὅλες τίς ὑπάρξεις 
πού ζοῦν σ᾿ αὐτόν. Πλῆθος ἀνθρώπων εἶναι διατεθειµένο, κάτω ἀπό 
τήν ἐπίδραση διαφόρων ἐξωτερικῶν καί ἐσωτερικῶν καταστάσεων, 

γά οἰκειοποιηθεῖ ἕνα φαινόμενο τό ὁποῖο ἐμφανίσθηκε σέ ἕνα δεδο- 
µένο χρόνο καί µέ ὁρισμένο τρόπο. Αὐτή ἡ ἀποδοχή-οἰκειοποίηση 
μπορεῖ νά σταθεροποιηθεῖ µέσα ἀπό τήν συνεχή ἐπανάληψη. Ἡ 
εἰκόνα καί ἡ αἴσθηση τῆς βεβαιότητας µέτήν ὁποία διαφημίζεται καί 
διαδίδεται, διεκδικώντας καί καταλαμβάνωντας τήν θέση ἑνός θε- 
σφάτου, δέν ἐπιτρέπει τήν ἐκδήλωση, ἀμφισβητήσεων ἤ ἐνδοιασμῶν. 
Μ΄ αὐτό τόν τρόπο κατέχει τήν θέση τῆς µηδέποτε μεταβαλλόμενης 
οὐσίας, ἐπέχοντας θέση ἀπόλυτης ἀλήθειας, ὅσο καί ἄν ἡ ἴδια ἡ ζωή 
τήν διαψεύδει µέ πολλούς καί διαφορετικούς τρόπους καί συνήθως 
μέ οὐρανομήκεις κραυγές. 

Εἶναι βέβαιο, πώς στήν δεύτερή περίπτωση ἔχουμε νά κάνου- 
µε µέ ἕνα σοβαρό ἐμπόδιο, τό ὁποῖο καθιστά ἀδύνατη τήν πορεία 
τῶν ἀνθρώπων πρός τήν ἀποδέσμευσή τους ἀπό καταστάσεις ἀλ- 
λοτρίωσης, ἐξάρτησης, καταναγκασμοῦ, ἰδιοτελῶν βλέψεων καί σκέ- 
Ψεων, βάναυσης ἀνταγωνιστικότητας καί τελµάτωσης τῆς ζωῆς. Ἐπί 
πλέον, ἐπιφέρει ἀδυναμία λογικῆς ἐπεξεργασίας τοῦ εἶναι καί τοῦ 
γίγνεσθαι. 

Ἀνάμεσα σέ αὐτές τίς δυό καταστάσεις, πού ἐπενεργοῦν δυναµι- 
κά καί συνολικά, τό ἀποτέλεσμα δέν προκύπτει πάντοτε ἐπ᾽ ὠφελεία 
τῶν ἀνθρώπων. Ἀντίθετα, τό τέλµα καί τό ἀδιέξοδο εἶνε τά συνήθη 
ἀποτελέσματα µετά τήν ἐπικράτηση µίας καταστάσεως ἡ ὁποία ἔχει 
παγιοποιηθεῖ. 

Σέ αὐτό τό δοκίμιο ἀσχολούμαστε µέμία «πραγματικότητα» πού 
ἀπασχολεῖ γιά ἑκατονταετίες τή σκέψη καί τή δράση ἑκατομμυρίων 
ἀνθρώπων τοῦ πλανήτη. Πρόκειται γιά την ἐκκρεμότητα πού ἀφορᾶ 
τό ζήτημα τῆς τάξης καί τῆς ἐξουσίας, τήν μεταξύ τους σχέση, ἀλλά 
κυρίως τήν ἐπίδραση πού ἀσκοῦν στόν κοινωνικό χῶρο. Χρειάζεται, 
κατά τήν γνώµη µας, ἡ κατανόηση καί ἡ ἀντιμετώπιση τοῦ κατα- 
σταλάγματος µίας πορείας χιλιετιῶν καί ἡ δημιουργική ἀνάδειζη 
ἐκείνων τῶν ριζικῶν ἰδεῶν καί σκέψεων πού θά δώσουν, µέσα ἀπό 
µία οὐσιαστική διεργασία καί δράση, τήν λύση. Δέν χρειάζεται νά 
διατυπώσουµε τό αὐταπόδεικτο, ὅτι δηλαδή ἡ Ἰᾶξη, ἡ Ἐξουσία καί 
ὁ Κοινωνικός ἀνταγωνισμός διατηροῦν τήν ἐπικαιρότητά τους καί 
φέρνουν τούς ἀνθρώπους στή θέση νά ἐπιζητήσουν ζανά καί ξανά 
μέ καθαρή καί ἀδέσμευτη σκέψη τήν ἐπαναφορά τῶν διερευνώµε- 

γων στήν θέση πού τούς ταιριάζει. Αὐτή ἡ θέση μπορεῖ νά εἶναι ὁ 
θρόνος στήν κορυφή τοῦ Ὀλύμπου ἤ τά τρίσβαθα τῶν ὑπονόμων τής 
ἱστορίας καί ἡ λήθη. 

Ἀπό τό κατά πόσον οἱ ἄνθρωποι πού προσβλέπουν σέ ἕνα ἐλεύ- 
θερο, ἀνεξούσιο καί δημιουργικό µέλλον θά μπορέσουν νά ἐνερ- 
γήσουν ἀποτελεσματικά καί οὐσιαστικά, θά ἐξαρτηθοῦν τά πάντα. 

Ἡ ἀμφισβήτηση τῶν κάθε εἴδους «θεσφάτων» δέν εἶναι ἕνα κυ- 
νήγι μαγισσῶν, ἀλλά ἡ ἐπαναλειτουργία τῆς ἐρευνητικῆς σκέψης, 
ἡ νοητική ἐγρήγορση, ἡ ὁλική ἐποπτεία καί κατανόηση σέ βά- 
θος τῶν ὅσων ἐξελίσσονται γύρω µας, ὁ αὐτοέλεγχος μπροστά σέ 
ὅσα παραπλανοῦν, ἡ διάλυση τῶν ψευδαισθήσεων, εἶναι κάποια 
ἀπό τά κλειδιά πού θά μπορέσουν νά ζεκλειδώσουν τίς πύλες τοῦ 
παραδείσου πρός τόν ὁποῖο ὅλοι σιωπηρά ἤ ἠχηρά ἔχουν στραφεῖ, 
τόν προσδοκοῦν καί συχνά τόν ἐπικαλοῦνται κάτω ἀπό διάφορες 
ὀνομασίες. Ἑνός παραδείσου πού μένει µακρυνός, ὅσο οἱ ἄνθρωποι 
παραμένουν δεσµευμένοι ἀπό συναισθηματικές παρορµήσεις καί 
ψευδεπίγραφες παραστάσεις πού τούς ὁδηγοῦν σέ ἕναν κύκλο ἐπα- 
ναλήψεων. 

Ἄς µή θεωρηθεῖ ὅτι αὐτή ἡ ἔκδοση θά δώση λύσεις καί ἆπα- 
ντήσεις, ἐπειδή ἁπλά ἀποτελεῖ µία µικρή συνεισφορά πρός µία τέ- 
τοια κατεύθυνση. Μία συνεισφορά στήν διερεύνηση, ἀνάλυση καί 
κατανόηση πού θά δώση τήν δυνατότητα σέ πραγματικά λειτουρ- 
γικές κατευθύνσεις καί ἑπομένως σέ ἀπαντήσεις πού θά ἐπιφέρουν 
σκέψεις, κινήσεις καί προσανατολισµούς, ὥστε τά ἐπιδιωκόμενα 
ἀποτελέσματα νά δημιουργήσουν τίς προὐποθέσεις γιά µία πραγµα- 
τικότήτα ἐλεύθερη καί ἀνεξούσια. 


Συσπείρωση Ἀναρχικῶν 


Νοέμβριος 2015 


Μία γενική ἀναφορά 


ἐπανάληψη ἰδεῶν καί ἀπόψεων εἶναι σημαντικός βοηθός 

στή διεύρυνση τῆς σκέψης καί τῆς ἀνάλυσης τῶν ἐμπειριῶν. 

Δέν θά πρέπει, ὅμως, νά εἶναι µία μηχανική ἀποστήθιση τῶν 

ὅσων ἔχουν διατυπωθεῖ, ἀπό ἐξουσιαστές καὶ µή, ἐπειδή 
ἀκόμη κι ὅταν δέν προέρχονται ἀπό ἐξουσιαστικές πηγές κατα- 
λήγουν νά διαμορφώσουν µία ἐπιβεβλημένη συνθήκη, ἡ ὁποία 
ὁδηγεῖ νοµοτελειακά σέ ἕνα ἐξουσιαστικό καθεστώς. 

Γι αὐτόν τόν λόγο δέν χρησιμεύει στήν ἀπελευθερωτική 
διεργασία ἡ διαρκής ἐπανάληψη ἰδεολογημάτων! καί ἰδεολο- 
γιών” πού ὁδήγησαν σε λάθη µέ καταστροφικές συνέπειες γιά 
ὅσους προσέβλεπαν σέ ἕνα κόσμο ἀποδεσμευμένο ἀπό κάθε 
εἴδους καί μορφῆς ἐξουσιαστικά δεσµά. Δέν μπορεῖ, συνακό- 
λουθα, νά συνεπάγεται µία µηχανιστική ἐπανάληψη πρακτικῶν 
πού ἀλλοτριώνουν τούς ἀνθρώπους καί ὅπου ἀπελευθερωτικές 
ἀπόψεις ἀπαλλοτριώνονται γιά νά ἀντικατασταθοῦν ἀπό ἐξου- 
σιαστικές καρικατοῦρες ἀντί «πινακίου φακῆς καί χάριν κά- 
ποιου εἴδους ἑνότητας µέ διάφορες τάσεις τῆς ἀριστερᾶς. 

Μπορεῖ νά θεωρηθεῖ κοινότυπη ἐπανάληψη ἀλλά εἶναι 
ἀναγκαῖο νά ξαναγίνει αὐτή ἡ διαπίστωση. Ὅπως ἔχει γραφτεῖ 
καί ἀλλοῦ, ἐπικρατεῖ µία ἐντύπωση σύμφωνα μέ τήν ὁποία 
δέν ὑπάρχει λόγος νά ἀσχολούμαστε µέ ζητήματα οὐσίας. Έχει 
«καταχωρηθεῖ», μάλιστα, πώς ὅ,τι ἔχει χρησιμοποιηθεῖ εὐρύτατα 
δέν εἶναι δυνατόν νά ἀναζητεῖται ἤ νά ἀμφισβητεῖται ἡ βάση 
πάνω στήν ὁποία στηρίχθηκε. Θεωρεῖται, δέ, πώς εἶναι ἰδιαίτερα 


1.Ἐπινόηση, κατασκευασμένη ἄποψη πού ἀποσκοπεῖ στό νά ὑποστηρίξει 
θέσεις καί πρακτικές, τό ὑποστηρικτικό δεκανίκι µίας ἰδεολογίας. 

2. Ἡ ἰδεολογία συνίσταται ἀπό µία ὀργανωμένη καί κρυσταλλωμένη συλ- 
λογή ιδεών. 

κοπιαστικό τό νά ἀσχολεῖται κάποιος µέ τέτοια θέµατα, ἐπειδή 
ὅσοι ἔχουν τοποθετήσει τούς ἑαυτούς τους σέ µία ὁρισμένη 
πλευρά, ὅπως αὐτή τῆς ἀναρχίας, ἐννοεῖται πώς θά ἔχουν ἐπα- 
ναοικειοποιηθεῖ τίς θεµελιακές ἀπόψεις καί θεωρήσεις πού 
ἐκπορεύονται ἀπό τήν ἀπελευθερωτική της φύση. Μετά ἀπό 
αὐτήν τήν κατοχύρωση ἰδεῶν, τὸ ζητούμενο, πλέον, θά ἦταν ἡ 
εὕρεση ἐκείνων τῶν τρόπων µέ τούς ὁποίους θά ἀναδεικνύονταν 
καὶ θά γίνονταν λειτουργικά ὅλα ὅσα ἔχουν ἀποκομισθεῖ ὡς 
ἀπελευθερωτικές ἐμπειρίες. 

Ὅμως, τά παραπάνω, ὡς ἐπί τό πλεῖστον, δέν ἰσχύουν καὶ 
κατά συνέπεια ἡ ἐπισήμανση σὲ ζητήματα πού συνδέονται µέ 
θεµελιακές ἀναρχικές ἀπόψεις εἶναι ἀναγκαία καί παρά τό ὅτι 
φαίνεται κοπιαστική, εἶναι οὐσιαστικά γόνιμη καί δημιουργική. 
Εἶναι τέτοια ἡ σημαντικότητα τῶν θεμάτων, τά ὁποία ἅπτονται 
τῆς ἀναρχικῆς ἀπελευθερωτικῆς δράσης, πού ὅλη αὐτή ἡ προ- 
σπάθεια καταγραφῆς, ἐπανεγγραφῆς καὶ βαθύτερης κατανό- 
ησης γίνεται διασκέδαση. Ὅσο καί ἄν κάτι τέτοιο μπορεῖ νά 
παραξενεύει, στήν πραγματικότητα δέν θά ἔπρεπε, ἐπειδή ἡ 
ἀναρχία δέν εἶναι κάτι τὸ ἐπαγγελματικό, ἤ µία προσωρινή 
ἐνασχόληση. Εἶναι ἕνας ὅρος ζωῆς πού τόν ἀποδεχτήκαμε καί 
τὀν ἀναδιαμορφώνουμε. Ἔτσι, τό ἀναρχικό µέλλον, στό ὁποῖο 
προσβλέπουµε καί τό ὁποῖο θέλουμε νά δημιουργήσουμε, μᾶς 
βάζει μπροστά στίς εὐθύνες µας, τίς ὁποῖες δέν θέλουμε νά πα- 
ρακάµψουµε, ἐφ᾽ ὅσον τίς ἀποδεχτήκαμε ὁλόψυχα καί τίς φὲρ- 
νουµε σέ πέρας µέ εὐχαρίστηση. 

Βεβαίως, ἡ ἀναρχία δέν εἶναι δόγµα, µέ κρυσταλλωµμένες 
ἰδέες, ἀλλά δέν εἶναι καὶ ὁ σκουπιδοτενεκές, ὅπου ὁ κάθε τυ- 
χάρπαστος ἐξουσιαστής ἤ περιπλανώμενος διασκεδαστῆς θά 
μπορεῖ ἀσύδοτος νά ἐναποθέτει τὰ στοµαχικά του ἀπορρίμματα 
κατασκευάζοντας ἕναν τερατώδους μορφῆς ἀναρχισμό, ποὺ δέν 
διστάζει νά τόν ὀνοματίζει ἤ νά τόν ταυτίζει µέ τήν ἀναρχία. 

Στἰς Νεφέλες τῶν «σύγχρονων» ἰδεολογιῶν, ὁ κάθε Στρε- 
Ψψιάδης μπορεῖ νά ξεγελάσει καλόπιστους καί ἀφελεῖς καὶ νά 
προσεταιριστεῖ ὠφεληματίες. Ἀλλά στήν πραγματικότητα ἡ 
ἀλήθεια δέν μπορεῖ νά κρυφτεῖ. Ἡ ἐξουσία, ὅποιον μανδύα κι ἄν 


ΤΑΞΗ, ΕΞΟΥΣΙΑ ΚΑΙ ΚΟΙΝΩΝΙΚΟΣ ΑΝΤΑΓΩΝΙΣΜΟΣ 


ντυθεῖ, ὅποιος κι ἄν τήν ἀγκαλιάσει, παραμένει αὐτούσια καί σύ- 
ντοµα ἀποκαλύπτεται. 

Εἶναι διαπιστωµένο πώς ἡ ἐξουσία γίνεται καί παραμένει ἀνί- 
κητη, ὅσο οἱ ἄνθρωποι --καί ἰδιαίτερα αὐτοί πού μέ τόν ἕνα ἤ 
τόν ἄλλο τρόπο ἔχουν ἐνταχθεῖ σέ κάποιου εἴδους ἀγώνα-- ἄπο- 
δέχονται ἤ (ἀκόμα χειρότερα) προβάλλουν τίς «εὔκολες» λύσεις, 
οἱ ὁποῖες στήν πραγματικότητα ὄχι µόνο δέν εἶναι εὔκολες, ἀλλά 
τουναντίον δυσκολεύουν τήν ἀπελευθέρωση τοῦ νοῦ καί δυνα- 
στεύουν τίς ἀνθρώπινες ὑπάρξεις. Οἱ προεκτάσεις αὐτῶν τῶν 
«λύσεων» ἐπιφέρουν, συνήθως, καταστροφικά ἀποτελέσματα εὐ- 
ρύτερης κλίμακας. 

Θεωροῦμε πώς ἦταν ἀρκετά κατανοητή ἡ διάκριση πού κά- 
γαµε ἀρχικά, ἀνάμεσα στίς ἰδέες καί τίς ἀπόψεις ἀφ᾽ ἑνός καί στἰς 
ἰδεολογίες καί τά ἰδεολογήματα ἀφ᾽ ἑτέρου, δεδομένου πώς αὐτή 
ἔχει ἰδιαίτερη σημασία. 

Ὅμως, ὅταν ἀναφερόμαστε στή «σχέση» ἀνάμεσα στήν ἔξου- 
σία καί τήν ἀναρχία, τότε δέν ἔχουμε ἁπλά ἔντονη διάκριση, 
ἀλλά µία πλήρως ἀνταγωνιστική κατάσταση.’ 

Σ) αὐτήν τήν θεµελιακή ἀντίθεση ἐντάσσονται οἱ ἰδέες τῆς 
ἀριστερᾶς, οἱ ὁποῖες, ἀνεξάρτητα ἀπό τήν ἀπόχρωση τήν ὁποία 
προσλαμβάνουν, παραμένουν βαθύτατα ἐξουσιαστικές. Αὐτό δέν 
εἶναι ἁπλά αὐταπόδεικτο, εἶναι ἐπιβεβαιωμένο ἰδεολογικά καίπο- 
λιτικά, καθώς καί ἀπό τίς οἰκονομικές καί κοινωνικές συνθῆκες, 
ἀλλά καί ἀπό τήν πολιτική μεθοδολογία καί πρακτική πού ἔχει 
ἐφαρμοστεῖ τά τελευταία διακόσια χρόνια, ἀπό τότε δηλαδή πού 
ἀπέκτησε αὐτή τήν ὀνομασία. Πρόκειται γιά µία πραγματικότητα 
ἡ ὁποία, ἐφ᾽ ὅσον δέν γίνεται ἀποδεκτή, ἔχουμε τό πέρασμα σέ 
κατάσταση φαντασιώσεων, οἱ ὁποῖες ἐπιδροῦν σέ ἀτομικό καί σέ 
συλλογικό ἐπίπεδο. Αὐτές οἱ φαντασιώσεις παραγνωρίζουν δυό 


3. Εδῶ θά πρέπει νά ληφθεῖ ὑπ᾿ ὄψιν ὅτι ὑπάρχει σαφής διαφορά ὡς πρός 
τόν ἀναρχισμό, ὁ ὁποῖος, ὅμως, ὅσο δανείζεται ἀπό ἐξουσιαστικές ἰδεο- 
λογίες --καί ἰδιαίτερα ἀπό τόν Μαρξισμό-- τόσο ο. γίνεται ἡ σχέση 
του µέ τήν ἐξουσία. 

4. Στήν πολυσύνθετη διάσταση τῆς ἀριστερᾶς, συγκαταλέγεται τόσο ἡ 
κομμουνιστική ὅσο καί ἡ σοσιαλιστική/σοσιαλδηµοκρατική ἔκφρασή της. 


αἃ 

τουλάχιστον συνταρακτικές ἐμπειρίες: τῆς Ρωσίας ἀπό τό 1917 
καί µετά, καί ἐκείνη τῆς Ἱσπανίας πρίν καί ἔπειτα ἀπό τό 1926. 

Γιά τοὺς ἀναρχικούς ἡ ἐμπειρία τῆς Μπολσεβίκικης Ἐπανά- 
στασης στή Ρωσία καί τοῦ Ἱσπανικοῦ Ἐμφύλιου Πολέμου (1926- 
1939), συμβάλλει σὲ ἀπελευθερωτικές διεργασίες, µόνον ἐάν 
κατανοηθοῦν τά πλέον κρίσιμα σημεῖα τους, πού µετέβαλαν 
ἑκατομμύρια ἀνθρώπους σέ ὑποχείρια τῶν ἐξουσιαστικῶν δια- 
θέσεων καί πολιτικῶν παιχνιδιῶν τῆς ἀριστερᾶς (σοσιαλιστικῆς 
καί κομμουνιστικῆς) καὶ ὁδήγησαν στά γνωστά καταστροφικά 
ἀποτελέσματα. 

Κι ὅμως, οἱ σύγχρονοι ὀπαδοί τοῦ ἀναρχισμού” γράφουν 
στά παλαιότερα τῶν ὑποδημάτων τους τήν ἐμπειρία πού ἀπε- 
λευθερώνει καί ἀκολουθοῦν τίς «πεπατηµένες» τῆς ἱσπανικῆς 
τραγῳδίας. 

Διαπιστώνουμε, ἔτσι, πώς ὁ ἐκθειασμός ὅλων αὐτῶν τῶν ᾱρ- 
νητικῶν συμβάντων μετατρέπεται σέ πράξη, ἀναδεικνύοντάς 
τα σέ θεωρία. Ὁ ὁμιχλώδης ἐργατισμός, οἱ πολιτοφυλακές πού 
ζέχνουν ἐξουσία ἀπό μίλια μακρυά, ὁ ἐναγκαλισμός μέ τήν 
ἀριστερά, ἡ ὑμνολογία τῶν πλέον ἀποτρόπαιων στιγμῶν πού 
ἔζησαν ἄνθρωποι (σφαγές στὸ Μελιγαλά, Δεκεμβριανά, Δημο- 
κρατικός Στρατός), ἡ ὑμνολογία σφαγέων (ὅπως τοῦ Ἄρη Βε- 
λουχιώτη, τοῦ Νίκου Μπελογιάννη, τοῦ Ἀίκου Ζαχαριάδη κ.ἄ.), 
συνιστοῦν τό ἰδεολογικό καί πολιτικό πλαίσιο πού περιλαμβάνει, 
ἐπίσης, σέ τέτοιο βαθμό ἀντιφασισμό καὶ ταξική λαγνεία, ὥστε 
νά χρησιμοποιοῦνται, ἀπό τούς σύγχρονους ἀναρχιστές, ΕΑΜΙ- 
κά συνθήµατα, νά προτάσσεται «ἡ ὀργάνωση τῆς τάξης µας» ἤ 
νά γίνονται ἀναφορές στό ὄνομα «τῆς τάξης µας». 

Θέλουμε νά πιστεύουμε πώς αὐτό τό πρὀταγµα δέν ἐννοεῖ 
τήν ὀργάνωση τῶν ἀναρχικῶν (ἤ σωστότερα τῶν ἀναρχιστῶν) 


5, Θεωροῦμε πώς ὁ ἀναρχισμός ἀπέχει πολύ ἀπό τήν ἀναρχία, δεδομένου 
πώς στήν περίπτωση τοῦ ἀναρχισμοῦ ἔχουν συμπεριληφθεῖ πλεῖστα ὅσα 
ἐξουσιαστικά χαρακτηριστικά πού τόν κάνουν νά βρίσκεται ἐγγύτερα 
πρός τήν ἀριστερά καί τόν Μαρξισμό, γεγονός πού τόν ἔχει τοποθετήσει 
µακράν τῶν ἀναρχικῶν ἰδανικῶν. 

σὲ τάξη, ἐπειδή κάτι τέτοιο θά προκαλοῦσε ἀσταμάτητα γέ- 
λια. Δεχόμαστε, πάντως, πώς ὁ λόγος γίνεται γιά τήν λεγόμενη 
ἐργατική τάξη (ἄλλωστε αὐτό συνάδει καί µέ µία ἤδη ὑπάρχουσα 
κειμενογραφία) στήν ὁποία κάποιοι ἐντάσσουν τόν ἑαυτό τους. 
Ἔτσι, τό ζήτημα τῆς «τάξης» ἐπανέρχεται στό προσκήνιο καί 
μάλιστα σέ µία ἐποχή κατά τήν ὁποία ὁ κυριότερος ἐκφραστήςά 
αὐτῆς τῆς προκατάληψης, πού συνήθως ἀποκαλεῖται «ἐργατική 
τάξη», βρίσκεται σε κατάσταση ἀποσύνθεσης προσδοκώντας 
κάποια ἰατρικά παρασκευάσµατα πού θά δώσουν µία προσωρινή 
ἀνάκαμψη στήν,οὔτωςῆᾶλλως,συνεχῶςκαταρρέουσα«ὑγείαντου. 

Δέν θά μπορούσαμε νά ἀσχοληθοῦμε μέ τό ζήτημα τῆς «τά- 
ξης» χωρίς νά λάβουμε ὑπ) ὄψιν µας τά ὅσα ἀναφέρει ὁ Μάρξ, οἱ 
ὁπαδοί καί οἱ συνεχιστές του σέ σχέση µέ αὐτό τό ζήτημα. Ἐπειδή 
γύρω ἀπό αὐτά τά «θέσφατα» ἀναφέρονται ἤ περιστρέφονται οἱ 
διάφορες «ταξικές» ἀναζητήσεις, τοποθετήσεις καί ..«φαντασιώ- 
σεις. 

Νά, λοιπόν, πού ἡ ἱστορικά, πολιτικά, ἰδεολογικά καὶ θεω- 
ρητικά ἐσκεμμένη διάχυση θολούρας προσπαθεῖ νά ἀνοίξει ἕνα 
νέο κύκλο, τόσο ἀνούσιο, ἀπό ἀπελευθερωτική ἄποψη, ὅσο καί 
καταστροφικό. Μπροστά σ᾿ αὐτές τίς συνθῆκες εἴμαστε ὑπο- 
χρεωμένοι, ἐξ αἰτίας καί τῶν ὅσων ξεδιπλώνονται μπροστά µας, 
ἀλλά καὶ ἀπό τήν ὑποχρέωσή µας ὡς ἀναρχικῶν νά προτάσ- 
σουµε καί νά ὑπερασπιζόμαστε τήν ἀλήθεια, νά ἐπιμείνουμε 
στήν ἐπανάληψη καὶ στήν προσπάθεια ἐμβάθυνσης ἰδεῶν καί 
ἀπόψεων, ἀδιαφορώντας γιά τήν σκόπιµη προπαγάνδα πού -μέ 
διάφορα πολιτικά τερτίπια- προσπαθεῖ νά ἀπαξιώσει τήν συ- 
ζήτηση ἐπί τῆς οὐσίας, τήν ἀνάλυση καί τήν ἐξαγωγή συµπερα- 
σµάτων, πού προσφέρει ἡ πλούσια ἀρνητική (ἀλλά καί ἡ θετική) 
ἐμπειρία καί γνώση, πού ἀποκομίζεται µέσα ἀπό τούς ἀναρχικούς 
ἀγῶνες. 

Ἄλλωστε, δέν εἶναι τυχαῖο πώς, ὅταν ἀπουσιάζουν ὅσα προ- 
αναφέραμε, τότε εἶναι πού πρωταγωνιστεῖ ὁ πρακτικισµός καί ἡ 
συνθηµατολογία, µέσα ἀπό τά ὁποία πλασάρονται µέ εὐκολία οἱ 


6. Πρόκειται γιά τό ΚΚΕ. 


ΤΑΞΗ, ΕΞΟΥΣΙΑ ΚΑΙ ΚΟΙΝΩΝΙΚΟΣ ΑΝΤΑΓΩΝΙΣΜΟΣ 


ἐξουσιαστικές ἀπόψεις καί δραστηριότητες σάν θεμιτές -καί τό 
κυριότερο-- σάν ἀναρχικές καί ἀπελευθερωτικές. 

Πολλοί εἶναι αὐτοί πού βρίσκονται μπλεγμένοι µέσα στόν 
κυκεῶνα τῆς παραπληροφόρησης καὶ τῆς προπαγάνδας. Ἡ 
γνώση µέσα ἀπό τήν ἐπεξεργασία διάφορων καταγεγραμµένων 
ἐμπειριῶν ἀποφεύγεται. Ἰό ταχυφαγεῖο (γνωστότερο καί ὡς Εα5ί 
Εοοά) ἰσχύει, ἐπίσης, στόν τοµέα τῆς γνώσης καί τῆς πληροφό- 
ρησης. Αὐτή ἡ λογική, ἐπικρατεῖ κυρίως ἐκεῖ ὅπου βασιλεύει ἡ 
στείρα συνθηµατολογία καί ἡ ἡμιμάθεια, προτρέποντας στήν 
ὑποτιθέμενη ἀνώτερη ὅλων πράξη, τῆς ὁποίας τά ἀποτελέσματα 
εἶναι καταστρεπτικά καί ὀδυνηρά, ὅπως ἀποδεικνύεται συνεχῶς. 
Ἡ ἐπεξεργασία γεγονότων καὶ ἀπόψεων ἀνατίθεται στούς ὑπο- 
λογιστές (ἐπί τό ὀρθότερον ὑπολογιστῆρες), ἀπό τούς ὁποίους 
ἀποσπῶνται ὅσα εἶναι εὔπεπτα, ἠχοῦν κατάλληλα καί «δέν κου- 
ράζουν». Ὁ ἐγκέφαλος ἀφήνεται νά ἐπεξεργαστεῖ πολύ μικρά 
καί ἁπλά δεδοµένα, ἄσχετα ἄν αὐτή ἡ τυπική σχέση µέ τήν σκέ- 
Ψη καί τόν συλλογισμό μπορεῖ νά ὁδηγήσει σέ συμπεράσματα 
ἐπιφανειακά. 

Ἡ ἀποδοχή τοῦ «ἕτοιμου γεύματος» στό ὁποῖο ὁ καθένας τό 
µόνο πού καλεῖται εἶναι νά προσθέσει ἐλάχιστα πράγματα, κα- 
θιερώνει µία βαριεστηµάρα καί µία «πληρότητα» πού ἀποτρέπει 
τήν ἐνασχόληση µέ τήν οὐσία καί τήν εὐρύτερη διάσταση πού 
ἔχει τό κάθε θέµα. Τά μεγάλα κείµενα, τά πολυσέλιδα βιβλία, 
ἀλλά καί τά περιοδικά, πού δέν ἔχουν καταταχθεῖ σ᾿ αὐτά πού 
περιέχουν ἄρθρα ἐλαφροῦ καί μικρῆς ἔκτασης περιεχοµένου, 
ἀποφεύγονται. Ἡ «γενική τάση», ἡ «γραµµή» πού ἔχει γίνει 
ἀποδεκτή εἶναι πώς τά κείµενα ἀναλύσεων ἀποτελοῦν ἄχρηστες 
θεωρητικολογίες, ὅτι εἶναι κουραστικά καί σχολαστικά καί ὅτι 
δέν ἔχουν σχέση µέ τά τρέχοντα ζητήματα πού ἀπασχολοῦν τόν 
κόσμο. Ἔτσι, τά «εὔκολα» καί εὔπεπτα, τά «περιεκτικά» κείµενα 
πού μποροῦν νά ταυτιστοῦν µέ συνθη µατολογίες ἤ µέ περιλήψεις 
ἔχουν ἀπήχηση. Αὐτή ἡ «τάση» ἐπιδιώκει, ἤ στήν καλύτερη τῶν 
περιπτώσεων ἐπιφέρει, τήν ἀπομάκρυνση ἀπό τήν κατανόηση 
οὐσιαστικῶν ζητημάτων πού ἔχουν ἄμεση σχέση μέ τά προβλή- 
µατα πού ἀπασχολοῦν τόν κόσμο, διαχωρίζοντας τίς ἐμπειρίες 

σὲ θεωρητικές καί πρακτικές, ὑποβιβάζοντας καὶ καλώντας σἐ 
ἀπαξίωση τῆς συσσωρευµένης γνώσης, --πού προέρχεται ἀπό 
τήν ἀναλυτική καί συνθετική διεργασία τῶν πραγματικῶν δεδο- 
µένων τοῦ σήµερα καθώς καί τῆς ἱστορίας--, ἐνῶ τήν ἴδια στιγµή 
διαχέει τμηματικά καί µέ µερικότητα τίς ἐξουσιαστικές θεωρίες 
σάν τή θεραπεία «κάθε νόσου καί κάθε µαλακίας». 


Ἄς ἔλθουμε στό προκείµενο 

Τό ζήτημα τῶν τάξεων δέν εἶναι καινούργιο. Δέν εἶναι ἀνακάλυψη 
τοῦ γνωστοῦ ἐξουσιαστῆ οἰκονομολόγου Καρλ Μάρξ. Οἱ τάξεις 
ἕλκουν τήν «καταγωγή» τους στήν ἀπαρχή τῆς συγκρότησης τῶν 
ἐξουσιῶν καί τῶν ἐξουσιαστικῶν σχέσεων, στή δόμησή τους. Ἡ 
συγκρότηση µίας ἤ περισσοτέρων τάξεων συνίσταται, ἐκτός τῶν 
ἄλλων, στόν ὅσον τό δυνατόν ἐμφανῆ διαχωρισμό, τῶν ὁμάδων 
πού τήν ἀποτελοῦν, ἀπό τό ὑπόλοιπο πλῆθος τῶν ἀνθρώπων. 

Δέν ἔχουμε τήν πρόθεση νά ἐπεκταθοῦμε σέ πολλές ἄναφο- 
ρὲς. Θά σταθοῦμε σέ δυό ἀπό τίς γνωστότερες καὶ χαρακτηρι- 
στικότερες στήν ἱστορία περιπτώσεις, τῆς Ρώμης καί τῶν Άθη- 
νῶν, ἐπειδή ἡ ἱστορία τῆς κυριαρχίας εἶναι διδακτική. 

Στήν ἀρχαία Ρώμη, οἱ πληβεῖοι χαρακτήριζαν τοῦ πατρικίους 
ὡς εἰαφείσμς (κλασσικούς, δηλαδή αὐτούς πού ἀνῆκαν σέ τάξη), 
δεδομένου ὅτι ἀποτελοῦσαν τήν ἀνώτατη τάξη.’ 

Βέβαια, χρειάστηκαν πολυετεῖς ἀγῶνες τῶν πληβείων, ὥστε 
νά μπορέσουν νά «ἐξομοιωθοῦν» µέ τάξη, κερδίζοντας «δικαιώ- 
µατα» στήν Σύγκλητο καί ἐκλέγοντας ἀντιπροσώπους. Μετά ἀπό 
230 περίπου χρόνια (494-264 Π.Χ.) ἔντονων ἀντιπαραθέσεων 
καί διεκδικήσεων, ἡ «τάξη» τῶν πληβείων παρέμενε ἕνα ἄνο- 
µοιογενές καί ἀνίσχυρο σῶμα µέσα στόν κοινωνικό χῶρο ἔχο- 
ντας, παρ᾽ ὅλα αὐτά, ἐκπληρώσει ἕνα ἱστορικό «καθῆκον»: Νά 
ἐνσωματώσει στἠν ἤδη ὑπάρχουσα τάξη ἕνα ἀκόμα συμπλήρω- 
μα, γιά τήν ἄσκηση τῆς ἐξουσίας της, τό ὁποῖο φαινομενικά 


7. 7 Ὀυταπί, Παγκόσμιος Ἱστορία τοῦ Πολιτισμοῦ, τόμ. 2ος. 
8. Πληβείοι (ρἱεῦς) ἤ πλέμπα αποκαλούνταν τά φτωχότερα µέλη τῆς κοι- 


νωνίας γενικά. 
τὰ 

«ἀντιπροσώπευε» τοὺς πληβείους, ἐνῶ στήν οὐσία, ἐφάρμοζε κα- 
τά κανόνα τίς θελήσεις τῶν ἀρχόντων. 

Στήν περίπτωση τῆς ἀθηναϊκῆς πόλης-κράτους (ἡ ὁποία 
ἀποτελεῖ τήν προσφιλῆ ἀναφορά τῶν «νέο»-ἐξουσιαστικῶν θεω- 
ριῶν, ὅπως αὐτῶν πού προτάσσουν τήν ἀμεσοδημοκρατική δι- 
αχείριση τῶν ἐξουσιαστικῶν ὑποθέσεωγ), ὅπως εἶναι γνωστό, ἡ 
κυριαρχία τῆς ἄρχουσας τάξης ἀσκοῦνταν µέσω τῶν διαβαθµἰ- 
σεων κατά τέλη, ἀνάλογα δηλαδή µέ τά εἰσοδήματα. Τά πολιτικά 
δικαιώµατα καθώς καί οἱ δημόσιες ὑποχρεώσεις εἶχαν σχέση µέ 
αὐτές τίς διαβαθμίσεις .Ἔτσι, οἱ θῆτες (ὅσοι εἶχαν καταχωρηθεῖ 
στήν κατηγορία τῶν 200 µεδίμνων) ἀποκλείονταν ἀπό τήν ἐκ- 
κλησία τοῦ δήµου. Οἱ ἄρχοντες ἀναδεικνύονταν ἀριστίνδην 
καί πλουτίνδην. Οἱ εὐγενεῖς ἔχουν ἀπέναντι στούς µή εὐγενεῖς 
ταξική ἑνότητα καί ἀντίστοιχη συνείδηση καί συμπεριφορά. 
Αὐτοχαρακτηρίζονται εὐπατρίδαι (ἀπό καλή γενιά), γνώριμοι 
(γνωστοί), ἀγαθοί (καλοί), ἐσθλοί (καλοί). 

Εἶναι προφανές, πώς ἡ ἐξουσία καὶ ἡ ἄσκηση της συνδέε- 
ται ἄρρηκτα µέ τήν ὕπαρξη µίας τάξης, ἡ ὁποία δεσπόζει τῆς 
κοινωνίας, ἀλλά καί ἑνός μηχανισμοῦ, τοῦ κράτους, τόν ὁποῖο 
χρησιμοποιεῖ γιά τήν ἐφαρμογή τῶν νόμων πού ἔχει θεσπίσει. 

Οἱ ἐξουσιαστές συμπτύσσονται σέ Ἰάξη,Ιὸ διαχωρίζονται ἀπό 
αὐτοὺς πού ἐξουσιάζουν, ἐνῶ παράλληλα τούς διατηροῦν χωρι- 
σµένους κατατάσσοντάςτους σέ µεγάλες ἤ µικρές ἀριθμητικά κα- 
τηγορίες µέ βάση, συνήθως, εἰσοδηματικά κριτήρια. Ἡ διατήρη- 


9. Μ. Β. Σακελλαρίου, Ἡ Ἀθηναϊκή Δημοκρατία. 

10. Θά χρησιμοποιοῦμε τό ὄρο Ἰάξη χωρίς ἄλλους προσδιορισμούς τοῦ 
εἴδους: ἄρχουσα, κυριαρχοῦσα, κρατοῦσα, κ.ᾱἄ. Ὁ λόγος γιά τόν ὁποῖον 
ἀκολουθοῦμε αὐτόν τόν «στεγνό» ὁρισμό εἶναι ἐπειδή ἡ Τάξη εἶναι ταυ- 
τόχρονα ἄρχουσα, κρατοῦσα, ἀνώτατη, κυριαρχοῦσα, ἐπιβαλλόμενη 
ἤ ὁτιδήποτε ἄλλο θά μποροῦσε νά προστεθεῖ. Ἑπομένως ἕνας προσ- 
διορισμός ἀφήνει ἀνοικτό τό πεδίο στὀ νά διαμορφωθεῖ ἡ γνώµη ὅτι 
ὑπάρχει, ἐπίσης, κάποια ἤ κάποιες τάξεις πού δέν ἄρχουν, κάτι τό ὁποῖο θά 
μποροῦσε ἀβίαστα νἁ θεωρηθεῖ ὡς ἀντίφαση μέ τά ὅσα ἐκτίθενται στήν 
ἀνάλυσή µας. Ἐπειδή, ὅμως, αὐτός ὁ «στεγνός» ὄρος προκαλεῖ ἀμηχανία, 
λόγω τῆς μακρόχρονης χρήσης διατυπώσεων ὅπως «ἄρχουσα τάξη» κ.λπ., 
ἄς ὑπάρχει κατά νοῦ ἡ χρήση τοῦ ὅρου «Τάξη τῶν κρατούντων». 

ση τῆς ἰσχῦος τους καλύπτεται µέ τήν καθιέρωση εἰσοδηματικῶν 
κριτηρίων καί µέ αὐτόν τόν τρόπο ἀποσυνδέουν ἐπιφανειακά 
τούς ὅρους δουλείας, µεταθέτοντάς τους σέ ὅ,τι ὁρίζεται ὡς 
οἰκονομική κατάσταση.'! Ἔτσι, διατηροῦν τοὺς σκλαβωμένους 
σὲ συνθῆκες διαρκοῦς ἐξάρτησης ἀπό τά ἀπαραίτητα γιά τήν 
ἐπιβίωσή τους, τά ὁποία βρίσκονται σὲ συνάρτηση µέ τήν κατη- 
γορία στήν ὁποία τούς ἔχουν ἐντάξει ἤ µετακυλήσει. 

Θά πρέπει νά ἔχουμε, ἐπίσης, ὑπ᾿ ὄψιν, ὅτι σὲπεριόδους κρίσι- 
µες γιά τό σύστηµα κυριαρχίας κι ἐκμετάλλευσης, ἡ συσπείρωση 
καί ἡ µονολιθικότητα στό ἐσωτερικό τῆς τάξης ἐπιβάλλεται πρὸς 
τά ἔξω µέ τήν ὁμόφωνη ἀποδοχή ἕκτακτων ἁρμοδιοτήτων.”’ 
Εἶναι οἱ συνθῆκες δικτατορίας τῆς ἀρχαίας Ρώμης, πού φτάνουν 
νά ἐφαρμόζονται µέχρι καὶ τούς σύγχρονους καιρούς, ἄλλοτε 
ἀνοιχτά καί ἄλλοτε µέ τήν συσπείρωση πολιτικῶν παρατάξε- 
ων καὶ κομμάτων (κυβερνήσεις ἐθνικῆς ἑνότητας, ἕκτακτης 
ἀνάγκης), µέ τήν σύμπραξη καί τήν ἀνοχή τῶν μή συμμετεχό- 
ντων στήν διακυβέρνηση (ὅπως στήν κατάσταση πού ἔχουμε 
τώρα στόν ἑλλαδικό χῶρο). 

Εἶναι χαρακτηριστική, ἐπίσης, ἡ περίπτωση τῆς Σολώνειας νο- 
µοθεσίας. Ὁ ἀριστοκράτης Σόλων ἐπεμβαίνει σέ µία κρίσιµη πε- 
ρίοδο σάν κοινά ἀποδεκτός διαµεσολαβητής (διαλλακτής). Στήν 
οὐσία, ὅμως, ἀναλαμβάνει νά διασώσει τούς ἄρχοντες μπροστά σἑ 
ἕναν ἐμφύλιο, πού βρίσκεται πρό τῶν πυλών. Ἐκλέγεται ἄρχοντας 
καὶ περιβάλλεται µέ ἔκτακτες καί ἀπόλυτες ἁρμοδιότητες ἐπιβολῆς. 
Γίνεται, δηλαδή, δικτάτορας, κάτι πού συνήθως ἀποφεύγεται νά 


» «{ 


εἰπωθεῖ ξεκάθαρα, ἀπ᾿ ὅσους ἀσχολοῦνται µέ αὐτή τήν περίοδο. 'ὁ 


11.Ὅμως, ὅσο ἡ οἰκονομική ἀνέχεια συνδέεται µέ τήν δουλεία ἤ τήν σκλα- 
βιά, ἄλλο τόσο καί ἡ οἰκονομική ἄνεση δέν σηµαίνει διαβίωση µέσα σἐ 
συνθῆκες ἐλευθερίας. 

12Η µέτήν ἀπό κοινοῦ ψήφιση νόµων ἀπότίς ὑποτιθέμενα ἀντιμαχόμενες 
µερίδες στά σύγχρονα κοινοβούλια. Οἱ ἐμπειρίες ψήφισης μνημονιακῶν 
νόμων (ἐν σώματι ἤ µέτήν παράλειψη καθοριστικῶν κινητοποιήσεων ἀπο- 
τροπῆς τους) στό ἑλλαδικό κοινοβούλιο κατά τήν πενταετία 2010-2015 
εἶναι χαρακτηριστικές καί διδακτικές. 

13.Ἐδῶ ἔχουμε µία ἱστορική ἐπιβεβαίωση τοῦ γεγονότος πώς οἱ μέθοδοι 

Μέ δεδομένο ὅτι οἱ κρατοῦντες, ἔχοντας ἐντείνει τίς ἐκμε- 
ταλλευτικές καί καταπιεστικές συνθῆκες, προετοίµαζαν τό πέ- 
Ρρασµα στὀ ἑπόμενο στάδιο ἰσχυροποίησης τοῦ ἐξουσιαστικοῦ 
πλέγματος, οἱ νόμοι τοῦ Σόλωνα ξαναμοίρασαν τούς ὅρους τῆς 
ἐξουσίας καί τῆς ἐπιβολῆς. Δόθηκε δικαίωµα στούς θῆτες νά 
συμμετέχουν στήν ἐκκλησία τοῦ δήµου, ἀλλά χωρίς δικαίωµα 
ψήφου (ἕνα δῶρο ἄδωρο). Ἐνίσχυσε τήν παρουσία τῶν μεσαίων 
στρωμάτων στά διάφορα ὄργανα διοίκησης τῆς πόλης-κράτους, 
ὅπου τὀν πρῶτο (καί τελευταῖο) λόγο διατήρησαν καί πάλι οἱ 
εὐγενεῖς. Νομοθέτησε µία «δίκαιη» ἀνισότητα, ὅπου οἱ εὐγενεῖς 
διατηροῦσαν ὅλα τά προνόµια τους, ἀφοῦ ἁπλῶς ἄνοιξε κάποι- 
ες νομοθετικές βαλβίδες ἀποσυμπίεσης, διατηρώντας, παράλ- 
ληλα, τίς κατηγοριοποιήσεις. Ἐνίσχυσε τόν μετασχηματισμό 
τῶν κοινωνικῶν καί οἰκονομικῶν συνθηκῶν πρός τήν κατεύ- 
θυνση ἀνάπτυξης τῆς βιοτεχνίας, καλλιεργώντας ταυτόχρονα 
τήν ψευδαίσθηση περί «κοινότητας» ἀνάμεσα σε ἄρχοντες καί 
ἀρχούμενους (µέ τήν σεισάχθεια, κάτι ἀνάλογο μέ τίς 100 δόσεις 
πού δέν ἀπαλείφουν τό χρέος ἀλλά τό μοιράζουν σέ τμήματα 
ποσοτικά και χρονικά). 

Ἡ κυρίαρχη τάξη παρέμεινε δεδομένη καί µία. Αὐτό συνε- 
χίστηκε παρά τίς στάσεις πού ξέσπασαν στὀ δεύτερο τέταρτο 
τοῦ 6ου αἰώνα ΠΠ.Χ., οἱ ὁποῖες δέν εἶχαν αὐτά πού θά μποροῦσαν 
νά ὁρισθοῦν σάν ταξικά χαρακτηριστικἀ, ἀλλά ἀποτελοῦσαν 
ἔκφραση τῆς πάλης γιά τήν ἐξουσία διαφόρων τµηµάτων τῶν 
εὐγενῶν. Σ’ αὐτή τή διαμάχη, ἀνάλογα µέ τήν περίσταση, πραγ- 
ματοποιοῦνται συμμαχίες αὐτῶν τῶν τμημάτων µέ διάφορες κοι- 
νωνικές κατηγορίες. 

Ποιό ἦταν τό ἀποτέλεσμα πού καταγράφηκε ἱστορικά; Μά, 
ἀναμφισβήτητα, ἡ διεύρυνση τῆς ἐξουσίας τῶν ἀρχόντων, ἀφοῦ 


ο Ἡ 


διαχείρισης τῆς ἐξουσίας (ἄμεση ἤ ἔμμεση δημοκρατία, ἀπολυταρχία, µο- 
ναρχία, τυραννία, ὀλιγαρχία, φασισμός, δικτατορία, κ.ἄ.) ἐναλλάσσονται 
πρὸς ὄφελος τῆς Ἰάξης. Αὐτό σηµαίνει πώς ἡ ὑπεράσπιση οἱἰασδήποτε ἀπό 
αὐτές τίς μεθόδους --πού συνήθως φέρουν τήν ὀνομασία πολίτευµα-- εἶναι 
ἡ οὐσιαστική σύνταξη µέ τήν Ἰάξη καί τίς ἑκάστοτε ἐπιλογές τῆς. 

ἐνισχύθηκε τό σύστημα ἐπιβολῆς τῶν θελήσεών τους µέτήν συµ- 
µετοχή καί τῶν ὑπόλοιπων τμημάτων τοῦ «πλήθους», τό ὁποῖο 
ὅμως δέν συγκροτοῦσε σέ καμία περίπτωση τάξη. 

Χωρίς µεγάλη δυσκολία ὁ καθένας μπορεῖ νά ἀντιληφθεῖ 
ὅτι ὑπάρχει µία παράλληλη διαδικασία στά παραδείγματα πού 
ἀναφέραμε, τῆς Ρώμης καί τῶν Ἀθηνῶν. Μία διαδικασία πού 
ἐπιβεβαιώνει, ἄν ὄχι τό ἀρχικό, στά σίγουρα ἕνα ἀπό τά σηµαντι- 
κά στάδια στήν πορεία τῆς κυριαρχίας, ὅπου γίνεται ἀντιληπτό 
τό «ταξικό ζήτημα» ἀλλά καί ἡ ἀλληλεπίδραση τῶν ἐξουσιῶν. 

Ἄς σημειωθεῖ πώς ἀπεσταλμένοι τῆς Ρώμης μετέβησαν στήν 
Ἀθήνα προκειµένου νά ἐνημερωθοῦν γιά τούς νόμους καί τήν 
λειτουργία τοῦ κράτους. Οἱ ρωμαῖοι μάλιστα, κατά µία ἄποψη, 
ἀποδείχθηκαν ἄριστοι µαθητές καί σ’ αὐτόν τόν τοµέα. 

Ἄν θελήσουµε νά δώσουμε µία γενική εἰκόνα τῆς πορείας τῆς 
κυριαρχίας θά διαπιστώσουμε πώς ἡ δόµηση τῆς ἐξουσίας καί ἡ 
συγκρότηση τῆς ἑκάστοτε Τάξης ταυτίζονται. Ἡ ἀνανέωση τῆς 
Τάξης μπορεῖ νά προέλθει εἴτε ἀπό µία ἐσωτερική κίνηση, εἴτε 
ἀπό τήν ἐπίδραση ἐξωτερικῶν δυνάµεων, ὅπως στά παραδείγ- 
µατα πού ἀναφέρθηκαν, µέ τήν ἐκπροσώπηση δηλαδή διαφόρων 
κοινωνικῶν στρωμάτων στήν ἐξουσιαστική δοµή πού λέγεται 
πόλη-κράτος, (ἀργότερα ἐθνικό κράτος κ.λπ.) εἴτε ἀπό συνθῆκες 
ἔντονης ρευστότητας, πού προτρέπουν σέ ἀνακατατάξεις καί 
ὅπου τό δυναµικότερο κομμάτι ἐπικρατεῖ στό πλέον ἀδύναμο γιά 
νά ἀκολουθήσει στήν συνέχεια ἡ ἀλληλοδιείσδυση. Σέ κάθε τέ- 
τοια περίπτωση, ὅπου ἡ Τάξη ἀναδομεῖται, ὄχι µόνο ἰσχυροποιεῖ 
τό ἰδεολογικό καί πολιτικό της ὁπλοστάσιο, ἀλλά ἐνισχύει ταυ- 
τόχρονα τήν ἐξουσία καὶ τό συνολικότερο πλέγμα κυριαρχίας 
καί ὅσα συνεπάγονται, ὅπως ἐντατικοποίηση τῆς καταπίεσης, 
τῆς ἐκμετάλλευσης, τοῦ ἐξανδραποδισμοῦ κ.λπ. 

Οἱ ὀργανωμένες ὁμάδες ἐξουσίας, ἀπό τήν ἐποχή τοῦ σχη- 
ματισμοῦ καί τῆς συγκρότησής τους µέχρι καί τίς ἡμέρες µας, 
βρίσκονται σέ µία διαρκῆ διαμάχη. Ἀνακατατάξεις, σχηματισμοί 
καί μετασχηματισμοί εἶναι τά προϊόντα αὐτῶν τῶν διαδικασιῶν, 
τῶν μαχῶν καί τῆς ἀλληλοεξόντωσης γιά τήν ἐπικράτηση. Πρό- 
κειται γιά µία δαιμονιώδη σύγκρουση ὅπου τό µόνο σταθερό 

εἶναι ἡ ἐξουσία, ἀνεξάρτητα ἀπό τό κατά πόσον τά διάφορα 
στοιχεῖα πού τήν ἀπαρτίζουν ἀνασυγκροτοῦνται, συμφιλιώνο- 
νται καί διαχωρίζονται γιά νά προκαλέσουν καταστροφές καί 
γά ἐπιβάλλουν τήν «εἰρήνη» (κάτι σάν ἰσορροπία τοῦ τρόμου), 
μέχρις ὅτου ἀνοίξουν ἕνα νέο κύκλο αἵματος καί καταστροφών, 
ὅπου κάθε µία ἀπό αὐτές καί ἄλλοτε ὅλες µαζί στήνουν ἕνα 
διαρκῆ ἐγκληματικό χορό σέ βάρος δισεκατομμυρίων καί τρισε- 
κατομμυρίων ἀνθρώπινων σκλαβωμένων καί ὑποδουλωμένων 
ὑπάρξεων ἀνά τούς αἰῶνες. 

Ἔπειτα, οἱ σχηματισμοί, πού ὄχι µόνο μποροῦν νά ὀνομα- 
σθοῦν, ἀλλά καὶ πού πραγματικά προσδιορίζονται ὡς Τάξεις, 
εἶναι οἱ ὀργανωμένες καί κατανεμηµένες σέ ὅλο τό εὖρος τοῦ 
πλανήτη ἐξουσίες. Εἶναι αὐτές πού ἔχουν δική τους ἰδεολογία 
(τήν ἰδεολογία τῆς κυριαρχίας), εἶναι συγκροτηµένες, ἐλέγχουν 
τήν κοινωνική καί οἰκονομική ζωή τῶν ὑπόλοιπων στοιχείων 
τοῦ κοινωνικοῦ χώρου καί βρίσκονται σε ἀνταγωνισμό µέ τίς 
ὑπόλοιπες ἐξουσιαστικές ὁμάδες πού συγκροτοῦνται ἐντός 
καί ἐκτός τῶν ἐδαφῶν πού ὁρίζουν. Ἀλλά, κυρίως, βρίσκονται 
σέ πλήρη ἀντίθεση µέ τό σύνολο τῶν ἀνθρώπων πού εἶναι κάτω 
ἀπό τήν ἐξουσία τους. Εἶναι ἕνας διαρκῆς ἀνταγωνισμός πού ἡ 
σωστότερη διατύπωση πού θά μποροῦσε νά τήν ἀποδώσει εἶναι 
αὐτή τοῦ κοινωνικοῦ ἀνταγωνισμοῦ. 

Ἡ µόνη συγκροτημένη τάξη εἶναι αὐτή πού κατέχει τήν 
ἐξουσία καί τόν ἑκάστοτε μηχανισμό ἐπιβολῆς (κράτος). Ἡ ἄνα- 
τροπή µίας τάξης ἀπό τό βάθρο τῆς ἐξουσίας μπορεῖ νά προ- 
έλθει κυρίως ἀπό ἐξωτερική ἐπέμβαση ἄλλης τάξης πού ἔχει 
τό δικό της συγκροτηµένο ἐξουσιαστικό μηχανισμό. Σ’ αὐτήν 
τήν περίπτωση, ἐφ᾽ ὅσον ὁ σκοπός εἶναι ἡ κατάκτηση κι ὄχι ἡ 
ὁλοκληρωτική καταστροφή (π.χ. περίπτωση Καρχηδόνας), τότε 
ὑπάρχει ἀνάδειξη καί ἐγκατάσταση ἐκείνου τοῦ τμήματος τῆς 
ἡττημένης τάξης πού διέκειτο εὐνοϊκά --καί ἐκ τῶν προτέρων-- μέ 
τήν ἄποψη καί τόν πολιτικό σχεδιασμό αὐτῆς πού ὑπερίσχυσε ἤ 
εἶναι διατεθειµένο στήν συνέχεια νά συμμορφωθεῖ µέ τήν κατά- 
σταση πού ἔχει προκύψει. 

Στήν περίπτωση πού ὑπάρχει ἀνατροπή µίας τάξης ἀπό ἐσω- 

τερικές δυνάµεις, τότε αὐτό συνήθως ὀφείλεται σὲ ἕνα τμῆμα 
τῆς ὑπάρχουσας πού, παρ ὅλη τήν ἀνταγωνιστικότητα μέ 
τούς ἐξουσιαζόμενους, θά προσεταιριστεῖ κάποια τμήματα τῆς 
κοινωνίας προκειµένου νά πετύχει µέ ἐπαναστατικό τρόπο τήν 
ἀνατροπή. Ἰό συνηθισμένο ἀποτέλεσμα εἶναι οἱ ἀντιθέσεις νά 
ξεκαθαριστοῦν µέ τήν ἐπαναφομοίωση μέρους τῆς προὔπάρχου- 
σας καί τήν πλήρη ἀπομάκρυνση ἐκείνου ἤ ἐκείνων τῶν τµηµά- 
των της πού δέν μποροῦν νά ἐνταχθοῦν στό νέο δίαίη5 ᾳ1πο. 

Αὐτό τό ὁποῖο θά πρέπει νά λάβουμε ὑπ᾽ ὄψιν εἶναι πώς, τόσο 
στήν ἐσωτερικοῦ ὅσο καί στήν ἐξωτερικοῦ τύπου ἀνατροπή, τό 
κύριο χαρακτηριστικό εἶναι ὁ μετασχηματισμός τῆς ὑπάρχουσας 
μορφῆς ἐξουσίας-κυριαρχίας καί τῶν συντελεστῶν της, πού συ- 
νήθως εἶναι βίαιος καί ἐπιφέρει ἔντονες ἀναταράξεις. 

Αὐτές οἱ συγκρούσεις εἶναι δεδομένο πώς διεξάγονται μέ 
μεθόδους καί ὅρους ἐξουσίας, καί γιά τήν ἐξουσία, ἐνῶ αὐτοί 
πού μποροῦν νά τήν διεξάγουν ἐλέγχουν τεράστιες ἐκτάσεις γῆς, 
σκλάβους καί ἰσχυρούς μηχανισμούς πού θά τούς δώσουν τήν 
εὐκαιρία νά ἐπιβληθοῦν. 

Οἱ κοινωνίες, ἀνεξάρτητα ἀπό τούς τρόπους µέ τούς ὁποίους 
συγκροτήθηκαν, συνιστοῦν ἕνα πολυσύνθετο ἐξουσιαστικό κα- 
τασκεύασµα καί παρά τίς ταξινομήσεις πού ἔχουν γίνει σ’ ὅλη τήν 
διάρκεια τῆς ὕπαρξής τους βρίσκονται σέ µία διαρκῆ ρευστότητα 
καί σέ ἕνα ἀτελεύτητο ἀνταγωνισμό. Αὐτός εἶναι πού ὑπονομεύει 
ἀλλά καί πού τροφοδοτεῖ τήν κυριαρχία ὡς τάξη, ἀλλά καί ὡς 
ἰδεολογικοπολιτική κατάσταση. Τό ζήτημα, λοιπόν, πού μένει νά 
:ἐξετάσουμε εἶναι αὐτό τό γεγονός, δηλαδή τήν πάλη ἀνάμεσα 
σέ διάφορες ὁμάδες ἐξουσίας γιά τό ποιά θά κυριαρχήσει κι ὄχι 
κάποια «πάλη τῶν τάξεων». 

Χρειάζεται, ἑπομένως, ἡ κατανόηση καί ἡ ἀντιμετώπιση 
τῶν ἐξουσιαστικῶν διαδικασιῶν καί ἡ οὐσιαστική ἀνάδειξη τῶν 
ἀναρχικῶν ἀπελευθερωτικῶν διεργασιῶν. Τά κάθε εἴδους «ἐφευ- 
ρήματα» πού ἐπαγγέλλονται καί εὐαγγελίζονταιτήν συγκρότηση 
κάποιων ἄλλων τάξεων (ἐργατῶν, ἐργαζομένων κ.λπ.) βαδίζουν 
στ’ ἀχνάρια µίας ἀποκρουστικῆς ἐπανάληψης ἐξουσιαστικῶν µε- 
θοδεύσεων καί πρακτικῶν. 

Τάξη καί κοινωνικός ἀνταγωνισμός 


α. Ἰάξη καί κοινωνία 


Ἔχουμε ἀναφερθεῖ στόν κοινωνικό ἀνταγωνισμό, ὡς τήν ὀρθό- 
τερη καί ρεαλιστικότερη περιγραφή τοῦ πλέγματος σχέσεων, 
ἀντιθέσεων καί συγκρούσεων πού ἐμφανίζεται σάν «πάλη τῶν 
τάξεων». Ἄς δοῦμε, ὅμως, κάποια δεδοµένα πού διευκολύνουν 
στήν κατανόηση αὐτοῦ τοῦ θέµατος. 

Ὅταν προκύπτει σύγκρουση μεταξύ δυνάµεων τῆς Τάξης, 
πού ἄρχει ἑνός πολιτειακοῦ συστήµατος, γιά παράδειγµα, αὐτό 
συνιστᾶ κατά κάποια ἔννοια «ταξική πάλη», ἀπό τή στιγµή πού 
ὑπάρχουν δυό χαρακτηριστικές συγκροτήσεις, οἱ ὁποῖες γιά 
λόγους ἰδιαίτερων προσανατολισμῶν δέν μποροῦν νά ἔλθουν 
σέ συνεννόηση. Αὐτό συμβαίνει ἐπειδή ἡ κάθε µία συγκρότη- 
ση θέλει νά προωθήσει καί νά θέσει σε ἐφαρμογή τόν δικό 
της προσανατολισμό ὁ ὁποῖος θεωρεῖ ὅτι διασφαλίζει, µέ ἕναν 
ὁρισμένο τρόπο, τόσο τά ἰδιαίτερα συμφέροντα τῆς ὅσο καί αὐτά 
τῆς Ἰάξης. Ἡ, µέ κάθε τρόπο, διεκπεραίωσή τους ἀνήκει στήν 
ἀποκλειστική ἁρμοδιότητα τῆς κάθε συγκρότησης. Αὐτή, µάλι- 
στα, ἡ ἀποκλειστικότητα συνήθως ἀναφέρεται σέ ἕνα πλαίσιο 
ἔντονα ἀνταγωνιστικῶν κατευθύνσεων καί ἐπιδιώξεων. 

Θά πρέπει, ἐδῶ, νά σημειωθεῖ πώς οἱ ἐπιδιώξεις αὐτές δέν εἶναι 
ἀπαραίτητο νά ἔχουν ἕναν ὁλιστικό χαρακτῆρα. Μποροῦν, κάλ- 
λιστα, νά ἐπικεντρώνονται σέ ἕνα ἤ περισσότερα ζητήματα, τά 
ὁποῖα ὅμως δέν συνιστοῦν ἄμεσα κάποιου εἴδους ὁλοκληρωτική 
ρήξη µέτό σύνολο αὐτοῦ πού ὁρίζεται ὡς ὑπάρχον, ἀλλά ἀφοροῦν 
ὁρισμένες µεταβολές σέ σχέση µέ αὐτό."' 


14. Συνήθως, ὑποκρύπτονται τάσεις καί διαθέσεις εὐρύτερων ἀλλαγῶν, οἱ 
ὁποῖες µέ τόν ἕνα ἤ τόν ἄλλο τρόπο θά ἐκδηλωθοῦν καί θά ἐφαρμοσθοῦν. 

Στήν προκειµένη περίπτωση ἔχουμε µία πάλη στὀ ἐσωτερικό 
της Τάξης, γνωστή καί µέ τόν ὄρο ἐνδοταξική. 

Μετά τήν λύση τῆς ἀντιπαράθεσης, πού μπορεῖ νά ἔλθει 
σάν ἀποτέλεσμα ἐπικράτησης τῆς µίας συγκρότησης ἐπί τῆς ἄλ- 
λης --καί ἀνεξάρτητα ἀπό τίς ἀπώλειες πού θά προκύψουν καί 
στίς δυό πλευρές- αὐτό πού ἐπακολουθεῖ εἶναι ἡ προσπάθεια 
ἑδραίωσης µίας ἄλλης ἰσορροπίας, πού νά ἐναρμονίζεται µέ τίς 
γέες συνθῆκες καί τά σκοπούµενα. Αὐτή ἐπιτυγχάνεται µέ τήν 
ἀναδιανομή τῶν συνθηκῶν ἐξουσίας τόσο στὀ ἐσωτερικό της 
τάξης, ὅσο καί στόν κοινωνικό χώρο. Αὐτή ἡ ἀναδιανομή εἶναι 
προφανές πώς ἐνδυναμώνει οὐσιαστικά τήν ἐπιβολή τῆς ἐξουσίας 
τῆς Ἰάξης, ἀνεξάρτητα ἀπό τίς ἐπιπτώσεις πού θά ὑπάρξουν σέ 
ἐπί µέρους συστατικά τῆς. 

Φυσικά, ἀνάλογες ἐπιπτώσεις-- καί συνήθως µέ μεγαλύτερο 
κόστος- ὑφίσταται ἡ κοινωνία πού ἐμπλέκεται ἐκοῦσα ἄκουσα 
σέ αὐτές τίς συγκρούσεις. Ἑπομένως, δέν εἶναι δυνατόὀν νά θεω- 
ρηθεῖ πώς αὐτές οἱ καταστάσεις πού σχετίζονται µέ τούς ἀντα- 
γωνισμούς στό πλαίσιο µίας τάξης νά εἶναι ἀποκομμένες ἀπό τήν 
κοινωνία. Στήν πραγματικότητα συμβαίνει ἀκριβῶς τό ἀντίθετο. 
Ὑπάρχει, δηλαδή, διαρκής σύνδεση µέ τήν κοινωνία ἀνεξάρτητα 
ἀπό τήν χρονική περίοδο πού αὐτές ἐκτυλίσσονται. 

Εἶναι ἀναμφίβολο τό γεγονός πώς ἡ Ἰάξη, σέ ὅλη τήν διάρ- 
κεια τῆς ὑπαρξής της, βρίσκεται σέ µία πολυσύνθετη σχέση µέ 
τήν κοινωνία: 

α) Διαχωρίζεται ὡς τέτοια, ἀλλά ταυτόχρονα παραμένει 
συνδεµένη µέ αὐτήν, 

β)᾿Ἐχειτήν ἀνάγκη τῆς πλασματικῆς ἤ τῆς οὐσιαστικῆς ἀνα- 
νέωσής της, ὡς τάξη, ἀπό ἄτομα καί ὁμάδες πού προέρχονται 
ἀπό τήν τροφοδότρια κοινωνία. 

γ) Παραμένει σταθερά ἐχθρική καί παραμένει ἑνωμένη ἀπέ- 
ναντι σε ὁποιαδήποτε ἐξέγερση πού θά ξεσπάσει ἀπό διάφορες 
ὁμάδες τῆς κοινωνίας, πού ἀμφισβητοῦν τήν κυριαρχία της ἤ ἐπί 
µέρους σημαντικές γι’ αὐτήν ἐπιλογές. 

ὃ) Χρειάζεται τήν πλαισίωση ἀπό διάφορες ὁμάδες τῆς κοι- 
νωνίας ὅταν ἐκδηλωθοῦν οἱ ἀνταγωνιστικές συγκροτήσεις στό 

ἐσωτερικό της ἤ ἀντιπαραθέσεις µέ τίς Ἰάξεις ἄλλων κρατῶν. 
Αὐτή ἡ πλαισίωση τῆς κάθε συγκρότησης ἀποτελεῖ σηµαντική 
προὐπόθεση γιά τήν ἐπικράτησή της ἐπί τῆς ἄλλης. 

Βεβαίως, χρειάζεται νά ὑπάρξουν κίνητρα γιά νά ἐπιτευχθεῖ 
αὐτή ἡ πλαισίωση. Τά κίνητρα ἀφοροῦν συνήθως ὑποσχέσεις 
πού σχετίζονται μέ οἰκονομικᾶ ὀφέλη ἤ κοινωνικοῦ περιεχοµέ- 
νου μεταρρυθμίσεις, ἐνῶ κύριο ρόλο ἔχουν καί οἱ ἰδεολογικές, 
θρησκευτικές ἀλλά καί πολιτικοῦ ἤ ἐθνικοῦ περιεχοµένου συ- 
νταυτίσεις. Δέν εἶνε λίγες οἱ φορές πού σέ τέτοιες συνθῆκες οἱ 
ὑποσχέσεις τῶν κρατούντων φτάνουν στὀ σημεῖο νά καλλιερ- 
γοῦν φροῦδες ἐλπίδες στούς καταπιεσµένους προκειµένου 
νά τούς προσεταιριστοῦν κατά ὁμάδες ἤ ἀκόμα καί ἀτομικά ἤ 
γιά νά ἀποτρέψουν κοινωνικές ἀναταραχές. Δέν χρειάζεται νά 
ἀνατρέξει κάποιος ἐπί μακρόν σέ ἱστορικά συμβάντα τοῦ πα- 
ρελθόντος γιά νά ἐπιβεβαιώσει αὐτοῦ τοῦ εἴδους τίς τεχνικές 
καί τά µέσα πού χρησιμοποιοῦνται. Ἡ μακρόχρονη διαδικασία 
ἐπανάληψης αὐτῶν τῶν τεχνικῶν τίς ἔχει κάνει νά φαίνονται 
(καὶ νά ἀντιμετωπίζονται) σάν φυσιολογικές (π.χ. τά «κοινά» 
ἀρχόντων καί ἀρχόμενων γιά τήν ἀντιμετώπιση «ἐξωτερικῶν κιν- 
δύνων» ἤ οἱ διαδικασίες ἐκλογῆς τῶν «λαϊκῶν ἀντιπροσώπων», 
πού διευκολύνουν τήν ἐκπόρθηση µερίδων τῆς τάξης μέ τίς 
εὐλογίες τῶν ὑπηκόων). 

Δέν ἔχουν λείψει, βέβαια, οἱ περιπτώσεις ὅπου οἱ διαμάχες 
στό ἐσωτερικό της τάξης λύνονται µέ τήν ἀξιοποίηση --πρός 
ὄφελος κάθε µίας µερίδας-- τῶν ἀναταράξεων πού ἐκδηλώνονται 
στόν κοινωνικό χῶρο, οἱ ὁποῖες προκαλοῦνται ἀπό διάφορες 
ὁμάδες στήν προσπάθειά τους νά ἐπιτύχουν µία εὐνοϊκότερη 
γι) αὐτές θέση µέσα στή συνεχῶς μεταβαλλόμενη κατάσταση 
πού χαρακτηρίζει κάθε κοινωνία. Ἀλλά συμβαίνει ἀκόμα καί 
αὐτές οἱ ἐξεγέρσεις τῶν σκλαβωμένων νά τίθενται, σὲ πολλές 
περιπτώσεις, στήν ὑπηρεσία τῶν ἐνδοταξικῶν ἀντιπαραθέσεων, 
µέσα πάντα ἀπό τό κατάλληλο μανιπουλάρισµα, στό ὁποῖο οἱ 
ἑκάστοτε ἄρχοντες, τίς περισσότερες φορές, ἔχουν ἀποδειχτεῖ 
δεξιοτέχνες. 

Ἔχοντας ἀναφερθεῖ προηγουμένως στήν σύγκρουση ἀνάμεσα 

σέ δυό συγκροτήσεις πού προκύπτουν µέσα στούς κόλπους µίας 
τάξης, καλό θά εἶναι νά µήν θεωρήσουμε τό παράδειγµα αὐτό ὡς 
τήν μοναδική περίπτωση συγκρούσεων, ἐπειδή σέ πολλές περι- 
πτώσεις οἱ συγκροτήσεις συμβαίνει νά εἶναι περισσότερες. Αὐτό 
δέν εἶναι κάτι τό συμπτωματικό. Ὅσο ἡ Ἰάξη διευρύνεται τόσο 
αὐξάνονται οἱ ἀνταγωνισμοί στὀ ἐσωτερικό τῆς. Ἀντίθετα, τέ- 
τοιου εἴδους ἀνταγωνισμοί εἶνε περιορισµένοι στίς περιπτώσεις 
ἐκεῖνες ὅπου ἡ Ἰάξη εἶναι µικρή ὡς πρός τόν ἀριθμό ἤ τά ἐδαφικά 
ὅρια στά ὁποῖα ἀσκεῖ τήν ἐξουσία της καί ἡ λύση τῶν ἀντιθέσεων 
μπορεῖ νά ἐπέλθει χωρίς τήν συμμετοχή τῆς κοινωνίας ἤ µέ πολύ 
περιορισμένης ἐκτάσεως κινήσεις ἀπό κάποια τμήματά της.” 

Ὅπως καί νά ἐξελιχθοῦν τά πράγµατα, τό δεδομένο εἶναι 
πώς ἡ Τάξη δέν μπορεῖ (καί δέν θέλει) νά ἀποχωριστεῖ τήν 
κοινωνία. Εἶναι ἐνταγμένη στόν εὐρύτερο κοινωνικό χῶρο σάν 
στοιχεῖο τῆς κοινωνίας. Κοινωνία, τάξη καί κράτος παραμένουν 
συνδεδεμένα μεταξύ τους. Αὐτό τό δεδομένο εἶναι καθοριστικό 
γιά τόν ἀναρχικό ἀγῶνα, ὁ ὁποῖος θεωρεῖ ὅτι ἡ ἀποδέσμευση 
ἀπό τά ἐξουσιαστικά δεσµά δέν μπορεῖ νά παραγνωρίζει τήν 
ἄρρηκτη ἑνότητα τῆς ἐξουσίας, τήν συγκρότηση καί ἔκφρασή 
της µέσα ἀπό τό κράτος καί τήν Τάξη. 


β.Ἡ ἀνανέωση τῆς τάξης 


Σέ ὅ,τι ἀφορᾶ, τώρα, τήν ἀνανέωση τῆς Ἰάξης, θά πρέπει νά ἐπι- 
σημανθεῖ ὄτιμίατέτοιας μορφῆς καἰπεριεχοµένου διαδικασία δέν 
σηµαίνει ἐπ᾽ οὐδενί τήν αὐτοκατάργηση ἤ τόν ριζικό µετασχημα- 
τισµό της. Ὁ πυρήνας τῆς, τόσο σέ ὅ,τι ἀφορᾶ τήν γενεαλογική 
πορεία τῶν συστατικῶν της ὅσο καί τήν ἰδεολογία της, ἀποτελεῖ 
μία ἀδιαμφισβήτητη σταθερά, πού συνεχῶς ἀναζωογονεῖται. Ἡ 
ἀνανέωση εἶναι µία ἀνάγκη πού δέν τήν κρύβουν οἱ κρατοῦντες, 
ἰδιαίτερα μάλιστα σἐ συνθῆκες ὅπως αὐτές πού ὑπάρχουν στίς µέ- 
ρες µας. Αὐτή ἡ ἀνάγκη ἔρχεται νά συνδεθεῖ µέτό γνωστό,πλέον, 


15. Αὐτή ἡ συνθήκη δέν ισχύει εφ’ ὅσον ἡ τάξη εἶναι ἐνταγμένη σέ εὐ- 
ρύτερους σχηματισμούς. 

πρόταγµα πού ἐμφανίζεται σάν λαϊκή ἀπαίτηση γιά «ἀνανέωση 
τῆς πολιτικῆς μέ νέα πρόσωπα, µέ νέους ἀνθρώπους», μπροστά 
στήν ἐκτεταμένη «διαφθορά» πού ὑπάρχει. 

Βέβαια, αὐτή «ἡ λαϊκή» ἤ «κοινωνική ἀπαίτηση» ἕλκει τήν 
προέλευσή της στήν προπαγάνδα τῶν πολιτικῶν καί τῶν διά- 
φορων θεωρητικῶν της ἐξουσίας. Γίνεται, ὅμως, ἀποδεκτή ἀπό 
ὅλα σχεδόν τά ὑπόλοιπα στρώματα τῆς κοινωνίας, πού τό κάθε 
ἕνα τήν βλέπει ἀπό διαφορετική ὀπτική. Ὁ λόγος πού ἡ κάθε 
πλευρά ἀποδέχεται τήν «ἀνανέωση» εἶναι διαφορετικός: Ὅσον 
ἀφορᾶ ἕνα µέρος, ἀπό τά χαρακτηριζόµενα ὡς µεσοστρώματα, 
εἶναι ἡ ἀνάδειξή τους στό ἐξουσιαστικό στερέωμα µέσω κάποιων 
«ἐκλεκτῶν» ἐκπροσώπων τους, ἐνῶ γιά ἐκεῖνα τά ὁποῖα προσ- 
διορίζονται ὡς κατώτερα στρώματα, αὐτή ἡ «ἀνανέωση» συν- 
δέεται µέ τήν προσδοκία γιά µία καλύτερη διαχείριση τῶν ὅρων 
σκλαβιᾶς τους. 

Στά σύγχρονα συστήµατα κυριαρχίας οἱ ρυθµοί ἔνταξης στήν 
Τάξη εἶναι συνήθως ταχύτεροι ἀπό ὅ,τι συνέβαινε σε προηγού- 
µενες ἐποχές. Οὔτε κι αὐτή, ὅμως, εἶναι µία σταθερή συνθήκη, 
ἐπειδή οἱ ρυθμοί εἶναι δυνατόν νά καθοριστοῦν καί ἀπό ἄλλους 
παράγοντες πού θά παρεμβληθοῦν. Γενικό, πάντως, χαρακτη- 
ριστικό της τάξης εἶναι ἡ ἐμμονή στήν σταθερότητα, ἰδιαίτερα 
ὅσον ἀφορᾶ τά πρόσωπα πού ἀναλαμβάνουν νά διαφυλάξουν 
τήν κυριαρχία της σέ πολιτικό, οἰκονομικό, ἰδεολογικό καί στρα- 
τιωτικό ἐπίπεδο. 

Δέν εἶναι ἄσχετος µέ αὐτήν τήν πραγματικότητα ὁ ὄρος οἶκο- 
γενειοκρατία πού συνδέεται µέ τήν γενεαλογική συνέχεια τῶν 
προσώπων (π.χ. Παπανδρέου) πού ἀναλαμβάνουν τήν ἐκπρο- 
σώπηση τῶν συμφερόντων τῆς τάξης στόν οἰκονομικό καί ἰδεο- 
λογικοπολιτικό τοµέα ἤ µέ τήν ἀνάληψη ἀνάλογων καθηκόντων 
ἀπό γόνους «οἴκων» (π.χ. Φόρντ). 

Ὑπάρχει, πάντως, µία «ἰδιαιτερότητα» στήν ἀνανέωση τῆς 
Τάξης. Αὐτή, γίνεται ὁρατή, κατά µεγάλο ποσοστό στόν τοµέα 
τῆς πολιτικῆς, ἡ ὁποία εἶναι ἕνας κατ’ ἐξοχήν συνδετικός κρί- 
κος µέ τήν κοινωνία, ἀφοῦ ἐμφανίζεται πώς ἐκφράζει τήν «λαϊκή 
βούληση» µέσω τῶν ἐκλογῶν (ὅπου αὐτές ἰσχύουν ὡς σύστημα) 

ἤ τήν γέφυρα ἀνάμεσα στήν Ἰάξη καί τό λαό. Στούς ὑπόλοιπους 
τομεῖς (οἰκονομικό, στρατιωτικό καί ἰδεολογικό) --καί τῆς ἀντί- 
στοιχα ἀσκούμενης ἐξουσίας- ἡ ἀνανέωση γίνεται µέσα ἀπό 
διαδικασίες, οἱ ὁποῖες διεκπεραιώνονται µέ µή δημόσιο τρόπο, 
ἀλλά συνήθως µέσα ἀπό κοινά ἀποδεκτούς κανόνες ἤ μέ, λόγω 
συνθηκῶν, «ἔκτακτες ρυθμίσεις». 

Ἡπολιτική διεκπεραίωση τῶν ὑποθέσεωντῆςτάξης, ἀλλάκαί 
τῆς ἐξουσίας γενικότερα, γἰνεταιμέσω τῶν πολιτικῶν κομμάτων, 
τά ὁποία εἶναι μηχανισμοί διαχείρισης καί ἀνακατανομῆς τῶν 
ἐξουσιαστικῶν σχέσεων. Σ’ αὐτή τή διαδικασία ἐμπλέκονται ὅλοι 
οἱ κομμµατικοί μηχανισμοί µή ἑξαιρουμένων τῶν σοσιαλιστικῶν, 
κομμουνιστικών καί ἐν γένει ἀριστερῶν. Αὐτό ἀποδεικνύεται 
ἱστορικά καί ἐπιβεβαιώνεται, ἐπίσης, συνεχῶς ἀπό τήν στάση 
καί δράση τους στή σηµερινή πραγματικότητα, ἀνεξάρτητα ἀπό 
τίς περίτεχνες ἤ χοντροκομµένες πολιτικές τους τοποθετήσεις 
καί πρακτικές µέ τίς ὁποῖες προσπαθοῦν νά ἐπισκιάσουν τήν 
ἀλήθεια. 

Ἄς ἔρθουμε, τώρα, σέ ὅ,τι ἀφορᾶ τήν συνήθη διατύπωση 
«κυρίαρχες τάξεις». Αὐτή ἀποτελεῖ ἕναν χαρακτηρισμό ὁ ὁποῖος 
δέν ἀνταποκρίνεται σέ ἤδη δομηµένες καταστάσεις. Εἶναι ἐνδε- 
χόµενο νά χρησιμοποιηθεῖ ὅταν γίνεται ἀναφορά σέ διάφο- 
ρες ἐνοποιήσεις ὁμάδων ἐξουσίας, πού συντέθηκαν µέσα ἀπό 
ὁρισμένες διαδικασίες καί οἱ ὁποῖες προέρχονται ἀπό διάφορους 
τομεῖς δραστηριότητας (ναυσιπλοῖα, γεωργία, ἐμπόριο κλπ). 
Αὐτή ἡ διαφορετική προέλευση δέν τίς καθιστά τάξεις µέ τήν 
ὁλοκληρωμένη µορφή καί µέ τήν οὐσιαστική διάσταση πού ἔχει 
ἡ Τάξη. Ἑπομένως, σέ αὐτές τίς περιπτώσεις, ἡ ἄναφορά σέ τά- 
ξεις προφανῶς ἀναλύει τήν Ἰάξη στά συστατικά της. Αὐτά τά 
συστατικά της ἐπιδροῦν, ἐπίσης, δυναμικᾶ στήν ἀνανέωση, τήν 
ἑνοποίηση καί τήν ἰσχυροποίηση της -κάτι πού ἔχει ἐπιβεβαιωθεῖ 
µέσα ἀπό τίς διαδικασίες πού ἔχουν προηγηθεί-- ὄχι µόνο χω- 
ροταξικά, ἀλλά συμβάλλουν καί στήν ἐκτός τῶν ἐδαφικῶν 
ὁρίων τοῦ κράτους διαδικασία ἑνοποίησής της μέ ἄλλες τάξεις, 

Ὁ συντελεστής, γιά τήν διατήρηση τῆς κυριαρχίας τῆς Τά- 
ξης στόν κοινωνικό χώρο, καθώς καὶ στήν διευκόλυνση γιά 

τήν σύνδεση καί ἑνοποίηση µέ τίς τάξεις τῶν ἄλλων κρατῶν, 
ἀποτελεῖ συνάρτηση τεσσάρων παραγόντων: τοῦ πολιτικοῦ, 
τοῦ ἰδεολογικοῦ, τοῦ οἰκονομικοῦ καί τοῦ στρατιωτικοῦ. Αὐτή 
ἡ ἑνοποίηση παλιότερα ἐμφανιζόταν μέ τήν µορφή µακρο- 
χρόνιων συμμαχιῶν, ἀλλά στίς σημερινές συνθῆκες προχωρᾶ 
ἀκόμη περισσότερο διαμορφώνοντας καί συγκροτώντας τήν 
ὑπερκρατική κυριαρχία. Ἐννοεῖται πώς ὅλες αὐτές οἱ διαδικασί- 
ες πού περιγράφηκαν δέν ἐξαλείφουν τήν ἀνάπτυξη ἀντιθέσεων 
καί διαφορετικῶν ἐπιλογῶν. Τίς ἐπιπτώσεις τῆς σύγχρονης δια- 
δικασίας συγκρότησης τῆς ὑπερκρατικῆς κυριαρχίας ὑφίστανται 
οἱ ἄνθρωποι τίς δεκαετίες πού ἀκολούθησαν τά συμβάντα τοῦ 
1989-1990, µέ τήν ἐπιτάχυνση τῶν διαδικασιῶν ἑνοποίησης τῆς 
κυριαρχίας σὲ παγκόσμιο ἐπίπεδο. 

Ὅμως, ἡ δυνατότητα κατανόησης, ἐκ µέρους τῶν ἀνθρώπων, 
αὐτοῦ τοῦ νέου δεδομένου εἶναι δύσκολη ἄν λάβουμε ὑπ' ὄψιν 
τήν μακροχρόνια πορεία ἀλλοτρίωσης, πού κατέληξε στήν 
ἀφομοίωση, ἐκ µέρους τους, σέ µεγάλο βαθµό τῶν καταστά- 
σεων πού εἶχαν καθιερωθεῖ καί τῶν διαδικασιῶν μέ τίς ὁποῖες 
ἐπιβαλλόταν µέχρι τότε ἡ Τάξη. Ἡ ἀφομοίωση τῆς νέας πραγ- 
µατικότητας, ἐκ µέρους τῶν σκλαβωμένων θά ἀργήσει. Μέχρι 
τότε οἱ πολιτικοί παράγοντες ἐντός καί ἐκτός κοινοβουλίου 
θά ἐπιδεικνύουν και θα προβάλλουν τά ἀναποτελεσματικά ἐρ- 
γαλεῖα ἀγῶνα προκειµένου νά διεκπεραιωθοῦν ἀπρόσκοπτα 
οἱ κυριαρχικοί σχεδιασμοί χωρίς νά ὑπάρξουν µεγάλες τριβές 
καὶ ἐντάσεις, πού θά μποροῦσαν νά προκαλέσουν κοινωνι- 
κές ἐξεγέρσεις. Ἂν ἡ κατανόηση τῶν νέων συνθηκών σκλαβιᾶς 
εἶναι δύσκολο νά γίνει ἀντιληπτή ἀπό τό μεγαλύτερο µέρος τοῦ 
πληθυσμοῦ, ἐν τούτοις οἱ ἀναρχικοί ὄφειλαν καὶ ὀφείλουν νά ξε- 
περάσουν τά καθιερωμένα μοντέλα σκέψης καί δράσης, τά ὁποία 
ἀντιμετωπίζονται ἀπό τό κράτος μέ ἀρκετή ἄνεση. 

Κι ὅμως, ἐπισημάνσεις ἔχουν γίνει πρὀ πολλού. Ἄλλωστε, οἱ 
ἐξουσιαστές τό διατυμπάνιζαν: «προσαρμογή», «ἐφαρμογή» τῶν 
«ντιρεχτίβων» (τῆς ΕΟΚ ἀρχικά) καί τῆς νοµοθεσία (τῆς ΕΕ στή 
συνέχεια). 


όι 

γ. Ὁ κοινωνικός ἀνταγωνισμός 


Ὅπως προαναφέραμε, ἡ Τάξη δέν εἶναι εὔκολο νάἁ διαχωριστεῖ 
μέ ἕναν μηχανικό τρόπο ἀπό τήν κοινωνία, ἐπειδή τά ὅριά της 
ἀναμιγνύονται µέ τά ὅρια τῶν λεγόμενων ἀνώτερων µεσοστρω- 
µάτων. Αὐτή ἡ δυσχερής διάκριση τῆς ἐπιτρέπει, διατηρώντας 
τήν αὐτονομία της, νά δικτυώνεται µέσα στήν κοινωνία µέσω 
τῶν στρωµατοποιήσεων καί τῶν κατηγοριοποιήσεων. Μέ αὐτήν 
τήν δικτύωση συγκαλύπτονται, ἐν μέρει, οἱ συνθῆκες σκλαβιᾶς 
πού ὑπάρχουν καί ταυτόχρονα δίνεται ἡ δυνατότητα χειραγώγη- 
σης καί πολύτροπης καταστολῆς τῶν ἀνταγωνιστικῶν πρός τήν 
ἐξουσία διεργασιῶν. 

Ὅμως, µέ ποιό τρόπο διαμορφώνεται ἡ κοινωνία; Τί συµβαί- 
νει µέ τά συστατικά της πού δέν ἀνήκουν στήν Τάξη καί πῶς κα- 
θορίζεται ἡ μεταξύ τους σχέση, ὥστε νά διευκολύνεται ἡ ἐπιβολή 
τῆς Τάξης; 

Ἄς πάρουμε τά πράγµατα µέ κάποια σειρά. 

Ὁ κάθε φορά ὁρισμένος κοινωνικός χῶρος περιλαμβάνει µία 
συγκεκριμένη κοινωνία, στήν ὁποία ἔχουν χτιστεῖ (δομηθεῖ), 
κατά περιόδους, οἱ διάφορες συνθῆκες ἐπιβολῆς. Αὐτές ὅμως 
οἱ δοµηµένες συνθῆκες δέν προκύπτουν ἀπό τό πουθενά. Προ- 
έρχονται καί καθορίζονται ἀπό τήν Τάξη, ἡ ὁποία ταξινομεῖ καί 
διαχωρίζει ὅσες ὁμάδες ἀνθρώπων συναπαρτίζουν τήν λεγόμενη 
κοινωνία. Ἑπομένως, ἡ στρωµατοποίηση τῶν συστατικῶν του 
κοινωνικοῦ χώρου, ἡ ταξινόμησή τους καί ἡ κατηγοριοποίηση 
τους εἶναι συνυφασμένη µέ τήν καθιέρωση καί διανοµή τῶν 
συνθηκῶν ἐξουσίας µέσα στήν κοινωνία. 

Παρά τίς στρωµατοποιήσεις καί τίς κατηγοριοποιήσεις, οἱ 
ἀντιθέσεις µέσα στόν κοινωνικό χῶρο καί ἀνάμεσα στίς διάφορες 
ὁμάδες, πού τόν ἀποτελοῦν, ὄχι µόνο συνεχίζουν νά ὑπάρχουν 
καί νά ἀναπτύσσονται, ἀλλά κατασκευάζονται καί ἐπί πλέον 
ἀντιθέσεις. Ἐπίσης, ἕνα µέρος ἀπό τίς ἀντιθέσεις πού προὐπήρ- 
χαν (ἐξ αἰτίας τοπικῶν, ἰδιοφυλετικῶν κ.λπ. χαρακτηριστικῶν) 
ἐπειδή δέν εἶναι εὔκολο νά ἐξαλειφθοῦν μέ γρήγορους ρυθ- 
μούς, παρά τήν ἀναδιάταξη τῆς κοινωνίας, εἶναι δυνατόν νά 


ΤΑΞΗ, ΕΞΟΥΣΙΑ ΚΑΙ ΚΟΙΝΩΝΙΚΟΣ ΑΝΤΑΓΩΝΙΣΜΟΣ 


ὁδηγήσουν -κάτω ἀπό ὁρισμένες συνθήκες- σέ ὄξυνση τῶν ἀντι- 
παραθέσεων. 

Ἡ δυναμική πού ἀναπτύσσεται µέσα στήν κοινωνία εἶναι πο- 
λύπλευρη καί πολλές φορές γίνεται πολυσύνθετη. Γι αὐτό τό 
λόγο ἔχουμε χοντρικά δυό περιπτώσεις: Ἡ µία εἶναι ἐκείνη κατά 
τήν ὁποία ἡ κοινωνία συντάσσεται μέ τήν Τάξη καί τίς ἐπιλογές 
της καί ἡ ἄλλη ὅταν συγκρούεται µέ αὐτήν.ὁ Αὐτό ἔχει συμβεῖ 
πολλές φορές στἡ ἱστορική πορεία τῆς κυριαρχίας καὶ δέν ἔχουν 
λείψει οἱ συγκρούσεις πού ἔχουν μετατραπεῖ σε ἀνοιχτό πόλε- 
µο. Αὐτός ὁ πόλεμος δέν ταυτίζεται µέ τόν γνωστό σάν πόλεμο 
ἀνάμεσα σὲ δυό τάξεις, ἐπειδή γιά νά γίνει ἀναφορά σ’ αὐτόν θά 
πρέπει τά µέρη πού συγκρούονται νά πληροῦν τούς ὅρους πού 
συνιστοῦν αὐτό πού λέγεται καί ΕΙΝΑΙ τάξη. 

Διαπιστώνουμε, λοιπόν, πώς ἡ κοινωνία ἐκδηλώνεται μέ δυό 
μορφές ὡς ἐξουσιαστική καί ὡς ἐξουσιαζόμενη. 

Τίποτα τό παράξενο δέν ὑπάρχει σὲ σχέση μ αὐτό τό γε- 
γονός. Ἀνεξάρτητα ἀπό τήν αὐτόβουλη ἤ τήν ἐξαναγκαστική 
ἔνταξη ἀνθρώπινων ὁμάδων στήν κοινωνία, οἱ ὅροι πού διαµορ- 
φώνονται εἶναι ὅροι ὑποτέλειας καί ὑποδούλωσης. 

Σάν συνέπεια αὐτῶν τῶν δεδοµένων, ἀναπτύσσονται δυό 
ροπές πού δἐν ταυτίζονται πάντοτε μέ τόν ἀρχικό τρόπο προ- 
σέγγισης τῆς κοινωνίας ἀπό αὐτές τίς ὁμάδες (αὐτόβουλα ἤ έξα- 
ναγκαστικά) λόγω τῆς συνεχοῦς κινητικότητας καί ἐναλλαγῆς 
θέσεων καί ρόλων. 

Ἡ µία ἐπιζητεῖ τήν ἀνάδειξή της στό ἐξουσιαστικό στερέωμα 
καί τήν ἔνταξή της στήν τάξη ἤ τήν «κατάληψη» µίας θέσης στό 
πλευρό της, πού θά τῆς ἀποδώσει πολλαπλά ὀφέλη καί ἔτσι ὄχι 
µόνον ἐνδυναμώνει τίς σχέσεις ἐπιβολῆς, ἀλλά τίς διαχέει στά 
ὑπόλοιπα στρώματα, στά ὁποῖα καί τίς ἐπιβάλει πρίν καί µετά 
τήν κατοχύρωσή της. 


16. Στην πράξη, -καί στίς δυό περιπτώσεις-, πρὀκειται γιά ἕνα τμῆμα τῆς 
κοινωνίας, τό ὁποῖο ὄντας ἱκανό νά ἀναπτύξει µία ἔντονη δραστηριότητα, 
δημιουργεῖ καί µία ἀντίστοιχη ροή µέσα στόν κοινωνικό ἀνταγωνισμό, κα- 
θορίζοντας τόσο τήν διάσταση τῶν γεγονότων ὅσο καί τά ἀποτελέσματα 
πού θά προκύψουν. 


-- 

Ἡ ἄλλη, ἀναδεικνύει τίς συνθῆκες σκλαβιᾶς τόσο ἀπό τόν 
τρόπο μέ τὀν ὁποῖο «ἐντάχθηκαν»ι (ἐξαναγκαστικά ἤ «αὐτό- 
βουλα» λόγω ἔμμεσα ἐξαναγκαστικῶν καταστάσεων) οἱ ἄν- 
θρώπινες ὁμάδες στήν κοινωνία καί γιά τίς ὁποῖες δέν ὑπάρχει 
οὐσιαστική µεταβολή τῶν ὅρων, ὅσο καί ἀπό τήν μετάπτωση 
ἄλλων στίς ἴδιες συνθῆκες µέ τοὺς σκλάβους. Ἀνάμεσα σἐ αὐτές 
τίς δυό βασικές, ἀλλά ὄχι καὶ μοναδικές ροπές ἀναπτύσσονται 
πολλαπλές καί διαπλεκόµενες ἀντιθέσεις καί συγκρούσεις. Τό 
ἴδιο ἰσχύει καὶ ἀνάμεσα στήν κάθε µία ἀπό αὐτές τίς ἑνότητες 
ὁμάδων, ἐπειδή ἡ προσπάθεια γιά ἀνάδειξη -πού προαναφέρα- 
µε- γίνεται µέσα σέ ἀνταγωνιστικές συνθῆκες, τόσο ὡς πρὀς 
τούς ἀνταγωνιζόμενους ὅσο καί στήν ὑπόλοιπη κοινωνία γιά τήν 
ὁποία τό µέτρο εἶναι ἡ δυνατότητα ἄσκησης (τῆς παρεχόµενης 
σέ αὐτήν) ἐξουσίας µέσα στά ὅρια πού ἔχει θέσει ἡ Τάξη, δηλαδή 
µέχρι τοῦ σημείου πού δέν κινδυνεύει ἡ κυριαρχία της. 

Ἑπομένως, στὀσυνολικότεροπλἐγµασχέσεων καἰἀντιθέσεων 
ἀνάμεσα στά συστατικἀ του κοινωνικοῦ χώρου (τάξη καί κοι- 
νωνία) δέν ἰσχύουν µόνο οἱ ἀντιθέσεις ἀνάμεσα σέ κυρίαρχους 
καί κυριαρχούµενους. Ὑπάρχουν, ἐπίσης, ἀντιθέσεις καὶ ἀνάμεσα 
στά ἐπί µέρους στοιχεῖα του, οἱ ὁποῖες σε πολλές περιπτώσεις 
γίνονται ὀξύτατες. 

Ἄρα ποιά μπορεῖ νά εἶναι ἡ συμπύκνωση ὅλων αὐτῶν ποῦ 
προαναφέραμε; 

Οἱ ἀντιθέσεις, ἀντιπαραθέσεις καί συγκρούσεις περιλαµβά- 
νουν τό σύνολο τῶν ἀνθρώπινων ὁμάδων πού βρίσκονται στόν 
κοινωνικό χῶρο. Παρά τήν ἔκτασή τους ἤ τήν ἔνταση μὲ τήν 
ὁποία ἐκδηλώνονται, τά ἀπελευθερωτικά τους χαρακτηριστικά 
εἶναι ἀσθενῆ ἔως ἀνύπαρκτα. Στήν περίπτωση αὐτή μποροῦμε 
νά μιλᾶμε γιά κοινωνικό ἀνταγωνισμό μέ τήν εὐρεῖα ἔννοια. 

Ἐρχόμαστε, τώρα, στίς ἀντιθέσεις, ἀντιπαραθέσεις καί 
συγκρούσεις πού ἀμφισβητοῦν ἐν μέρει ἤ σὲ µία εὐρύτερη διά- 
σταση τήν ἐξουσία τῆς Τάξης. Ἐδῶ, πλέον, ἔχουμε τόν κοινω- 
νικό ἀνταγωνισμό µέ τήν στενή ἔννοια. Προσδιορίζεται μέ 
τήν στενή ἔννοια, παρ’ ὅτι περιλαμβάνει ἤ εἶναι δυνατό νά 
ἐκφράσει εὐρύτερα, τῶν ἐμπλεκομένων μερῶν, συμφέροντα καί 

ἐνδιαφέροντα. Σ’ αὐτήν τήν µορφή τοῦ κοινωνικοῦ άνταγωνι- 
σμοῦ ἐντάσσεται ὁ κοινωνικός ἀγῶνας. 

Ὅσο οἱ ἀντιπαραθέσεις ἐπεκτείνονται καί ἀναδεικνύουν µία 
συνολική θέση καί στάση, ἐνάντια στήν ἐξουσία, στίς μορφές, 
τίς σχέσεις, τίς δοµές καί τό ἰδεολογικοπολιτικό της περιεχόµενο, 
ξεπερνώντας τήν ἀντίθεση πρός τήν Τάξη, τόσο τίθεται σέ λει- 
τουργία καί ἔχει τήν προτεραιότητα ἡ διεργασία τοῦ ἀναρχικοῦ 
ἀγῶνα. Πρόκειται γιά διεργασία πού δέν γίνεται µέ µηχανιστικό, 
ἀλλά οὔτε καί µέ ἕνα περιστασιακό τρόπο καί µορφή, ἀλλά µέ 
µία δυναμική ἀνάπτυξη καί ἐμπέδωση τῶν ἀπελευθερωτικῶν δε- 
δοµένων πού ἐμπεριέχονται σ᾿ αὐτόν. 

Ἀναπτύξαμεδρισμέναζητήματαπού ἀφοροῦντήν ἐνδοταξική 
πάλη καί τόν κοινωνικό ἀνταγωνισμό µέ τήν εὐρεῖα καί τήν 
στενή του διάσταση, προσπαθώντας νά γίνουν κατανοητές 
οἱ διαφορές πού ὑπάρχουν ἀνάμεσα σέ θεωρίες καί πρακτικές 
πού μπλοκάρουν τήν συνολική ἀπελευθερωτική προσπάθεια. 
Σέ κάθε περίπτωση ὀφείλουμε νά τονίζουµε τό γεγονός πώς ἡ 
κοινωνία εἶναι µία πολυσύνθετη πραγματικότητα. Ἰδιαίτερα σέ 
συνθῆκες ἔντονων μεταβολῶν στό ἐσωτερικό της, ὅπως αὐτές 
πού ἀφοροῦν τήν περίοδο τήν ὁποία διανύουμε,’ μετατρέπεται 
σέ ἕνα συνονθύλευμα ἀπό διαφορετικά συστατικά (ὁμάδων καί 
ἀτόμων), τά ὁποία ὁλοένα καί περισσότερο διαπλατύνονται. 
Δέν θά ἐπεκταθοῦμε, ἐπειδή ὁ σκοπός τοῦ κειµένου δέν εἶναι 
γά ὑπάρξει µία πλατειά κοινωνιολογική καί περιπτωσιολογική 
ἀνάπτυξη τῶν θεμάτων αὐτῶν. 

Σὲ σχέση μέ τήν πραγματικότητα πού ὑπάρχει καί ὁρίζεται 
ὡς κοινωνία, θά πρέπει νά τονίσουμε πώς εἶναι ἐκτός κάθε 
οὐσιαστικά ἀπελευθερωτικῆς προσπάθειας ὁ ἀφορισμός της 
(λόγω του ὅτι εἶναι ἐξουσιαστικό κατασκεύασμα) ἤ ἡ ἄνευ 
ὅρων ἀποδοχή τῆς (ἐπειδή στὸ ἐσωτερικό της ἀναπτύσσονται 


17. Εἶναι ἡ περίοδος κατά τήν ὁποία μέ ἀφορμή τήν «κρίση» τοῦ 2009 
-καί κυρίως ἀπό τό 2010 καί µετά-- ἔχει πραγματοποιηθεῖ ἕνας μεγάλος 
ἀριθμός ἀπό ἀλλαγές, πού σηματοδοτοῦν καί ἐγκαθιδρύουν τήν λειτουρ- 
γία τῆς κυριαρχίας γιά τήν ἑπόμενη περίοδο. 

ἀνταγωνιστικές πρός τό κράτος καί τήν ἐξουσία δυναμικές) καί 
πάνω σ’ αὐτά τά ἀφαιρετικά καί ἐνδεδυμένα μέ τήν φόρμα τοῦ 
ἀπόλυτου ὀρθοῦ «δεδομένα», νά ἐπιχειροῦνται πρακτικές ἤ νά 
στήνονται ἰδεολογήματα, τά ὁποῖα ὑποτίθεται πώς προωθοῦν 
τήν ἀπελευθερωτική διεργασία. 

Χρειάζεται ἡ, ὅσο τό δυνατόν, πληρέστερη κατανόηση αὐ- 
τῆς τῆς κατάστασης, ὥστε ἡ ἀναρχική ἀπελευθερωτική δράση 
νά πραγματοποιεῖ οὐσιαστικά βήματα γιά τήν ἐξάλειψη κάθε 
μορφῆς ἐξουσίας καί τοῦ στρεβλοῦ κατασκευάσµατός της, πού 
λέγεται κοινωνία. 

Ἑπομένως, οἱ διάφορες αὐτοκαθοριζόμενες ἤ ἑτεροκαθορι- 
ζόμενες δηλώσεις καί τοποθετήσεις περί «κοινωνικῶν» ἤ «ἀντι- 
κοινωνικῶν» ἀναρχικῶν ἀνήκουν πράγματι στ σφαῖρα τῶν 
πολιτικά κατασκευασµένων διαχωρισμῶν. Πρόκειται γιά τήν συ- 
νήθη περίπτωση ὅπου, µέσω τῆς κατασκευῆς ἑνός ἀντιπάλου ἤ 
ἑνός ὅρου, πού δέν ἀνταποκρίνεται κατ’ οὐσίαν στήν πραγµατι- 
κότητα, δίνεται ἡ «δυνατότητα» νά στηθεῖ ἕνα ἀκόμη «μέτωπο» 
δράσης καί µία ἰδεολογικοπολιτική πλατφόρμα. Κάτι περίπου 
σάν ἕνα παλάτι στἠν ἄμμο. 

α) Οἱ κοινωνικές τάξεις 


ἴναι σηµαντικό νά ἐπιμένουμε στήν οὐσιαστική χρήση τῶν 

λέξεων, στή σχέση τους µέ τήν πραγματικότητα, ἐπειδή θεω- 

ροῦμε πώς ὀντιδήποτε καθιερώνεται µέ ἀφαιρετικό τρόπο καί 

σέ ἀναντιστοιχία µέ αὐτό πού ὑπάρχει, κατασκευάζει ψεύτι- 
κη συνείδηση. Ἡ περιγραφή ἑνός δεδομένου µέ διαφορετικές 
λέξεις φράσεις καί νοήµατα ἀπό αὐτά πού τοῦ ἀντιστοιχοῦν, 
ὁδηγεῖ σέ λάθος δρόμους, οἱ ὁποῖοι σέ πολλές περιπτώσεις εἶναι 
ἀδιέξοδοι. 

Ἡ αὐταπάτη, γιά παράδειγµα, σχετικά µέ τήν ὕπαρξη ἑνός 
φαινομένου ἤ ἀντικειμένου (ἤ µέ τήν κατάσταση στήν ὁποία 
βρίσκεται), ἐνῶ αὐτό στήν πραγματικότητα δέν ὑπάρχει ἤ ἔχει 
ἄλλα χαρακτηριστικά ἀπό αὐτά πού τοῦ ἀποδίδονται, στέκε- 
ται ἐμπόδιο σέ µία ἀπελευθερωτική δράση, ἀφοῦ κατευθύνει σέ 
λαθεµένη στάση καί πράξη. Σωστή στάση καί πράξη εἶναι αὐτή 
πού προσιδιάζει σέ µία πραγματικότητα πού ὑπάρχει. Γιά νά 
γίνει αὐτό περισσότερο κατανοητό θά δώσουμε τή σχέση κίνη- 
σης ἑνός ἀτόμου µέ τήν ἄμμο καί µέ τήν θάλασσα. Στήν ἄμμο 
περπατοῦμε, ἐνῶ στήν θάλασσα κολυμποῦμε.Ἐάν ὀνοματίσουμε 
τήν ἄμμο θάλασσα καί τό ἀντίστροφο, τότε ἡ ἀποτυχία εἶναι 
δεδομένη καί ἐνδεχομένως οἱ ἐπιπτώσεις νά εἶναι ὀδυνηρές γιά 
ἐκεῖνον, ὁ ὁποῖος θά ἐπιχειρήσει νά πραγµατοποιήση µία βουτιά 
στήν ἄμμο ἤ νά περπατήσει στήν θάλασσα. 

Ἑπομένως, δέν εἶναι µία ἐπιμονή χωρίς σηµασία ἡ ἀκριβολογία 
καί ἡ κατανόηση σέ βάθος τῆς πραγματικότητας καί τῶν ἐννοιῶν 
πού τήν ἀποδίδουν. 

Ἄς ἔλθουμε στό προκείµενο. Ἡ ὁρολογία «κοινωνικές τά- 
ξεις»'' καθορίζεται ἀπό πολλούς παράγοντες καί κυρίως ἀπό τήν 


18. Μετόν ὅρο κοινωνικές τάξεις προσδιορίζονται οἱ διάφορες κατηγορίες 

ὁπτική ὑπό τήν ὁποίαν ἐπιχειρεῖται νά καθιερωθεῖ. Ἔτσι, ἡ κοι- 
νωνική τάξη μπορεῖ νά καθοριστεῖ µέ οἰκονομικᾶ κριτήρια. Αὐτή 
εἶναι καί µία ἀπό τίς πλέον συνηθισμένες περιπτώσεις. Μπορεῖ, 
ἐπίσης, νἁ προσδιοριστεῖ µέ κοινωνικούς ἤ καί πολιτικούς ὅρους 
(ὅπως, γιά παράδειγµα, «πολιτική κοινότητα»). 

Εἶναι προφανές πώς οἱ κοινωνικές τάξεις σχηματοποιοῦνται 
μέ βάση τίς προτεραιότητες, πού θέτει ἡ Τάξη. Ἡ δύναμη ἐπι- 
βολῆς εἶναι αὐτή πού ταξινομεῖ τίς διάφορες ὁμάδες καί εἶναι ἡ 
ἴδια πού διαχέει τίς ἐξουσιαστικές σχέσεις στἰς κατά περίπτωση 
ἀναδιαμορφωμένες συνθῆκες. 

Ἡ πολυπλοκότητα, μέ τήν ὁποία προσαρμόζονται οἱ ἑκά- 
στοτε συνθῆκες ἐπιβολῆς συνιστᾶ ἕνα περίπλοκο σύστημα 
συνδέσεων καί ἀναιρέσεων τῶν ὁμάδων, πού βρίσκονται στόν 
ἑκάστοτε κοινωνικό χῶρο, μέ τρόπο πού ἐπιφέρει ἕνα συνεχῆ 
ἀλληλοστροβιλισμό ἐννοιῶν σ’ ὅσους ἀσχολοῦνται µέ τήν λε- 
γόμενη ἐπιστήμη τῆς κοινωνιολογίας. Τό ἴδιο συμβαίνει καί µέ 
τίς διάφορες θεωρίες περί τῆς τάξης ἤ τῶν κοινωνικῶν τάξεων. 
Ἔτσι, ἀναπτύσσονται θεωρίες πού προσπαθοῦν νά περιγράψουν 
καὶ νά συστηµατοποιήσουν τήν ἐμπειρία τῆς κυριαρχίας συνο- 
λικά ἤ νά προτείνουν μέ βάση τούς μελλοντικούς σχεδιασμούς 
τά νέα μοντέλα ἐπιβολῆς στούς κοινωνικούς σχηματισμούς, τά 
ὁποία θά ὁδηγήσουν στήν ἀντικατάσταση ἤ στήν τροποποίηση 
τῶν ἤδη ὑπαρχόντων. 

Ἄλλωστε, ὁ χωρισμός, οἱ ταξινομήσεις, οἱ κατηγοριοποιήσεις 
καί οἱ στρωµατοποιήσεις τοῦ συνόλου, πού συνθέτει τόν κοινω- 
νικό χῶρο, ἐξυπηρετοῦν τήν ἐξουσιαστική διαχείρισή του. 

Ἀλλά προκύπτει τό εὔλογο ἐρώτημα: τί εἶναι κοινωνική 
τάξη; 

Αὐτό πού προσδιορίζεται σάν κοινωνική τάξη ἐμφανίζεται 
στά μέσα του 18ου αἰῶνα, σάν ἕνας ἐνδεικτικός τεχνικός 
ὄρος ἑνός ὁρισμένου τύπου κοινωνικοῦ στρώματος. Παρ᾽ 
ὅτι οἱ «τάξεις ἦταν ἤδη ἕνα καινούργιο κοινωνικό φαινόµε- 


καί στρωµατώσεις πού ἐμπεριέχονται στὀν κοινωνικό χώρο καί συναποτε- 
λοῦν τήν κοινωνία. 

νο ἀρκετά πρίν ἀπό τήν ἐπανάσταση στή Γαλλία, ἡ θεσµοθέ- 
τησή τους ἐπέρχεται µετά τήν ἐπικράτησή της, τό 1789, «σέ 
µίαν ἐποχή ὅπου οἱ Εὐρωπαϊκές κοινωνίες ἄλλαξαν τά κοινω- 
γικά τους συστήµατα καί ὅπου τά παλαιά κριτήρια, πού ὅριζαν 
τίς κοινωνικές διαιρέσεις, ἔδιναν τή θέση τους σέ καινούργια. 
Ὁ νἐος ὄρος συνδέθηκε ἰδιαίτερα µέ τήν κοινωνική δοµή τῆς 
ἀστικῆς δημοκρατίας χωρίς νά χάσει τήν εὐρύτερη ἔννοιά του 
ὡς ὀνομασία τῶν βασικῶν ὁμάδων κάθε κοινωνίας, γεγονός πού 
εἶχε ὁρισμένες συνέπειες στήν διατύπωση τῶν γενικῶν θεωριῶν 
τῆς κοινωνικῆς ἀνάπτυζης καί τῆς κοινωνικῆς δομῆς».'» 

Ἡ εὐρύτερη ἔννοια, στήν ὁποία γίνεται ἀναφορά, εἶναι αὐτή 
διά τῆς ὁποίας χαρακτηρίζονταν πλατιές στρωματώσεις τῶν προ- 
γενέστερων κοινωνικῶν σχηματισμῶν. Πάντως, ἡ προσδιοριζό- 
µενη ὡς κοινωνική τάξη σαφῶς καί δέν ἔχει τά χαρακτηριστικά 
τῆς Ἰάξης,” στήν ὁποία προαναφερθήκαμε’ καίἡ ὁποία κυριαρχεῖ 
ἀσκώντας τήν ἐξουσία της µέσω θεσμῶν καί μηχανισμῶν. «Διό- 
τι οἱ τάζεις, ὅπως καί κάθε ἄλλος τύπος ἐξουσιαστικοῦ δρῶντος, 
ἔχουν καθορισμένες προὔὐποθέσεις ὑποδομῆς πού ἀναδύονται βαθ- 
µηδόν καθ’ ὅλη τήν διάρκεια µίας ἱστορικῆς περιόδου». 

Κάτω ἀπό αὐτό τό πρῖσμα γίνεται ἀποκαλυπτική καί ἐξη- 
γήσιµη ἡ ἐπιμονή, τῶν ἀριστερόστροφων ἀναρχιστῶν, καθώς 
καί τῶν ἀριστερῶν «ριζοσπαστῶν», στήν κατασκευή ὑποδομῶν. 
Εἶναι προφανές πώς αὐτές οἱ ὑποδομές (ἤ, γιά ἄλλους, οἱ δο- 
µές) ἀποσκοποῦν στήν στήριξη τῆς ἑκάστοτε ὑπό κατασκευήν 
(νέας) περιόδου κυριαρχίας. Ἐπειδή, εἴτε ἐντάσσονται σέ κάποιο 
κίνημα, εἴτε σε κάποιον κομματικό μηχανισμό, -πού εἶναι στήν 
οὐσία τό ἴδιο πράγµα-- ὁ ρόλος τους εἶναι συνυφασµένος µέ τό 


19. οἰαπίσ]αν; Ο5δονύςΚἰ, Οἶαςς ογισίγο ἵπ πε δοεία] (οηςείοµςηεςς, Ι,οη- 
ἀοη, Κοι/]εάρε αηά Κεραη Ραι1, 1963:126. 

20. Ἡ χρήση τοῦ ὅρου Ἰάξη γίνεται διαχρονικά καί διατοπικά ἀντικα- 
θιστώντας τόν ὅρο Ἰάξεις µέ τόν ὁποῖο ἀπεικονίζονται οἱ διαδοχικοί µε- 
τασχηµατισμοἰ. 

21. Βλ. Μέρος Ι. 

22. ΜΙεΠαεὶ Μαπη, Οἱ πηγές τῆς κοινωνικῆς ἐξουσίας, ἔκδ. ΠΟΛΙΣ, τόμ. Α΄, 

σημεῖο στό ὁποῖο θά καταλήξουν. Αὐτό δέν εἶναι ἄλλο ἀπό τήν 
ἐνσωμάτωσή τους στό σύστημα ἐξουσίας κι ἐκμετάλλευσης, 
ἐπαναλαμβάνοντας διαδικασίες πού ἔχουν προηγηθεῖ ἱστορικά. 

Χρειάζεται, ὡστόσο, νά λάβουμε, ὑπ ὄψιν µας τίς προσπά- 
θειες πού γίνονται, διαχρονικά, ὥστε νά προσδιοριστοῦν οἱ κοι- 
νωνικές τάξεις, ἐπειδή τά συμπεράσματα, πού προκύπτουν, εἶναι 
ἀρκετά κατατοπιστικά. 

Ἐδῶ, θά διαπιστώσουμε πώς οἱ ὁρισμοί καί οἱ ἀφετηρίες ποι- 
Κίλλουν καί συνήθως ταυτίζονται ἀνάλογα μέ τίς συνθῆκες καί 
τήν σκοπιμότητα πού ὑπάρχει γιά κάθε περίπτωση. Ὁ κανό- 
νας, πάντως, πού ἔχει ἐπικρατήσει, εἶναι ὁ προσδιορισμός τῶν 
κοινωνικῶν τάξεων νά σχετίζεται µέ οἰκονομικούς ὅρους κάτι 
πού δέν ἀποτελεῖ νεωτερισµὀ, ἀφοῦ αὐτός ἦταν ἀνέκαθεν ὁ συ- 
νηθέστερος τρόπος ταξινόμησης τῶν κοινωνικῶν ὁμάδων, ἐκ 
µέρους τῶν κρατούντων. 

Τό µπέρδεµα, ὅμως, πού ἔχουν προκαλέσει ὅσοι ἔχουν ἀνα- 
λάβει νά «ἐπιστημονικοποιήσουν» τό κοινωνικό γίγνεσθαι” καί 
γά «ξεκαθαρίσουν» τήν πολυπλοκότητά του, ἔχει προκαλέσει 
ἕνα δυσεπἰίλυτο πρόβλημα. 

Δίνοντας ἕνα «σφιχτό» ὁρισμό κινδυνεύουν νά ταυτίσουν 
κάθε κοινωνική τάξη μέ ἕναν συνδυασμό πού περιλαμβάνει τήν 
κάστα καί τήν συντεχνία, ἐνῶ διευρύνοντάς τον, προκειµένου 
γά συµπεριλάβουν περισσότερα χαρακτηριστικά, ἀδυνατοῦν νά 
προσδιορίσουν µέ ἱκανοποιητικό τρόπο αὐτό πού χαρακτηρίζουν 
ὡς κοινωνική τάξη, ἀφοῦ ὑπεισέρχονται καί ἄλλοι παράγοντες. 
Σ’ αὐτή τήν περίπτωση ἡ στενότερη ἔννοια ὑπερκαλύπτεται ἀπό 
τήν εὐρύτερη.Ἔτσι, αὐτός πού ἐργάζεται σὲ ἕνα ἐργοστάσιο σω- 
ληνουργίας µαζί µέ αὐτόν πού πραγματοποιεῖταχυµεταφορές δέν 
μποροῦν νά χαρακτηριστοῦν ὡς ἐργάτες, ἀλλά ὡς ἐργαζόμενοι. 
Ἡ κοινωνική κατηγορία στήν ὁποία ἀνήκει αὐτός πού ἐργάζεται 
παρέχοντας ὑπηρεσίες, ἀπορροφᾶ ἐννοιολογικά τήν κοινωνική 
κατηγορία αὐτοῦ πού ἔχει χαρακτηριστεῖ ὡς ἐργάτης, ἐπειδή ἡ 


23. Στην πραγματικότητα πρόκειται γιά µία προσπάθεια νά τό ἐντάξουν 


σἐ ἕνα σύστημα. 
9 ὁ 

φύση τῆς ἀπασχόλησης στήν παροχή ὑπηρεσιῶν δέν μπορεῖ νά 
χαρακτηριστεῖ ὡς παραγωγική µέτήν καθιερωμένη ἔννοια.” Σάν 
ἀποτέλεσμα αὐτῆς τῆς κατάστασης ὁ συνηθέστερος ὁρισμός 
τῶν ἀσχολούμενων µέ τήν διερεύνηση, τήν ἀνάλυση καί τήν 
σύνθεση τοῦ κοινωνικοῦ χώρου κατευθύνεται στήν ταύτιση µίας 
κοινωνικῆς τάξης µέ µία στρωµατική κατηγορία, δηλαδή µέ µία 
ἀπό τίς ὁμάδες πού ἔχουν ἐνταχθεῖ σέ ἕνα κοινωνικό στρῶμα. 

Ἑπομένως, µέ αὐτόν τόν προσδιορισμό δέν ὑπάρχει µία κοινω- 
γική τάξη ἀλλά πολλές, πού συνήθως ταυτίζονται µέ ἀντίστοιχες 
κοινωνικές κατηγορίες: γιατροί, ἀρτοποιοί, κ.λπ. 

Ἀπότήν ἄλλη πλευρά, ὁ διευρυµένος ὁρισμός τῆς κοινωνικῆς 
τάξης εἶναι δυνατόν νά συμπεριλάβει πολλές κατηγορίες ἑνός 
κοινωνικοῦ στρώματος ἤ καί τό ἴδιο τό στρῶμα χαρακτηρίζο- 
ντας τό ὡς κοινωνική τάξη. 

Μέ ὅλα αὐτά γίνεται σαφές πώς ἡ ἔννοια τῆς κοινωνικῆς 
τάξης ἐκτός τοῦ ὅτι ποικίλλει, ὅπως ἤδη ἀναφέραμε, ἀνάλογα 
μέ τίς ἐπιδιώξεις πού ὑπάρχουν, συμπεριλαμβάνει καί διάφορα 
ἑτερόκλητα στοιχεῖατά ὁποῖα, ἐκτῶν πραγμάτων, ἀποκλείουν µία 
οὐσιαστική σύνθεση καί ἑνότητα, µία κοινή ἰδεολογικοπολιτική 
καί κοινωνική στάση καί θέση, καθώς καί µία κοινή θέση καί 
δράση ἀπέναντι στό κράτος καί τήν Τάξη µέ θέσεις καί ὁρίζοντες 
πού νά βρίσκονται σέ καθολικό ἀνταγωνισμό µέ τό ὑπάρχον. 

Δέν προτιθέµεθα νάἁ ἐπεκταθοῦμε σέ µία κοινωνιολογική 
ἀνάλυση καί ὁρισμούς γιά τίς κοινωνικές τάξεις. Ἐκεῖνο πού ἐν- 
διαφέρει -καί πού θεωροῦμε ὅτι εἶναι πλέον κατανοητό-- εἶναι 
πώς ὁ καθορισμός μιᾶς κοινωνικῆς τάξης, ὅταν γίνεται µέ ὑπο- 
κειµενικά κριτήρια παραβιάζει βάναυσα τήν πραγματικότητα, ἡ 
ὁποία δείχνει ποιά εἶναι ἡ Ἰάξη καί ποιές οἱ κοινωνικές κατη- 
γορίες πού ἔχουν συγκεκριμένες θέσεις καί ρόλους µέσα στὀν 
κοινωνικό χώρο καί στό συνολικότερο πλέγμα τοῦ κοινωνικοῦ 
ἀνταγωνισμοῦ. 


24.Ἡ πρόσφατη ροή ταυτίσεως ἐννοιῶν ἔχει ὡς ἀποτέλεσμα τήν ἔνταξη σ᾿ 
ὅ,τι ὁρίζεται παραγωγή καί παραγωγικό κάθε εἴδους, ἐπ᾽ ἀμοιβή, δραστη- 
ριότητας διά τῆς ὁποίας καταναλώνεται ἐνέργεια. 

β) Ἡ «πάλη τῶν τάξεων» 


Εἶναι παραδεκτό πώὠς ὁ κοινωνικός ἀνταγωνισμός παρέμεινε ὁ 
καθοριστικός παράγοντας µίας διαρκοῦς σύγκρουσης πού φθά- 
νει, µέ ἀλλεπάλληλες διαφοροποιήσεις, μέχρι τίς µέρες µας. 

Εἶναι γεγονός, ἐπίσης, πώς ἡ ἀναδιάρθρωση τῆς εὐρωπαϊκῆς 
κυριαρχίας κατά τὀν 18ο καί 19ο αἰῶνα ἐμφάνισε πολλές κοινωνι- 
κές τάξεις. Αὐτές µέ τήν σειρά τους προκάλεσαν µία ἀσυνήθιστη 
κινητικότητα στόν εὐρύτερο κοινωνικό χῶρο προκαλώντας ἐξάρ- 
σεις τοῦ κοινωνικοῦ ἀνταγωνισμοῦ. Ἰδιαίτερα σηµαντικό ρόλο 
σ᾿ αὐτήν τήν ἔνταση ἔπαιξαν ὁμάδες διανόησης (ἠθικολογικοῦ 
διανοουμενισμοῦ) µέ ἰδεολογικό περιεχόµενο πού προβαλλόταν 
μέ βάση ἐπιστημονικές ἀρχές, ἀλλά καί µέ ἐντονότατα ἰδεολογικά 
στοιχεῖα. Τό οἰκονομικό στοιχεῖο, µή ἀποτελώντας, στήν προκει- 
µένη περίπτωση, καθοριστικό παράγοντα τῶν ἐξελίξεων, ἀκο- 
λουθοῦσε ἀντί νά προηγηθεῖ. 

Σ) αὐτή τήν παρατεταμένη ἔξαρση τοῦ κοινωνικοῦ ἀνταγω- 
νισμοῦ πού ἀναπτύχθηκε στήν Εὐρώπη (παρ΄ ὅτι κεντρικό σημεῖο 
ἀναφορᾶς γιά τούς περισσότερους ἀναλυτές ὑπῆρξε ὁ κοινωνι- 
κός χῶρος τῆς Γαλλίας) μποροῦμε νά παρατηρήσουμε πώς προ- 
κλήθηκε ἡ ἐντύπωση -ἄλλοτε µέ συνειδητή διαστρέβλωση τῆς 
κατάστασης πού ὑπῆρχε καί ἄλλοτε λόγω τῆς παραπλάνησης 
πού προκαλοῦν ὁρισμένα φαινόμενα- ὅτι καθοριστικό ρόλο 
ἔπαιξε ἡ λεγόμενη ἀστική τάξη. 

Ὅμως, µία πιό προσεκτική ἀνάλυση καταλήγει σέ ἄλλου εἴδους 
συμπεράσματα, πού δείχνουν πώς «ἀστική τάξη» ἦταν, ὡς ἐπί τό 
πλεῖστον, ἀποῦσα ἀπό τίς µακρόχρονες διαδικασίες πού καθόρι- 
σαν τήν ἀναδιάρθρωση τῶν κοινωνικῶν στρωμάτων στήν Εὐρώπη. 

Τό βάρος τῆς ἀντίθεσης πρός τήν Ἰάξη ἔφεραν τά µεσαία 
κοινωνικά στρώματα τῆς ἐποχῆς, ἀλλά καὶ αὐτά ὄχι πάντοτε 
µέ ἕναν ἑνιαῖο τρόπο σέ ὅλες τίς ἀντιπαραθέσεις. Θά πρέπει, 
ἐπίσης, νά ληφθεῖ ὑπ᾿ ὄψιν πὠς ἡ ξέφρενη ὁρμητικότητα τῶν Τάλ- 
λων Ἐπαναστατῶν, γιά παράδειγµα, καθορίστηκε κυρίως ἀπό 
ἰδεολογικοπολιτικά κριτήρια καί στόχευε στήν ἀναδιάταξη τῆς 
κοινωνικῆς δομῆς. 

Προλαμβάνοντας τίς ἀντιρρήσεις πού θά διατυπωθοῦν καί 
οἱ ὁποῖες ἐνδεχομένως θά χρησιμοποιήσουν προσχηµατικά τό 
ἐπιχείρημα τῆς συμμετοχῆς τῶν κατώτερων στρωμάτων τῆς 
κοινωνίας στίς ἐξεγέρσεις καί τίς ἐπαναστάσεις τῆς ἐποχῆς, θά 
ὑπενθυμίσουμε πώς µέσα στίς συνθῆκες ἔξαρσης τοῦ κοινωνικοῦ 
ἀνταγωνισμοῦ, ὁ προσεταιρισµός τῶν κατώτερων στρωμάτων 
ἀπό τἰς ἑκάστοτε ὁμάδες ἐξουσίας --εἴτε ἀνήκουν στήν Τάξη 
εἴτε σέ κάποιο ἀπό τά κοινωνικά στρώματα πού διεκδικεῖ τήν 
ἐνσωμάτωσή του σ’ αὐτήν (τόσο µέ τήν κατάκτηση τῶν δομῶν 
ἐξουσίας, ὅσο καί µέ τήν ἀναδιανομή τῶν ὅρων ἐπιβολῆς)-- συν- 
δέεται µέ τήν προσδοκία γιά µία καλύτερη διαχείριση τῶν 
ὅρων σκλαβιᾶς τους, τήν ὁποία συσχετίζουν, λαθεμένα, μέ µία 
ὑποτιθέμενη ἀπελευθέρωσή τους. Μία ἀπελευθέρωση πού σέ 
πολλές περιπτώσεις ταυτίζεται µέ τό μῖσος ἀπέναντι στή µορφή 
τοῦ καθεστῶτος (ἤ στά πρόσωπα) πού τούς ἐξουσίαζε τό προη- 
γούµενο χρονικό διάστηµα. 

Μποροῦμε, χωρίς ἴχνος παραβίασης τῆς ἱστορικῆς ἀλήθειας, 
νά ποῦμε πώς -λαμβάνοντας ὑπ᾿ ὄψιν τούς στόχους πού προέβα- 
λαν- οἱ ἐπαναστάσεις πού «ἐπικράτησαν» ἔμειναν ἡμιτελεῖς. Αὐτό 
ὀφείλεται σε δυό λόγους. Ὁ ἕνας βρίσκεται στό ὅτι οἱ κοινωνικές 
τάξεις, παρ᾽ ὅτι μποροῦν νά προκαλέσουν ἐξεγέρσεις ἀκόμα καί 
ἐπαναστάσεις, ἐν τούτοις τό ἰδεολογικό τους ὑπόβαθρο παρα- 
μένει ἐξουσιαστικό. Ὁ δεύτερος, πού ἔχει σχέση µέ τόν πρώτο, 
εἶναι ἄφ᾽ ἑνός ἡ προσπάθεια κατάληψης τῶν μηχανισμῶν ἄσκη- 
σης ἐξουσίας καί ἀφ᾿ ἑτέρου οἱ πολιτικές κατευθύνσεις πού δι- 
ευκολύνουν τήν ἐνσωμάτωσή τους στό σύστημα κυριαρχίας κι 
ἐκμετάλλευσης:Ένα ὁρισμένο δέ τμῆμα ἀπότίς πρωτοστατοῦσες 
συγκροτήσεις --πού ἐπαγγέλλονταν κοινωνικές ἀλλαγές καί σέ 
ὁρισμένες περιπτώσεις προέβαλαν ἀπελευθερωτικές ἰδέες-- συσ- 
σωµατώθηκε µέ τήν Ἰάξη. 

Τά ἴδια περίπου ἀποτελέσματα προέκυψαν καί σε περιπτώ- 
σεις ἀποτυχημένων ἐπαναστάσεων, ὅπου οἱ «ἡττημένου µετα- 
τράπηκαν σέ συμπληρωματικό, πολιτικά, συστατικό του ἐξου- 
σιαστικοῦ πλέγματος, ἐνισχύοντας τούς ἑκάστοτε σχεδιασμούς 
τῆς Ἰάξης ἤ τῆς Κυριαρχίας εὐρύτερα. Αὐτό μποροῦμε νά τό δια- 

πιστώσουµε, χωρίς πολλές ἀναλύσεις, παρακολουθώντας τήν 
πορεία τοῦ πολύ γνώριμού µας ΚΚΕ. 

Ἐκεῖνο πού ἐπίσης ἔχει ἰδιαίτερο ἐνδιαφέρον εἶναι οἱ διαδι- 
κασίες µέ τίς ὁποῖες γίνεται ἡ ἀνανέωση τῆς Ἰάξης καί οἱ ὁποῖες 
ποικίλλουν ἀνάλογα µέ τήν κάθε ἱστορική περίοδο καί τίς δυ- 
γάµεις πού ἐπενεργοῦν πρός αὐτήν τήν κατεύθυνση ἤ ἀντίθετα. 
Ἔτσι εἶναι δυνατόν νά ὑπάρξουν βραχυχρόνιες ἤ μακροχρόνιες 
συνθέσεις µέ ἀποτέλεσμα διάφορες παλινδροµήσεις τῶν ὁποίων 
ἡ ἐκδήλωση γίνεται συνήθως στὀ πολιτικό ἐπίπεδο. Χαρακτηρι- 
στικό παράδειγµα τέτοιων παλινδροµήσεων εἶναι ἡ περίπτωση 
τῆς ἐπανάστασης στή Ταλλία τό 1789, ὅπου ἡ διαδικασία τῶν 
συνθέσεων διήρκεσε γιά ἀρκετό διάστηµα καί αὐτός ὁ χρόνος 
ἐνήργησε ἐπ᾽ ὠφελεία τῶν κρατούντων, διευκολύνοντας τήν 
ἀνασύνταξη καί τήν ἀνανέωση τῆς Ἰάξης. Παραμερίστηκαν ἤ 
ἀφέθηκαν νά ἐκφυλιστοῦν, ἐκεῖνα τά µέρη της πού δέν διευκό- 
λυναν τήν αὔξηση τῆς ἰσχῦος καί τίς ἐνσωματώσεις πού θά τήν 
ἀνανέωναν. 

Παράλληλα, ἡ ἐπικράτηση τῶν ἐθνικῶν κρατῶν µέτήν δηµο- 
κρατική διαχείριση τῆς ἐξουσίας καί ἡ ἀνάπτυξη τῶν πολιτικῶν 
μορφῶν ὀργάνωσης ἐνδυνάμωσε τήν κάθε µία ἀπό αὐτές. 

Δέν μποροῦμε, σ’ αὐτό τό σημεῖο, νά ἀποφύγουμε µία σύ- 
ντοµη διαπίστωση σέ σχέση µέ τήν πολιτική, τήν πολιτική δρά- 
ση καί τήν πολιτική ὀργάνωση, πού προβάλλονται τά τελευταῖα 
χρόνια ἀπό διάφορες πλευρές, οἱ ὁποῖες μιλοῦν στό ὄνομα τοῦ 
ἀναρχισμοῦ (ἀλλά ὄχι καί τῆς ἀναρχίας), ἀφοῦ ἡ πολιτική καί τά 
παράγωγά της ἀποτελοῦν δυναμικᾶ συστατικά πού ἐνισχύουν 
τίς ἐξουσιαστικές συνθῆκες. 

Ἰδιαίτερα σέ µία περἰοδο, ὅπως αὐτή πού διανύουμε, ὅπου ἡ 
κυριαρχία ἀκολουθεῖτό δρόμο τῆς παγκοσµιοποίησήςτης, (καί οἱ 
ἐπί µέρους Ἰάξεις προχωροῦν στήν πλανητική ἐνοποίησή τους), 
ἡ ὁλοκληρωτική στροφή πρὀς τήν πολιτική καί τά παρεπόµενά 
της, ἀναπόφευκτα ἐμπεριέχει τά χαρακτηριστικά ἑνός ἀγῶνα 
δρόμου τῶν πρωτοστατούντων µέ στόχο τήν ἐνσωμάτωσή τους 
καί κατά συνέπεια καὶ τήν ἐπαναφομοίωση, τῶν πληθυσμιακῶν 
στρωμάτων πού ἐπηρεάζονται ἤ ἀκολουθοῦν τέτοια μοντέλα 

ἀγῶνα, στίς νέες συνθῆκες ἐξανδραποδισμοῦ, πού προετοιµάζο- 
νται. Ἡ ἱστορία τῆς κυριαρχίας εἶναι ἀρκούντως διδακτική καί 
δέν πρέπει νά ἀποφεύγεται ἡ γνώση της. Ἐκτός, πλέον, κι ἄν ἡ 
ἐμμονή στήν πολιτική δέν εἶναι κάτι τό τυχαῖο ἀλλά εἶναι συνει- 
δητή καί µέ πλήρη ἐπίγνωση τῶν ὅσων µέλλουσιν γενέσθαι. 

Εἶναι,ἑπομένως,σημαντικόνάτονίζουµε --καϊνάκαταχωροῦμε 
στά ἀρνητικά της συνολικῆς ἀπελευθερωτικῆς προσπάθειας- τό 
ὅτι, κατά τήν διαδικασία συγκρότησης τῶν ἐθνικῶν κρατῶν, ἡ 
πολιτική ὑπῆρξε τό κατ’ ἐξοχήν μέσον στήριξης τῶν ἐξουσιῶν 
καί τῶν Τάξεων, οἱ ὁποῖες ἀναζωογονήθηκαν, ἐπίσης, τόσο οἱ- 
κονοµικά ὅσο καί ἰδεολογικά μέ τόν ἐμπλουτισμό τους ἀπό τίς 
ἰδέες τοῦ διαφωτισμοῦ, πού τίς προωθοῦσαν κυρίως διαταξικές 
(διαστρωµατικές) ὁμάδες διανόησης. «Ἐνδεικτική εἶναι ἡ λί- 
στα τῶν ἐπαγγελμάτων ἑνός πυρῆνα Βονκιστῶν (ριζοσπαστῶν 
πατριωτῶν στήν Αὐστριακή Ὀλλανδία) πού συνελήφθη ἀπό τήν 
ἀστυνομία τῶν Βρυξελλῶν τήν Δεκαετία τοῦ 1780: 8 δικηγό- 
ροι, 4 γιατροί ἤ φαρμακοποιοί, ἕνας ἀρχιτέκτονας, 3 ἔμποροι, 
3 εἰσοδηματίες, 2 κατασκευαστές περουκῶν, 3 ἰδιοκτῆτες κα- 
φενείου, 2 τυπογράφοι καί 3 ἱερεῖς. Μόνον οἱ ἔμποροι καί οἱ 
εἰσοδηματίες φαίνεται ὅτι βρίσκονται στὀν πυρῆνα μεγάλων 
κοινωνικῶν τάξεων, καί ἦταν µοιρασμένοι ἀνάμεσα στήν ἀστική 
τάξη καί τό παλιό καθεστώς». 

Ἀνάλογης, κατά περίσταση, σύνθεσης ὁμάδες ὑπῆρξαν σ 
ὅλη τήν Εὐρώπη, γεγονός πού ἀποδεικνύει πώς ἐκτός ἀπό τό 
ὅτι οἱ κοινωνικές τάξεις ἦταν ἐκ τῶν πραγμάτων ἀνομοιογενεῖς, 
ταυτόχρονα καί οἱ ὁμάδες πού ἔμπαιναν μπροστά προκειµέ- 
νου νά τίς ἐκπροσωπήσουν στίς διαμάχες γιά τόν µετασχηµα- 
τισµό τῶν συνθηκῶν πού ὑπῆρχαν, ἦταν ἑτερογενεῖς καί τῶν 
ὁποίων τό συνδετικό στοιχεῖο ἦταν ἰδεολογικό. Μόνον ἡ πολι- 
τική τους ἑνοποίηση μποροῦσε νά τίς κάνει ἀποτελεσματικές 
στίς ἐπιδιώξεις τους. Αὐτό, ὅμως, τούς ὁδήγησε στά μονοπάτια 
τῆς συνδιαλλαγῆς µέ τό ὑπάρχον καί, ὅπως ἦταν ἑπόμενο, στήν 


25. Β. Ραἱπιετ, ΊΠε Ασε ο {πο Ώεπποσταίίς Κενο]μΗίοη, Ρτϊπεείοη, ΑΝ. ]. Ῥπίή- 
οείοη Ὀπίνετςίίγ Ρτοςς, 1959, νο].1, ρ. 3253. 

ὁλοκληρωμένη χρήση ἐξουσιαστικῶν µέσων, κάτι πού ἐνίσχυσε 
τήν Ἰάξη καί τήν ἐξουσία συνολικότερα. 

Ἄν ἀνατρέξουμε σέ ὅλη τήν πορεία πού διανύθηκε µέχρι 
σήµερα θά διαπιστώσουμε πώς ἡ λεγόμενη πάλη τῶν τάξεων 
δέν ὑπῆρξε ἡ κινητήρια δύναμη (ἀτμομηχανή) τῆς ἱστορίας, 
ἐπειδή στήν οὐσία τέτοιου εἴδους πάλη δέν ὑπῆρξε, ὅπως δέν 
ὑπῆρξαν καί τάξεις πού νά διεκπεραιώνουν καί μάλιστα µέ µία 
ἀταλάντευτη γραμµικότητα µία προδιαγεγραµµένη  ἱστορική 
ἀποστολή. Παρ’ ὅλα αὐτά ὁ ὄρος ταξική πάλη χρησιμοποιεῖται 
κατά κόρον µέχρι τίς ἡμέρες µας µέ µία εὐκολία ποὺ τήν κά- 
γει καθεστώς καί τήν ἐπιβάλλει στήν πραγματικότητα. Εἶναι 
ἀποδεκτό, πάντως, πώς καί γιά τίς περιόδους πού προηγήθηκαν 
τῶν μεγάλων ἐπαναστάσεων τοῦ 18ου καί 19ου αἰῶνα µία τέτοι- 
ου εἴδους ἀναφορά δέν μπορεῖ νά γίνει ἀποδεκτή. Ἡ ἀποδοχή 
ἑνός τέτοιου «φαινομένου» συνιστᾶ στρέβλωση τοῦ κοινωνικοῦ 
ἀνταγωνισμοῦ. 

Τὸ ἐρώτημα πού προκύπτει εἶναι: Μήπως µέ τήν τοποθέτη- 
ση ὅτι δἐν ὑπῆρξε ταξική πάλη ἀλλά κοινωνικός ἀνταγωνισμός 
ἀμφισβητεῖται ἡ πορεία τῆς κυριαρχίας καί ὑποβαθμίζονται ἤ 
ἀγνοοῦνται οἱ διαδικασίες µέ τίς ὁποῖες πραγµατοποιήθηκαν οἱ 
μετασχηματισμοί τηςἸάξης; 

Ἡ ἀπάντηση, βέβαια, δέν δίνεται µέ ἕνα ναί ἤ μέ ἕνα ὄχι. 
Τό οὐσιῶδες σ’ αὐτοῦ τοῦ εἴδους τίς ἐρωτήσεις εἶναι πώς ὑπο- 
κρύπτεται ἡ πρόθεση νά γίνει ἀποδεκτή ἡ μονοδιάστατη, δογ- 
µατική καί ἐκτός πραγµατικότητος θεωρία, πού χαρακτηρί- 
ζει τίς ἐκδηλώσεις τοῦ κοινωνικοῦ ἀνταγωνισμοῦ ὡς ταξική 
πάλη. Αὐτοῦ τοῦ εἴδους οἱ χαρακτηρισμοί ὑπερβάλλουν ὡς 
πρὀς τόν ρόλο τῶν κοινωνικῶν τάξεων τῆς βιομηχανικῆς καί 
μεταβιομηχανικῆς περιόδου, ἀποδίδοντάς τους χαρακτηριστι- 
κά πού δέν ἔχουν καί ταυτόχρονα ἀποσιωπᾶται ἤ ὑποβαθμίζεται 
ἡ πολύπτυχη ὑπεροχή τῆς Ἰάξης, ἡ ὁποία νοµοτελειακά θά 
παραμεριστεῖ ὅταν ἐκπληρώσει τόν ἱστορικό της ρόλο.26 


26. Πρόκειται γιά τήν γνωστή θεωρία περί «μαρασμοῦ τοῦ κράτους». Μία 
τέτοια κατάσταση ὑποτίθεται πώς θά συμπορεύεται µέ τήν ἐξασθένιση καί 

Ὅπως ἀποδεικνύεται µέσα ἀπό τήν ἱστορική πορεία παρά 
τό ὅτι οἱ διαφορές ἀνάμεσα στίς κοινωνικές κατηγορίες ἦταν 
ἔντονες µέχρι καί τήν ἔναρξη συγκρότησης τῶν ἐθνικῶν κρατῶν, 
δέν ὑπῆρχε αὐτό πού ἀργότερα ὀνομάστηκε ταξική πάλη, ὅπως 
δὲν ὑπῆρξαν καί οἱ γραμμικές διαδικασίες μεταβολῶν ἀπό τήν 
µία τάξη σὲ µία ἄλλη, πού ὑποτίθεται πώς ἔπαιρνε τά ἡνία τῆς 
ἐξέλιξης στά χέρια της καί ὠθοῦσε τήν ἱστορία πρός τά ἐμπρός.Ἡ 
ταξική πάλη” εἶναι ἕνα ἰδεολόγημα τοῦ Μάρξ πού µεταφορτώ- 
θηκε στούς ὀπαδούς καί στούς συνεχιστέςτου, ἀλλά δὲν μπόρεσε 
νά γίνει ἀκατανίκητη δύναμη. Καί δέν μπόρεσε, ἐπειδή δέν ἦταν 
αὐθύπαρκτη ἰδέα καί ὡς ἐκ τούτου ὄχι µόνο δέν ρίζωσε μόνιμα 
στά μυαλά τῶν «μαζῶν», ἀλλά, ἀντιθέτως, ἀξιοποιήθηκε ὑπὲρ 
τῶν κρατούντων. Μέ αὐτοῦ τοῦ τύπου τίς θεωρίες ἕνα τμῆμα 
τῶν συμμετεχόντων στὀν κοινωνικό ἀνταγωνισμό ἀκολούθησε 
µία στρεβλή πορεία, µέ καταστροφικές ἐπιπτώσεις, τόσο γιά τό 
ἴδιο ὅσο καί συνολικότερα. 

Δέν ἔχει καί ἰδιαίτερη σημασία τό κατά πόσον οἱ θεωρίες 
αὐτές ὀφείλονται σὲ ἄγνοια τῆς ἱστορικῆς πορείας τῆς ἐξουσίας 
ἤ στήν ἐπιτηδευμένη παραποίησή της µέ τήν πρόταξη τῆς λε- 
γόµενης ταξικῆς πάλης, σάν κινητήριας δύναμης τῆς ἱστορίας. 
Αὐτό πού προέκυψε καί ὀφείλουμε νά τό κατανοήσουμε σέ βά- 
θος εἶναι, οἱ συνέπειες, τό περιεχόμενό τους καί ἡ κατεύθυνση 
τῆς δυναμικῆς πού ἔχουν καί νά διαπιστωθεῖ κατά πόσον αὐτή 
εἶναι ἀπελευθερωτική ἤ ὄχι. 

Βέβαια, τό ὅτι δέν ὑπῆρχε αὐτό πού ὀνομάσθηκε ταξική 
πάλη, δέν σηµαίνει πώς δέν ὑπῆρχε κοινωνικός ἀνταγωνισμός. 
Οἱ ἐξεγέρσεις τῶν σκλάβων δέν συνιστοῦσαν ταξική πάλη. 
μυ” μμ πμ μμ ρρρρυνο κ «στο ο 
παραίτηση τῆς Τάξης. Δέν χρειάζεται νά προστρέξεικάποιοςσέ ἐκτεταμένες 
ἀναλύσεις, εἶναι ἀρκετή ἡ εἰλικρινής ἀντίληψη και κατανόηση τῆς πα- 
ρούσας κατάστασης καί ἡ ἐπισκόπηση τῆς πορείας τῶν κομμουνιστικών 
κρατῶν τοῦ παρόντος (Κίνα, Κορέα) καί τοῦ παρελθόντος, πού καταρρα- 
κώνουν αὐτήν τήν φαντασίωση. 

27. Μέ τήν ἔννοια τήν σύγκρουσης δυό συγκροτηµένων Τάξεων πού θά 
μποροῦσαν νά βρίσκονται στὀν ἴδιο κοινωνικό χῶρο καί νά πληροῦν τίς 
οὐσιαστικές προὔποθέσεις πού ἔχουν προσδιοριστεῖ στό Μέρος [. 

Ἔθεταν, ὅμως, εὐρύτερους ὁρίζοντες καί βάδιζαν σε ἀνοικτούς 
δρόμους πού ξεπερνοῦσαν τήν μίζερη οἰκονομική ἀνάλυση τῶν 
ἐξουσιαστῶν οἰκονομολόγων, τύπου Μάρξ καί λοιπῶν. 

Ὅπως οἱ ἐξεγέρσεις τῆς ἀρχαιότητας καί ὅσες ἀκολούθησαν 
δέν συνιστοῦσαν ταξική πάλη, ἔτσι καί ἡ κάθε ἐπαγγελματική 
διεκδίκηση ἤ κάθε εἴδους ἔντονη σύγκρουση δέν μπορεῖ νά ἐντάσ- 
σεται µέ αὐθαίρετο τρόπο στή λεγόμενη ταξική πάλη, φουσκώνο- 
ντας τήν φαντασία ἄπειρων ἀνθρώπων καί καθηλώνοντάς τους, 

Ἀπέναντι στήν κατασκευασμένη πάλη τῶν τάξεων ὑπάρχει 
ἡ πραγματικότητα τοῦ κοινωνικοῦ ἀνταγωνισμοῦ, πού δέν 
ὑποκαθιστᾶ ἀλλά πού ὑποκαταστάθηκε ἀπό τήν λεγόμενη πάλη 
τῶν τάξεων. Ἡ «πάλη τῶν τάξεων» ἔκτισε στήν ἄμμο παλάτια. 
Αὐτά τά παλάτια ἀποδείχτηκαν ἀνίκανα νά ἀντιμετωπίσουν τά 
κύματα τῆς ἐξουσίας. Ἕνα, μάλιστα, µέρος τους ἀπορροφήθηκε 
ἀπό αὐτά. 

Καταλήξαµε νά ἔχουμε ἕναν κόσµο καθημαγμένο γιά ὁλό- 
κληρες χιλιετίες. Κι ὅμως. Τά «ἐργαλεῖα» πού «ἐφευρέθηκαν» 
τόν 19ο αἰῶνα καί χρησιμοποιοῦνται µέχρι τήν ἐποχή πού ζοῦμε 
ἀποδείχθηκαν ἀνίκανα νά ἐξηγήσουν καὶ νά ἀντιμετωπίσουν 
μέ ἀπελευθερωτικούς ὅρους καί προοπτικές τήν ἐξουσιαστική 
λαίλαπα τῶν δυό τελευταίων αἰώνων, πού κινεῖται µέ ταχύτητα 
γεωμετρικῆς προόδου. 

Ἄν κάποιοι ἐπιμένουν στίς μουχλιασμένες συνταγές τῆς τα- 
ξικῆς πάλης ἄς συνεχίσουν τό δρόµο τους. Ἐμεῖς ὀφείλουμε νά 
τονίσουμε τήν διπλή διάσταση τοῦ κοινωνικοῦ ἀνταγωνισμοῦ καί 
γά ὑπογραμμίσουμε ὅτι ὅπως ὅταν ἕνα σύστημα δεσμεύσεων µέ 
ἐσωτερικούς ἀνταγωνισμούς βρίσκεται σὲ κινητικότητα, γιά 
τόν ἴδιο λόγο καί ἡ κοινωνία δέν μπορεῖ νά ἑξαιρεῖται ἐπειδή 
ἀποτελεῖται ἀπό ζῶντα συστατικά στά ὁποῖα ἡ κίνηση εἶναι 
ἰδιαίτερα ἔντονη µέ τάσεις αὐτοδέσμευσης καί ἀποδέσμευσης. 
Εἶναι ἑπόμενο ἡ λύση αὐτοῦ τοῦ ἀνταγωνισμοῦ νά βρίσκε- 
ται στή διάλυση αὐτῆς τῆς ἐξουσιαζόμενης καὶ ταυτόχρονα 
ἐξουσιαστικῆς κατασκευῆς, ὄχι ὡς αὐτοσκοπός ἀλλά ὡς συνε- 
πακόλουθο τῆς καταστροφῆς τοῦ κράτους, τῆς κατάλυσης τῆς 
Τάξης, ἀλλά καί κάθε εἴδους ἐξουσίας. 

Ἡ κατανόηση τοῦ κοινωνικοῦ ἀνταγωνισμοῦ βάζει μπροστά 
οὐσιαστικούς καί διαφορετικούς τρόπους ἀντιμετώπισης τῆς Ἰά- 
ξης, τῆς ἐξουσίας καί τῶν παραγώγωντους. Αὐτούςτούςτρόπους 
ὀφείλουμε ὡς ἀναρχικοί νά ἀναδείξουμε. Ὑπῆρχαν καί ὑπάρχουν 
δυνατότητες πού χρειάζεται νά ἀξιοποιηθοῦν. Αὐτό τό ὁποῖο πα- 
ραµένει ὡς ἀπελευθερωτική προὐπόθεση καί ἀπαιτούμενο, εἶναι 
ὁ αὐτοδύναμος ἀναρχικός ἀγῶνας, ἐμπλουτισμένος μέ ὅλες τίς 
λειτουργικές καί ἄρα ἀπελευθερωτικές ἐμπειρίες καί ἰδέες, στίἰς 
ὁποῖες καθοριστικοί μεταξύ ἄλλων παράγοντες εἶναι ἡ ἀπολιτική 
δράση καί ἡ ἀταξική στάση ἀπό πριν, τώρα καί γιά τό µέλλον. 
Ὁ λόγος εἶναι ἁπλός: δέν εἶναι δυνατόν νά γίνεται λόγος γιά 
ἕνα ἀταξικό μέλλον καί νά ἐκθειάζεται ἤ νά γίνεται κεντρικό 
σημεῖο ἀναφορᾶς ἡ ταξικότητα καί ἡ λεγόμενη ταξική πάλη. 


Ι1Υ 


Ὁ ρόλος τῆς «ἐργατικῆς τάξης» 


ρίν προχωρήσουμε θά χρειαστεῖ νά ἐπαναλάβουμε τήν σηµα- 

ντική διαφορά ἀνάμεσα στήν Τάξη καί στίς κοινωνικές τάξεις 

πού, ὅπως προαναφέραμε, συνιστοῦν στήν πραγματικότητα 
κοινωνικά στρώματα καί κατηγοριοποιήσεις. 

Γνωρίζουμε πώς ὁ ἐξουσιαστικός μῦθος περί ταξικῆς συγκρό- 
τησης αὐτῶν πού ὑπόκεινται στήν κυριαρχία τῶν κρατούντων 
εἶναι δύσκολο νά παραμερισθεῖ, ἐπειδή ἔχει µεγάλη ἀπήχηση, 
ἰδιαίτερα τούς δυό τελευταίους αἰῶνες, μέ ἀποτέλεσμα νά ἄπο- 
τυπωθεῖ στά μυαλά τῶν ἀνθρώπων ἐγκαθιστώντας καί άνα- 
παράγοντας αὐτό πού συνήθως ἀποδίδεται µέ τόν ὅρο: ψευδής 
συνείδηση. 

Εἶναι πολλά τά «ἐτοιματζήδικα» πού συνήθισαν οἱ περισσό- 
τεροι νά φοροῦν, ἀλλά ἐμεῖς θεωροῦμε πώς εἶναι ἀπαραίτητο νά 
βρεθοῦν τά ροῦχα πού µας ταιριάζουν, πού εἶναι ἀπό ἐμᾶς καί 
ἀπευθύνονται σέ ἐμᾶς, τούς ἀναρχικούς. Εἶναι οἱ ἀπόψεις καὶ 
οἱ ἀναλύσεις τοῦ ΤΩΡΑ, πού δέν ἀπαρνοῦνται τό ΧΘΕΣ καθώς 
δημιουργοῦν τό ΑΥΡΙΟ, χωρίς, ὅμως, νά ἀποδέχονται τά ὅσα 
κατατέθηκαν ἀπό γνωστούς ἀναρχικούὺς τῶν προηγούμενων 
ἐποχῶν ὡς θέσφατα, ἀλλά ὡς µία γνώση μέ ἀρνητικές καὶ θετι- 
κὲς προεκτάσεις. 

Καί γιά νά µήν δίνονται λαβές γιά διάφορους ἀκροβατισμούς 
καί κακοήθεις κριτικές, τονίζουµε πώς ἡ µή ἀπάρνηση δέν σημαί- 
νει ἄκριτη ἀποδοχή. Ἀντίθετα, σηµαίνει διερεύνηση, ἀνάλυση, 
ἀνίχνευση τῶν δρόµων πού προηγήθηκαν, ξεπέρασµα ἀπόψεων 
καὶ πρακτικῶν πού ἀλλοιώνουν ἤ μπλοκάρουν καὶ, μ’ αὐτόν τόν 
τρόπο, στέκονται ἐμπόδια στὀ νἁ χαραχτοῦν οἱ ἑπόμενοι δρό- 
μοι καί οἱ διαδρομές γιά συνολική διεργασία πού προτάσσει τήν 
ΟΔΙΚΗ ΑΠΕΛΕΥΘΕΡΩΣΗ, σέ ἀντιπαραβολή µέ τήν µερικότητα 
πού προβάλλεται ἀπό τὀν ἀναρχισμό. 

ὰ 

Εἶναι φανερό πώς θά μπορούσαμε, εὐθύς ἐξ ἀρχῆς, νά εἴχαμε 
τελειώσει µέ τό ζήτημα τῆς τάξης λέγοντας πώς οὕτως ἤ ἄλλως 
ἡ κάθε συγκροτημένη τάξη εἶναι ἐξουσιαστική καί νά ξεµπερ- 
δεύουµε. Προτιμοῦμε, ὅμως, νά µή δώσουµε τροφή σέ ὅσους 
προσπαθοῦν νά μᾶς ἀποδώσουν δογµατικές ἀπόψεις καί νά 
συµβάλουµε στήν διάλυση --μέ ὅσο τό δυνατόν πιό εὐρύ λόγο 
καί µέ πιό κατανοητό καί ἀναλυτικό τρόπο, πάντα στὀ μέτρο τοῦ 
δυνατού-- τό ὅλο «ταξικό πνεῦμα». 

Ὑπάρχει, ὅμως, καί κάτι ἀκόμη. Μέ µία περιεκτική ἀπόρριψη 
τῆς τάξης ἐννοιολογικά, ἐξ αἰτίας τοῦ ἐξουσιαστικοῦ της χαρα- 
κτῆρα, θά ἀφήναμε ἀνοικτό τὀ πεδίο σέ ἐκεῖνες τίς ἀπόψεις πού 
εὐαγγελίζονται τήν συγκρότηση, ἀνασύσταση ἤ φαντασιώνο- 
νται τήν ὕπαρξη τάξεων. Ἄλλωστε, εἶναι γνωστό πώς ὁ παρα- 
λογισμός μπορεῖ νά φτάσει στἁ ἄκρα τῶν ἄκρων καί θά ἔβρισκε 
βολικό ἔδαφος ὥστε νά συνεχίσει τήν πορεία του μέ διάφορα 
ἐπιχειρήματα πού βασίζονται στό ὅτι τά ἐξουσιαστικά χαρακτη- 
ριστικά τῆς τάξης προσδιορίζονται καί ἐξαγνίζονται, φερ’ εἰπείν, 
ἀπό τούς σκοπούς πού αὐτή «τάσσεται ἱστορικά» νά ὑπηρετήσει. 
Αὐτά, βέβαια, τά ἐπιχειρήματα ἔλκουν τήν καταγωγή τους ἀπό 
τήν Μαρξική θεωρία, χρησιμοποιώντας Ἰησουϊτικες τεχνικές 
καί γι’ αὐτό χρήζουν συνεχοῦς, ἐπισταμένης καί ἐπίμονης ἄντι- 
µετώπισης πού δέν ἐπιτυγχάνεται µέ µία προχειρότητα. 

Θά ἀφήναμε, ἀκόμη, ἀνεξερεύνητη καί ἀδιάθετη ὅλη αὐτή τήν 
σύνθετη διαδικασία πού προηγήθηκε, τό ἰδεολογικό καί πολιτι- 
κό της περιεχόµενο καί τήν τεχνική µέ τήν ὁποία, ἀνατρέπονται 
δεδοµένα τῆς πραγματικότητας καί ἀντικαθίστανται μέ, ἐν 
πολλοίς, κατασκευασμένα σέ ὅ,τι ἀφορᾶ τήν ὑπόσταση αὐτοῦ 
πού ἐμφανίζεται ὡς τάξη καί αὐτοῦ πού πραγματικά εἶναι Τάξη. 
Προφανῶς καί µία τέτοιου εἴδους διερεύνηση δέν ἀφορᾶ µόνο 
τόν κύκλο τῶν ἀναρχιστῶν, ἀλλά στρέφεται κυρίως πρός τό σύ- 
γολο ὅσων ἔχουν ἀποδεχτεῖ τήν «ἀναγκαιότητα» συγκρότησης 
τῆς λεγόμενης τάξης. 

Κι ὅταν λέμε κάθε τάξη ἐννοοῦμε τόσο τήν Τάξη ὅσο καί τίς 
κοινωνικές κατηγορίες πού, ὄντας δομημένες καί ἐγκλωβισμένες 
µέσα στό ἐξουσιαστικό ἰδεολογικό καί πολιτικό πλέγμα, µετα- 

βάλλονται σέ φορεῖς ἤ καί διεκπεραιωτές τῆς ἰδεολογίας καί τῶν 
πολιτικῶν κατευθύνσεων τῶν κρατούντων. Ὅσο πλησιέστερα 
(ἰδεολογικά, οἰκονομικά καί πολιτικά) πρὸς τήν Ἰάξη βρίσκο- 
νται κοινωνικά στρώματα ἤ κατηγορίες, τόσο πιό συνταυτισµέ- 
γες εἶναι µέ αὐτήν καί τίς ἐπιλογές της καί ἄρα εἶναι ἐνεργός ὁ 
ἀγωγός γιά τίς ἐπερχόμενες προσχωρήσεις καί συνθέσεις. 

Πρίν προχωρήσουμε ἄς κάνουμε µία στάση. 

Κατ’ ἀρχήν ἄς δοῦμε δυό χαρακτηριστικές διατυπώσεις τοῦ 
Μάρξ σέ σχέση µέ τήν λεγόμενη ἐργατική τάξη: 

«Οἱ ἰδιοκτῆτες ἁπλῆς ἐργασιακῆς δύναμης, οἱ ἰδιοκτῆτες κε- 
φαλαίου καί οἱ γαιοκτήμονες, πού οἱ ἀντίστοιχες εἰσοδηματικές 
πηγές τους εἶναι ὁ ἐργασιακός μισθός, τό κέρδος καί ἡ γαιοπρό- 
σοδος, ἄρα οἱ κεφαλαιοῦχοι καί οἱ γαιοκτήμονες ἀποτελοῦν τίς 
τρεῖς µεγάλες τάξεις (ἡ ὑπογράμμιση εἶναι δική µας) τῆς σύγ- 
χρονης κοινωνίας, πού βασίζεται στὀν κεφαλαιοκρατικὀ τρόπο 
παραγωγῆς»." 

Ἔτσι ἀρχίζει τό πεντηκοστό δεύτερο κεφάλαιο τοῦ τρίτου τό- 
µου τοῦ ΚΕΦΑΛΑΙΟΥ τοῦ Κ. Μάρξ πού ἐπιγράφεται ΟΙ ΤΑΞΕΙΣ. 

Στή συνέχεια θέτει τό ἐρώτημα: «τί ἀποτελεῖ τήν τάξη» καί 
προσπαθώντας νά δώσει κάποια ἀπάντηση καταφεύγει στήν 
«ταυτότητα τῶν εἰσοδημάτων καί τῶν εἰσοδηματικῶν πηγῶν». 
Πάνω στήν προσπάθεια νά προχωρήσει σὲ µία ἀνάλυση (προ- 
φανῶς βάσει κάποιου περίπλοκου συλλογισμοῦ) σὲ σχέση μέ 
τήν ταυτότητα τῶν εἰσοδημάτων, προσπαθεῖ νά δείξει μᾶλλον τό 
ἀδιέξοδό της βάσης τοῦ συλλογισμοῦ του, διαπιστώνοντας ὅτι 
«ἀπ᾿ αὐτήν τήν ἄποψη οἱ γιατροί λ.χ. καί οἱ ὑπάλληλοι ἀποτελοῦν 
καί αὐτοί δυό τάξεις, γιατί ἀνήκουν σέ δυό διαφορετικές κοινωνι- 
κές ὁμάδες, ὅπου τά εἰσοδήματα τῶν μελῶν κάθε µιανῆς ἀπό τίς 
δυό κυλοῦν ἀπό τήν ἴδια πηγή». 

Ἐδῶ ἀκριβῶς, ὁἜγκελς, μᾶς πληροφορεῖ πώς κόβεται τό χει- 
ρόγραφο. 


28. Κ. Μάρξ, ΤΟ ΚΕΦΑΛΑΙΟ, τόμ. Τ’, σελ. 1120, μετάφραση Γ. Σκουριώτη, 


1960. 


29 ὅ,π., σἑλ. 1121. 


ΤΑΞΗ, ΕΞΟΥΣΙΑ ΚΑΙ ΚΟΙΝΩΝΙΚΟΣ ΑΝΤΑΓΩΝΙΣΜΟΣ 


Αὐτό τό ἀτελείωτο κείµενο ἀφήνει µία περίεργη αἴσθηση. 
Προφανῶς, τό πλέον θλιβερό εἶναι πώς µετά ἀπό τόση πολύχρο- 
γη ἀναφορά στήν ἔννοια τῆς τάξης, ὁ, πεισματικά, ὑποστηρικτής 
τῆς πάλης τῶν τάξεων δέν μπόρεσε (ἤ δέν πρόλαβε) νά προσ- 
διορίσει µέ ἕναν ἱκανοποιητικό τρόπο ποιά εἶναι αὐτή ἡ τάξη 
πού καταλαμβάνοντας τήν ἐξουσία θά ἀπελευθερώσει ὅλους 
τους «σκλάβους τοῦ κεφαλαίου», ἀφοῦ πρῶτα θά ἀναπτύξει 
τίς παραγωγικές δυνάμεις. Ἄν κρίνουµε, μάλιστα, πώς αὐτή ἡ 
προσπάθεια οἰκονομιστικού ὁρισμοῦ παραπέμπει στὀν Ρικάρ- 
ντο, τότε ἀντιλαμβανόμαστε τήν σύγχυση πού ὑπῆρχε καί τό 
ἀποτέλεσμα τὀ ὁποῖο, µέ µεγάλη πιθανότητα, θά προέκυπτε ἐάν 
ποτέ ὁλοκληρωνόταν ὁ προσδιορισμός τοῦ τί εἶναι τάξη. 

Ἔτσι, δέν µπορέσαµε νά διαφωτιστοῦμε μαθαίνοντας, ἐπί τέ- 
λους, ποιά εἶναι τά συστατικά µίας τάξης καί τέλος πάντων τί 
ἀκριβῶς εἶναι τάξη καί ἰδιαίτερα ἡ ἐργατική. Χάνοντας αὐτά τά 
ἐπιστημονικά φῶτα, βαδίζουµε ἐδῶ καί 130 χρόνια, στό ἀπόλυτο 
σκοτάδι τῆς ἄγνοιας. Ἀλλά δέν ἔχει καὶ τόση σημασία. Ἐκεῖνο 
πού ἔχει ἐνδιαφέρον εἶναι τό νά γίνονται ἀγῶνες στό ὄνομα τῆς 
τάδε ἤ τῆς δείνα τάξης, εἴτε τῆς δίνεται τό ὄνομα «ἐργατική» εἴτε 
κάποιο ἀνάλογο. 

Δέν μποροῦμε, πάντως, νά ἀποδεχθοῦμε ὡς γεγονός ὅτι 
τόσο ὁ Μάρξ ὅσο καί ὁ Ἔνγκελς δέν εἶχαν τόν χρόνο ὥστε νά 
ὁρίσουν τήν ἐργατική τάξη. Ἑπομένως, ἡ ἄποψη σύμφωνα µέ 
τήν ὁποία δέν πρόλαβε ὁ Μάρξ νά τήν διατυπώσει, εἶναι μᾶλλον 
ἀτυχής. Ἄλλωστε, προκειµένου νά «στηθῆ» ὅλο αὐτό τό θρίλερ 
τῆς «πάλης τῶν τάξεων», πού κόστισε τόσο πόνο, αἷμα καί κατα- 
στροφές στὀν κόσµο ἦταν ἀπαραίτητο νά ὑπάρχει ἐξ ἀρχῆς µία 
πιὀ συστηματική προσπάθεια προσδιορισμοῦ τῆς «περιούσιας» 
ἐργατικῆς τάξης. 

Τό συνηθέστερο καί τό πλέον φυσικό, σέ τέτοιες περιπτώ- 
σεις, εἶναι πρῶτα νά προσδιορίζεται, µέ βάση τήν πραγµατικό- 
τητα, αὐτός ὁ ὁποῖος θά εἶναι ὁ κεντρικός ἥρωας τοῦ θεατρικοῦ 
ἔργου πού θά γραφτεῖ καί µετά νά προχωρήσει στήν συγγραφή 
τοῦ σεναρίου. Δέν ξεκινᾶ κάποιος ἀνάποδα. Νά γράψει, δηλα- 
δή, πρῶτα τό σενάριο µέ τόν κεντρικό ἥρωα «ἐν δράσευ καί στό 


έ» 

τέλος νά προσπαθήσει νά τόν περιγράψει σάν φυσική παρουσία 
χωρίς, τελικά, νά τό ἐπιτύχει. 

Μία τέτοια κατάσταση ἀντιστοιχεῖ μὲ τήν ρήση: «Στήριξα 
τήν θεωρία µου στὀ τίποτα». 

Μπορεῖ νά πιστέψει κάποιος ὅτι κάτι τέτοιο ὀφείλεται σἐ 
ἀδυναμία τοῦ Μάρξ νά προσδιορίσει τό ἐπαναστατικό του 
ὑποκείμενο; Μᾶλλον ἀπίθανο. | 

Ἀφοῦ πρῶτα σημειώσουμε πώς ἤδη στά τέλη τοῦ 18ου αἰῶνα 
ὁ Ἄνταμ Σμίθ εἶχε διακρίνει µία τριμερῆ διαίρεση σέ «οἰκονομικές 
τάξεις» (οτάοις) µέ βάση τόν τρόπο μέ τόν ὁποῖο ἀποκτᾶται 
τό εἰσόδημα (ἔγγειος πρόσοδος, κέρδη, μισθός), γεγονός πού 
σηµαίνει πώς αὐτές οἱ ἀπόψεις ἦταν ἤδη γνωστές στὀν Μάρξ, 
ἀλλά καί δὲν μποροῦσαν νά ξεπεραστοῦν παρά µόνον ἐφ᾽ ὅσον 
ὑπῆρχαν καταλυτικά ἐπιχειρήματα, θά περάσουμε σέ µία προ- 
γενέστερη διατύπωση, σὲ σχέση µέ τήν προσπάθεια πού ἔκανε 
στὀν 30 τόμο τοῦ Κεφαλαίου νά ὁρίσει τήν «ἐργατική τάξη». 

Γράφει, λοιπόν: 

«Ὁ μικρός κλῆρος, ὁ ἀγρότης καί ἡ οἰκογένεια, δίπλα ἕνας 
ἄλλος μικρός κλῆρος, ἕνας ἄλλος ἀγρότης καί µία ἄλλη οἶκο- 
γένεια. Μία χοὔφτα ἀπ᾿ αὐτές τίς μονάδες κάνουν ἕνα χωριό καί 
µία χοῦφτα χωριά κάνουν ἕνα νομό. Ἔτσι σχηματίζεται ἡ µεγάλη 
μᾶζα τοῦ γαλλικοῦ ἔθνους µέ ἁπλή ἄθροιση ὁμώνυμων μεγεθῶν, 
τό ἴδιο περίπου ὅπως ἕνα σακί πατάτες κάνει ἕνα σακί πατάτες. 
Ἐφ) ὅσον ἑκατομμύρια οἰκογένειες ζοῦν κάτω ἀπό οἰκονομικές 
συνθῆκες ὕπαρξης, πού ξεχωρίζουν τόν τρόπο τῆς ζωῆς τους, 
τά συμφέροντά τους καί τή μόρφωσή τους ἀπό τόν τρόπο τῆς 
ζωῆς, τά συμφέροντα καί τή µόρφωση τῶν ἄλλων τάξεων καί 
τίς ἀντιπαραθέτουν ἐχθρικά σ᾿ αὐτές, ἀποτελοῦν µία τάξη. 
Ἐφ᾽ ὅσον, ὅμως, ἀνάμεσα στούς μικρούς ἀγρότες ὑπάρχει µόνο 
µία τοπική συνάφεια καί ὁμοιότητα τῶν συµφερόντων τους δέν 
δημιουργεῖ καµµιά κοινότητα, κανένα ἐθνικό δεσμό καί καμμιά 
πολιτική ὀργάνωση, δέν ἀποτελοῦν τάξη».Σ' 

Παρακάµπτοντας τούς ἀπαξιωτικούς χαρακτηρισμούς γιά 


30. Κ. Μάρξ, Ἡ Ι1δή Μπρυμαίρ τοῦ Λουδοβίκου Βοναπάρτη. 

τούς ἀγρότες (οἱ ὁποῖοι, ἄν διατυπώνονταν στήν σηµερινή ἐποχή, 
θά χαρακτηρίζονταν ὡς ἀπόρροια ρατσιστικῶν πεποιθήσεων), 
θά διαπιστώσουμε πώς στήν προκειμένη περίπτωση ἔχουμε µία 
προσπάθεια νά προσεγγισθοῦν τά χαρακτηριστικά πού ἀφο- 
ροῦν τήν Ἰάξη (καί πάντως ὄχι τήν ἐργατική), χωρίς ὅμως νά 
τήν ἐκφράζει µέ σαφήνεια ἤ νά ἀποτολμᾶ µία ἐμβάθυνση. Εἶναι 
γνωστό, ὅμως, πὠς στό ἔργο του διαχέονται σέ ἀρκετό βαθµό τά 
χαρακτηριστικά πού προσδιορίζουν τήν Ἰάξη, πολλές φορές µέ 
στρεβλώσεις. 

Πῶς ὁρίζεται ὅμως αὐτή ἡ τάξη; 

Σύμφωνα μέ µία διατύπωση πού, τό κύριο µέρος τῆς ἔχουμε 
ἤδη ἀναφέρει, ἡ Τάξη ἔχει δική της ἰδεολογία, εἶναι συγκρο- 
τηµένη, ἐλέγχει τήν κοινωνική καί οἰκονομική ζωή τῶν 
ὑπόλοιπων στοιχείων τοῦ κοινωνικοῦ χώρου καί βρίσκεται σέ 
διαρκῆ ἀνταγωνισμό µέ τίς ὑπόλοιπες ἐξουσιαστικές ὁμάδες 
πού συγκροτοῦνται ἐντός καί ἐκτός τῶν ἐδαφῶν πού ὁρίζουν. 

Ἔχει, ἐπίσης, τήν δυνατότητα νά διανέμει ἁρμοδιότητες σέ δι- 
άφορες ὁμάδες τῆς κοινωνίας µέ τρόπο πού νἁ συμπληρώνουν 
καί νά ἐνισχύουν τήν κυριαρχίατης, παράλληλα δέ ἐμπλουτίζει 
καί χρησιμοποιεῖ τίς πολιτικές μεθόδους µέ τίς ὁποῖες ἀσκεῖ 
τήν ἐξουσία, µέσα ἀπό θεσμούς καί μηχανισμούς, τούς ὁποίους 
ἡ ἴδια κατασκευάζει καί θέτει σέ ἐφαρμογή. 

Προφανῶς, ὅπως ἤδη γράφτηκε, ὁ Μάρξ δέν τελοῦσε ὑπό 
ἀδυναμία νά δώσει ἐξ ἀρχῆς ἕναν ὁρισμό σχετικά µέ τό τί εἶναι 
τάξη. Ὁ κίνδυνος πού ὑπάρχει σέ αὐτές τἰς περιπτώσεις εἶναι εἴτε 
γά ὑπάρξει εἰλικρίνεια καί νά διατυπωθεῖ ἡ πραγματικότητα πού, 
ὅμως, θά ἔρχεται σέ ἀντίθεση µέ τό ἤδη κατασκευασμένο πλαί- 
σιο, εἴτε νά ὑπάρξει ἕνας ὁρισμός πού νά προσπαθεῖ νἁ στηρίξει 
αὐτό τό πλαίσιο. 

Ἡ ἐποχή, κατά τήν ὁποία ἔχει γραφεῖ µέ ἀχνό τρόπο ἕνας 
προσδιορισμός ὁρισμένων χαρακτηριστικῶν πού προσιδιάζουν 
στήν Τάξη, χαρακτηρίζεται ἀπό τό γεγονός πώς μεγάλα πλη- 
θυσµιακά κομμάτια, σπρωγµένα ἀπό τήν ὕπαιθρο στίς πόλεις, 
ἐξαναγκάστηκαν µέ τή βία νά ὑπαχθοῦν στή βιομηχανική παρα- 
γωγή καί στίς συνθῆκες κυριαρχίας πού διαμορφώνονταν. 

Ὁ κατατρεγµένος πληθυσμός τῆς ὑπαίθρου σπρωχνόταν 
καί στοιβαζόταν στίς µεγάλες πόλεις τῆς Γαλλίας καί µετά τόν 
ὁδηγοῦσαν, µέ τίς λόγχες τῶν στρατιωτῶν, ἐξαναγκαστικά στἁ 
ἐργοστάσια. Τί θά μποροῦσε νά μετατρέψει ὅλο αὐτό τό πλῆθος 
σέ «ἐπαναστατική τάξη»: Όχι, πάντως, τό ὅτι συναποτέλεσε µία 
ἑνιαία καὶ συμπαγῆ κατάσταση, εὑρισκόμενο κάτω ἀπό δυσµε- 
νέστερες συνθῆκες σκλαβιᾶς. 

Σύµφωνα µέ τήν Μαρξική θεωρία, ὅλος αὐτός ὁ πληθυ- 
σµός ἐμφανίζεται ἱκανός, λόγω τῆς θέσης του στήν παραγωγή, 
νά πραγματοποιήσει ἐπαναστατικά βήματα. Στήν πραγµατι- 
κότητα ὁ δυναμισµός πού τόν διέκρινε δείχνει πώς σχετιζόταν 
περισσότερο µέ αὐτόν πού διέπει ἕνα µεγάλο πληθυσμιακά κοι- 
νωνικό τμῆμα νέο-σκλάβων οἱ ὁποῖοι, προερχόμενοι ἀπό δια- 
φορετικούς ὅρους ὑποδούλωσης, ἀντιδροῦν μέ τόν σπασµωδι- 
κὀ τρόπο, πού χαρακτηρίζει αὐτούς πού βίαια ἐντάσσονται σέ 
ἀκόμα πιό ἀλλοτριωτικές καταστάσεις, ἀπό αὐτές στίἰς ὁποῖες 
βρισκόταν προηγουμένως. Συνεπῶς, αὐτός ὁ δυναμισµός προέρ- 
χεται, κατά κύριο λόγο, ἀπό τό παρελθὀν του (δηλαδή τήν προ- 
ηγούµενη κατάσταση στήν ὁποία βρισκόταν τό πλῆθος αὐτῶν 
τῶν ἀνθρώπων) κι ὄχι τόσο ἀπό τήν καινούργια θέση πού βρέ- 
θηκε. Ὁ λόγος εἶναι ἁπλός. Ὁ δυναμισμός καί ἡ ἀντίθεση στό 
ὑπάρχον δέν γεννιέται ἀπό τή µία στιγµή στήν ἄλλη, ἀπαιτεῖται 
µία κοινωνική, ψυχική καὶ πνευματική διεργασία µέσα σέ ἕνα 
ἀρκετά εὐρύ χρονικό διάστηµα. Αὐτές, ὅμως, οἱ προὐποθέσεις 
δέν μποροῦσαν νά ἀναπτυχθοῦν µέσα στό περιορισμένο χρονι- 
κά διάστηµα τῆς «γέννησης» τῆς ἐργατικῆς «τάξης». Ἡ προῦ- 
παρξή τους, ἑπομένως, σχετίζεται µέ τίς συνθῆκες πού ζοῦσαν 
προηγουμένως καί µέσα ἀπό τίς ὁποῖες ἀναπτύχθηκαν. Αὐτός 
ὁ δυναµισµός ἦταν πού προκάλεσε ἀξιόλογες ἐξεγέρσεις καί 
ἐπαναστάσεις στούς προγενέστερους χρόνους σέ ἀντίθεση μέ 
τήν πορεία πού ἀκολούθησε ἡ λεγόμενη ἐργατική τάξη, µέσω 
τῆς διαδικασίας συνεχοῦς ἐνσωμάτωσής της στό σύστημα. 

Συνεπῶς, οἱ ἐμπειρίες τῶν ἐπαναστατικών καταστάσεων πού 
προηγήθηκαν, ἀλλά καί ὅσων ἀκολούθησαν τίς «προφητεῖεο 
τῶν Μάρξ Ἔνγκελς -καί τῶν ἐπιγόνων τῆς θεωρίας τους-- δέν 

ἀποδεικνύουν κάποιο δυναμισμό πού νά ἀνήκει ἀποκλειστικά 
στήν χαρακτηριζόµενη σάν ἐργατική τάξη, ἀλλά τό ἀντίθετο. 
Οὔτε, βέβαια, ὑπῆρξε συντελεστής τῆς προόδου, ἡ ὁποία εἶναι 
ἕνας καθ) ὁλοκληρίαν, ἀμφισβητούμενος ὄρος. Οἱ ἐξεγέρσεις 
καί οἱ ἐπαναστάσεις πού ἕπονται τῆς Μαρξικό-Λενινιστικῆς 
θεωρίας δέν χαρακτηρίστηκαν ἀπό τήν πλειοψηφική ὁρμή καί 
τήν ὑποτιθέμενη ἀπελευθερωτική φύση τῆς «ἐργατικῆς τάξης», 
παρά τίς ἐπίμονες προσπάθειες τῶν διάφορων θεωρητικῶν του 
μαρξισμοῦ «νά χτίσουν στήν ἄμμο παλάτια». 

Ἡ «περιούσια τάξη» (τῶν ἐργατῶν), ἀρκούντως διαιρεμένη, 
σύμφωνα µέ τήν παραδοχή καί τῶν Μάρξ Ἔνγκελς, καί παρ’ ὅτι 
ἀκολουθοῦσε τούς ρυθμούς µίας διαρκοῦς κινητικότητας τοῦ 
κοινωνικοῦ χώρου, ἐντάχθηκε στό θρησκευτικό μοντέλο τοῦ 
«περιούσιου λαοῦ» κατάλληλα τροποποιημένο: Οἱ φυλές τοῦ 
Ἰσραήλ (πολύμορφες ἐργατικές μᾶζες) θά ἀποτελοῦσαν τόν «πε- 
ριούσιο λαό», πού ἐκπληρώνοντας τίς προφητεῖες τῶν Μάρξ καί 
Συντροφία, ἀφοῦ θά κυριαρχοῦσαν στόν πλανήτη («θά κατακυ- 
ριεύσουν αὐτόν») καί θά ἔφερναν τήν ἐλευθερία (καταργώντας 
τό «βασίλειο τῆς ἀνάγκης» καί ἐγκαθιδρύοντας τό «βασίλειο 
τῆς ἐλευθερίας») µέ τήν ἀνάπτυξη τῶν παραγωγικῶν δυνάµεων 
(μετάφραση: µέ τήν ὑπερπαραγωγή καί τόν ὑπέρ-καταναλω- 
τισµὀ). Εἶναι, πράγματι, ἄξιον προσοχῆς τό πώς ἡ θρησκευ- 
τικότητα ἀναδείχθηκε, γιά µίαν ἀκόμη φορά, στήν πορεία τῆς 
ἀνθρωπότητας ντυμένη τόν μανδύα τοῦ «ὑλισμοῦ» καί μάλιστα 
μέ τρόπο πού νά διαπλέκεται µέ τήν ἰδεολογία τοῦ χιλιασμοῦ.”: 

Δέν χωρᾶ ἀμφιβολία πώς οἱ προσδιορισμοί γιά τίς κοινωνι- 
κές τάξεις πατοῦσαν --καί συνεχίζουν νά πατούν-- στ’ ἀχνάρια 
τῶν προηγούμενων διαχωρισμῶν. Ἐκεῖνο τό ὁποῖο ἐπέτεινε 
τούς διαχωρισμούς εἶναι ἡ αὐθαιρεσία µέ τήν ὁποία ὁ ἐργατικός 
πληθυσμός καθιερώθηκε σάν τάξη, ἡ ὁποία ὑποτίθεται ὅτι θά 
ἀνέτρεπε τήν ὑπάρχουσα καί θά ἐγκαθίδρυε τόν ἐπίγειο ὑλιστικό 
παράδεισο. 

3]. Ὁ καθορισμός τῶν σταδίων µέσω τῶν ὁποίων θά ἐπερχόταν ὁ ἐπίγειος 


παράδεισος, ἐμπεριέχει τήν ὑπόσχεση καί τήν προσµονή, πού χαρακτηρί- 
ζουν τίς χιλιαστικές θεωρίες. 

Αὐτή ἡ καθιέρωση τῆς ἐργατικῆς τάξης δέν ἀνταποκρινόταν 
σέ καµµία ἀπό τίς προὐποθέσεις πού ἀπαιτοῦνταν, προκειµένου 
γά γίνει κυρίαρχη. Δέν εἶχε ἰδεολογική καί πολιτική συγκρότη- 
ση, οὔτε ἑπομένως καί συλλογική συνείδηση. Δέν εἶναι, κατά 
συνέπεια, τυχαῖο τὀ ὅτι οἱ ἐμπνευστές τοῦ ὑποτιθέμενου 
ἀπελευθερωτικοῦ ρόλουτης δέν μπῆκαν ἄμεσα στόν «κόπο» νά 
τήν ὁρίσουν. Χτίστηκε, μ’ ἄλλα λόγια, ἕνα κάστρο χωρίς ποτέ νά 
κατοικηθεῖ. Ἁπλά, ὑπῆρξαν ὁρισμένες περιπτώσεις ὅπου κάποιοι 
ταξιδιῶτες παρέμειναν σ᾿ αὐτό γιά περιορισμένο διάστηµα χωρίς, 
ὅμως, νά ἔχουν καί νά ἀναδείξουν τίς δυνατότητες πού προκαθό- 
ρισαν οἱ κατασκευαστές. Ἐπειδή, πολύ ἁπλά, αὐτές δέν ὑπῆρχαν. 
Ἡ περιστασιακή χρήση τοῦ κάστρου σέ καµία τῶν περιπτώσεων 
δέν ἐπιβεβαίωσε τόν λυτρωτικό χαρακτῆρα τῆς «ἐργατικῆς τά- 
ἕης». Τό ἀντίθετο ἀκριβῶς, συνέβη. Ἰό κάστρο ἀποδείχτηκε µία 
βάση γιά τήν ἐνίσχυση τοῦ συνολικοῦ πλέγματος τῆς ἐξουσίας 
τόσο σὲ κρατικό ὅσο καί σέ διακρατικό πεδίο. 

Ἄς δοῦμε, ὅμως, ἕναν ἀκόμη ὁρισμό γιά τίς τάξεις --πού ἀνα- 
φέρεται ἀπό τὀν Λένιν-- ὁ ὁποῖος ἄν καί µεταγενέστερος τῶν 
Μαρξικῶν ἀποπειρῶν δέν προσδίδει κάποια ἰδιαίτερη χροιά 
στὀ ὅλο θέµα, παρ’ ὅτι κάποιοι τόν ἐμφανίζουν ὡς ἐπαρκῆ 
(προφανῶς γιά τούς σκοπούς πού ἐπιδιώκουν). Γράφει, λοιπόν: 
«Ίἄζξεις ὀνομάζουμε µεγάλες ὁμάδες ἀνθρώπων πού ξεχωρίζουν 
µεταξύ τους ἀπό τή θέση πού κατέχουν µέσα σ’᾿ ἕνα, ἱστορικά κα- 
θορισµένο, σύστηµα τῆς κοινωνικῆς παραγωγῆς, ἀπό τή σχέση 
τους (στό μεγαλύτερο µέρος κατοχυρωμένη καί διατυπωµένη σέ 
γόµους) πρὀς τά µέσα παραγωγῆς, ἀπό τὀ ρόλο τους στήν κοι- 
γωνική ὀργάνωση τῆς ἐργασίας καί, συνεπῶς, ἀπό τούς τρόπους 
πού ἰδιοποιοῦνται τή µερίδα τοῦ κοινωνικοῦ πλούτου πού διαθέ- 
τουν καί ἀπό τό μέγεθος αὐτῆς τῆς µερίδας. Οἱ τάξεις εἶναι τέτοιες 
ὁμάδες ἀνθρώπων, πού ἡ µία μπορεῖ νά ἰδιοποιεῖται τή δουλειά 
τῆς ἄλλης, χάρη στή διαφορά τῆς θέσης πού κατέχει µέσα σ᾿ ἕνα 
καθορισμένο σύστηµα τῆς κοινωνικῆς οἰκονομίας»."2 


32. Β. 1. Λένιν, Ἡ Μεγάλη Πρωτοβουλία, Διαλεχτά Ἔργα, τόμ. Β 11, σέλ. 
208, ἔκδ. τῆς ΚΕ τοῦ ΚΚΕ. 

Ἀφήνουμε ἀσχολίαστο αὐτόν τόν ὁρισμό, ἐπειδή ὁ κάθε ἕνας 
μπορεῖ νά ἀντιληφθεῖ πώς κι αὐτή ἡ διατύπωση στηρίζεται στήν 
ἴδια αὐθαιρεσία καί τόν οἰκονομισμό, πού καθιέρωσε ὁ Μάρξ. 
Ἑπομένως, δέν θά ἀπέδιδε τίποτα τό οὐσιαστικό µία κριτική σ’ 
ἕνα κείµενο πού ἐνῶ ἀναφέρεται γενικά σέ τάξεις --κατά βάση 
ἐννοεῖ κοινωνικές κατηγορίες- ἔχει, ταυτόχρονα, προσδώσει 
ἕναν ὑπερφυσικό χαρακτῆρα στόν παράγοντα «οἰκονομία» καί, 
ἐπί πλέον, στοιχεῖα τοῦ ὁρισμοῦ ἀλληλοαναιροῦνται. Πρόκει- 
ται, ἁπλά καί ξεκάθαρα, γιά µία διπλωματικοῦ τύπου διατύπωση 
ἑνός ἀόριστου ὁρισμοῦ. 

Ἄς ἔρθουμε τώρα στό θέµα γιά τό ὁποῖο ἀμφότεροι (Μάρξ καί 
Λένιν) μιλοῦσαν. Εἶναι ἡ πολιτική συγκρότηση τῆς «ἐργατικῆς 
τάξης», γεγονός τό ὁποῖο µας παραπέμπει σὲ ἀκόμη µεγαλύτε- 
ρους προβληματισμούς ἀπό αὐτούς πού ἤδη ἔχουν γεννηθεῖ. 
Ἐννοεῖται, πώς ἐδῶ ἐμπλέκονται διάφοροι ὅροι τούς ὁποίους 
χρειάζεται νά λάβουμε ὑπ' ὄψιν καί οἱ ὁποῖοι, ἐπίσης, ἐπεξηγοῦν 
τήν ὀλιγωρία σε σχέση μέ τόν προσδιορισμό τῆς «ἐργατικῆς τά- 
ξης» ἀπό τόν Μάρξ. 

Ἕνα τέτοιο βῆμα, ὅπως εἶναι ὁ ὁρισμός, ὄφειλε νά ἀπαντήσει 
σέ πολλά ζητήματα πού θά ἐτίθεντο, ὅπως γιά παράδειγµα τήν 
προέλευση τῆς συνείδησης. Ἀπό τή στιγµή πού οἱ ἀνάξιοιλόγου 
ἀγρότες (βλ. παραπάνω ἀπόσπασμα ἀπό τή 18η Μπρυμαίρ τοῦ 
Λουδοβίκου Βοναπάρτη) δέν εἶχαν συνείδηση, τό ἐρώτημα εἶναι 
πῶς ξαφνικά µέσα ἀπό τήν διαδικασία προλεταριοποίησής τους 
ἀποκτοῦν συνείδηση; Εἶναι, πέραν οἱασδήποτε ἀμφιβολίας πώς 
αὐτή ἡ συνειδητότητα εἶναι κατασκευασμένη. 

Αὐτή ἡ κατασκευή ἀποδεικνύεται µέσα ἀπό τίς παραδοχές 
τοῦ Μάρξ, ἀλλά καὶ τῶν Μαρξιστῶν ἐν γένει, τόσο γιά τήν διαρκῆ 
κινητικότητα καί τήν ρευστότητα πού ὑπάρχει µέσα στόν κοινω- 
γικό χῶρο καί τήν ἀλληλοδιείσδυση τῆς «μάζας» στήν «τάξη» 
καί ἀντίστροφα, ὅσο καί µέ τήν ἀδιαμφισβήτητη πολυδιάσπαση 
καί τίς ἀντιθέσεις µέσα στήν «ἐργατική τάξη». 

Ἡ ἀναζήτηση ἑνός σταθεροποιητικοῦ παράγοντα --ἀπέναντι 


33. Βλ. σχετικά Ίό Μανιφέστο τοῦ Κομμουνιστικοῦ Κόμματος. 

στἠ διαρκῆ ρευστότητα καί τόν ἀνταγωνισμό-- µέσα ἀπό συνδι- 
καλιστικές ὀργανώσεις καί συνδικάτα δέν ἔφερε ἀποτελέσματα. 
Θά μποροῦσε μάλιστα, µέ δεδομένη τήν πραγματικότητα, νά 
ἰσχυριστεῖ κάποιος πώς δέν ἐπιτεύχθηκαν τά ἀναμενόμενα ἀπο- 
τελέσματα, ἀλλά τελείως διαφορετικά. Ἡ «σταθερότητα» ἔκτισε 
ἀκόμα πιό γερά θεμέλια ἀνάμεσα στίς ἀντιμαχόμενες μερίδες, 
ἐνῶ ἡ κομματική διείσδυση καί ἡ κρατική κατοχύρωση ἔδωσαν, 
γιά µία ἀκόμη φορᾶ µέσα στήν ἱστορία, καθοριστικό προβάδι- 
σµα στήν Τάξη. 

«Καμιά ταξική ὀργάνωση (καί εἰδικότερα κανένα μαζικό 
κόμμα), ἀκόμη καί ὅταν εἶχε ἀναπτύξει ἐργασιακή ἰδεολογία, 
δέν ὑπῆρξε καθαρά ἐργατική ὀργάνωση. Ἀντίθετα προέκυπτε 
πάντοτε ἀπό τήν, λιγότερο ἤ περισσότερο συγκρουσιακή, συ- 
νένωση ὁρισμένων τμημάτων τῆς «πρωτοπορίας» µέ ὁμάδες 
διανοουμένων πού εἴτε προσχώρησαν ἀπό τά ἔξω εἴτε δηµιουρ- 
γήθηκαν µερικά στό ἐσωτερικό της ὡς «ὀργανικοί διανοούµε- 
γοι». Ἐπίσης, κανένα σηµαντικό κοινωνικό κίνηµα, ἀκόμη καί 
ὅταν εἶχε ἔντονα προλεταριακό χαρακτῆρα, δέν βασίστηκε σέ 
καθαρά ἀντικαπιταλιστικές διεκδικήσεις καί στόχους, ἀλλά 
πάντοτε βασιζόταν στὀ συνδυασμό ἀντικαπιταλιστικῶν καί 
δημοκρατικῶν στόχων ἤ, καλύτερα, ἐθνικῶν, εἰρηνιστικῶν ἤ 
πολιτιστικῶν µέ εὐρεῖα ἔννοια»."' 

Ἐκεῖνο πού ὑπῆρξε τό ἰσχυρό καί παράλληλα τό πλέον παρα- 
πλανητικό ἀτοῦ ἦταν ἡ πολιτική συγκρότηση τῆς «ἐργατικῆς 
τάξης». 

Τόσο τό ἰδεολογικό ὅσο καἰτό πολιτικό στοιχεῖο πού ἀφοροῦν 
τό πλῆθος τῶν ἀνθρώπων πού ἐργάζονται καθορίστηκε ἔξω ἀπό 
αὐτούς. Ὁ Μάρξ καί οἱ µετά ἀπό αὐτόν παίρνουν τούς ἐργάτες 


34. Ε. Βα[ίδαι, Ώε Ια Ιιέ{ε ἄες εἶασοες ὰ Ία Ιμβίε 5αη5 εἶαςςεςὲ (Ἀπό τήν πάλη 
τῶν τάξεων στήν πάλη χωρίς τάξεις;) 

35. Αὐτή προὐποθέτει ἕναν πολιτικό μηχανισμό, τό κόμμα, προκειµένου νά 
διεξαχθεῖ ὁ πολιτικός ἀγῶνας τῆς ἐργατικῆς «τάξης» πού θά τήν ἀναδείξει 
ὡς τέτοια. Ἡ λαγγεία τῆς πολιτικῆς, πού ἔχει κυριεύσει κατά τά τελευταῖα 
χρόνια τους ἀναρχιστές, δέν εἶναι ἄσχετη µέ αὐτήν τήν ἄποψη. Ἀπό αὐτήν 
πηγάζουν καί οἱ διάφορες ὀργανωτικές πολιτικές κινήσεις. 

ὡς δεδομένη τάξη, µία τάξη ἀφ᾿ ἑαυτῆς, κάτι πού ὅπως εἴδαμε 
δέν ἰσχύει στήν πραγματικότητα. Ἀντίθετα, ἡ Τάξη εἶναι τάξη 
ἀφ᾽ ἑαυτῆς καί τάξη δι ἑαυτήν” (δηλαδή τάξη πού ἐνεργεῖ γιά 
δικό της λογαριασμό). Βέβαια, τό ἐγχείρημα τῆς μετατροπῆς τῶν 
ἐργατῶν σέ «τάξη δι’ ἑαυτήν» ἦταν ἐκ τῶν προτέρων καταδικα- 
σμένο. 

Οἱλόγοι εἶναι ἀρκετοί, ἀλλά μποροῦμε νἀ ἀναφέρουμε τοὺς 
πλέον χαρακτηριστικούς. 

Ἔχουμε, ὡς γνωστόν, µία τάξη πού δέν ὑφίσταται ὡς τέτοια 
οὔτε ἰδεολογικά, ἀλλά οὔτε καί πολιτικάἀ.Ἔχει, ὅμως, αὐτή ἡ ἀνυ- 
παρξία ἕναν «ἱστορικό» ρόλο: Νά ἀνατρέψει µία τάξη ἡ ὁποία 
ἔχει ἰδεολογική καί πολιτική συγκρότηση. Τί δἐον γενέσθαι; 

Τό πρῶτο πού χρειάζεται εἶναι νά τῆς δοθεῖ ἀπό τά ἔξω µία 
ἰδεολογική ὑπόσταση. Όχι, ὅμως, ὡς κάτι πού προέρχεται ἀπό 
τήν ἴδια, ἀλλά ἀπό ἄλλους, δεδομένου πώς οἱ ὑλικές συνθῆκες 
κάτω ἀπό τίς ὁποῖες βρίσκεται δὲν μποροῦν νά τῆς δώσουν τήν 
δυνατότητα αὐτή. Γιά δέ τούς σκοπούς πού προορίζεται θά πρέ- 
πει νά τῆς δοθεῖ καί πολιτική διάσταση. 

Ἑπομένως, αὐτό πού χρειάζεται εἶναι µία πρωτοπορία πού 
θά ἀναλάβει αὐτά τά «καθήκοντα» γιά λογαριασμό τῆς «τά- 
ἔης».Έτσι ἀκολουθήθηκε µία πορεία πού φτάνει μέχρι τίς ἡμέρες 
μας. Πρόκειται, ὅμως, γιά µία πορεία ὑποκατάστασης καί πλα- 
στοπροσωπίας, ἐφ᾽ ὅσον ἡ πολυδιασπασμµένη ἐκ τῶν προτέρων 
«τάξη» κατατµήθηκε δεόντως µέσα στούς διάφορους πολιτικούς 
ἐξουσιαστικούς σχηματισμούς. 

Εἶναι δεδομένο καὶ πολύπλευρα διαπιστωµένο, πώς αὐτό 
τό ὁποῖο συγκροτήθηκε σέ κάθε κρατική ὑπόσταση ἦταν στήν 
πραγματικότητα µία πολιτική συγκρότηση στὀ ὄνομα µίας τά- 
ξης (πολιτική τάξη) καί συγκεκριµένα τῆς ἀνύπαρκτης ἐργατικῆς 
τάξης. Προφανῶς καί δέν ἐννοεῖται ἐδῶ ἡ ἀνυπαρξία τῶν ἐργατών 
ὡς φυσικές ὀντότητες, ἀλλά τό ταξικά ἀνυπόστατό τους. 

Ἔτσι, μέ πολύ ἁπλά λόγια προέκυψαν πολλές πολιτικές 
ἐκπροσωπήσεις µίας τάξης πού δέν ὑπῆρχε. 


36. Κ. Μάρξ, Ἡ φιλοσοφία τῆς Ἀθλιότητας. 

Κατασκευάστηκε, μεαυτόντον τρόπο, ἡ ὀργάνωση ἑνόςπολι- 
τικοῦ ἐκπροσώπου ἤ µίας ἀνάλογου χαρακτῆρα ὁμάδας, ἡ ὁποία 
ἀνελάμβανε τήν διαχείριση τῶν ἀντιθέσεων πού ἐκδηλώνονταν 
ἀπό διάφορους σχηματισμούς τοῦ κοινωνικοῦ χώρου πού ἆπα- 
σχολοῦνταν καί ἀπασχολοῦνται σε διάφορα ἐπαγγέλματα. 

Ἡ ἐμπειρία µας ἀπό τήν ἱστορική πορεία τῆς ἐξουσίας, προ- 
ἴδεάζει γιά τό ἀποτέλεσμα µίας ὁμάδας τοῦ πληθυσμοῦ πού θά 
προσδιοριστεῖ ὡς τάξη ἤ ὡς ἐκπρόσωπός της. Ἑπομένως, τό φά- 
ντασµα πού κατασκευάστηκε ἀπό τὀν Μάρξ εἶχε προδιαγεγραμ- 
µένη πορεία, ἡ ὁποία γιά µία ἀκόμη φορά ἀκολουθήθηκε µέ µία 
ἀξιομνημόνευτη προσήλωση, πού ἐπισκιάστηκε ἀπό συνεχῶς 
ἐπαναλαμβανόμενες αὐταπάτες σέ σχέση µέ αὐτό πού ὑπῆρχε 
στήν πραγματικότητα. Ἐπακολούθησε µία μακρόχρονη διαδικα- 
σία ἐνσωμάτωσης πολυπληθῶν τµηµάτων τοῦ κοινωνικοῦ χώ- 
ρου στήν ἐθνοκρατική πραγματικότητα τῶν κρατούντων. Τό ζη- 
τούμενο εἶναι νά ἀποσαφηνιστοῦν, κατά τό δυνατόν, ἡ σημασία 
καί οἱ ἐπιπτώσεις αὐτῆς τῆς πορείας. 

Υ 


α) Θεωρίες χωρίς βάση καί ἕωλα σοφισµάτια” 


[{ σο κι ἄν ἀναζητήσει κάποιος «ἀσφαλῆ» στηρίγματα, ὥστε νά 
μπορεῖ νά ἑδραιώσει κάποια ἐπιχειρήματα, προκειµένου νά 
ἐπαληθευτοῦν οἱ θέσεις πού ὑποστήριξαν οἱ γεννήτορες τῆς 
«πάλης τῶν τάξεων» Μάρξ καὶ Ἔνγκελς, τελικά θά βρεθεῖ 

μπροστά σέ ἀδιέξοδα καί ἀντιφάσεις. 

Ἀντιφάσεις πολύπλευρες καί πολύμορφες πού στηρίζονται σέ 
αὐθαιρεσίες τῆς σκέψης πάνω στήν πραγματικότητα. Γιά παρά- 
δειγµα, ἔχουμε τή θέση πού ἀναφέρεται ἀπό τόν Λένιν σχετικά 
µέ τὀν μαρασμό τοῦ κράτους,” τοῦ προλεταριακοῦ κράτους. 

Στήν περίπτωση αὐτή ἀντιμετωπίσαμε καί διαπιστώσαμε 
µία διαφορετική πραγματικότητα, ὅπου, ἀντιθέτως, προέκυψαν 
πανίσχυρα κράτη πού ὄχι μόνον ἐνίσχυσαν τόν κρατισµὀ, ἀλλά 
διαμόρφωσαν καί τίς πλέον καταπιεστικές δοµές ἐξουσίας. Ἡ 
ἄσκηση κτηνωδῶν, καταπιεστικῶν κι ἐκμεταλλευτικῶν µέσων 
καί μεθόδων, στά κομμουνιστικά, σοσιαλιστικά καί ἐργατικά κρά- 
τη, ἐπισκίασε κάθε προηγούμενο, συναγωνιζόµενη σέ θηριωδία 
τά µή κομμουνιστικά ὁμοειδή τους τοῦ ἐπονομαζόμενου δυτικοῦ 
μπλόκ. 

Ὁπουδήποτε ἐπιβλήθηκαν καθεστῶτα αὐτοῦ τοῦ τύπου ἵ- 
σχυσαν τά ἴδια. Ἡ «πρωτοπορία» τῆς ἐργατικῆς τάξης σέ καμμία 
τῶν περιπτώσεων δέν συγκρότησε σέ τάξη τό «προλεταριάτο». 
Ἐκεῖνο πού πραγματικά συνέβη ἦταν νά ἀκολουθήσει τήν προ- 
διαγεγραμµένη πορεία πού χάραξαν οἱ ἱστορικά προγενέστεροί 
της (ὅπως στίς περιπτώσεις τῆς ἀρχαίας Ρώμης πού ἀναφέραμε 
ἀρχικά), νά ἐνταχθεῖ, δηλαδή, στήν Τάξη. Αὐτή, βεβαίως, ἡ 
ἔνταξη ἐμπεριέχει ὁρισμένα ἰδιαίτερα χαρακτηριστικά, τά ὁποῖα 


37. Τετριμμένα ἐπιχειρήματα. 
38. Β. ]. Λένιν, Κράτος καί ἐπανάσταση καί, Φ.Ένγκελς, ΑΠΗ-ΡΗΗτίηρ. 


.. 

δέν παραβλέπουμε, ἀλλά ἁπλά καί ἐν συντοµίᾳ παραθέτουμε. 

Στίς περισσότερες περιπτώσεις ἀκολουθήθηκαν διαδικασίες 
πού διαφέρουν µόνον ὡς πρός τό τυπικό µέρος τους κι ὄχι ὡς 
πρὸς τό οὐσιαστικό. Ὀφείλουμε, μάλιστα, νά τονίσουμε πώς µε- 
γάλο ρόλο καί σηµασία γιά αὐτήν τήν ἔνταξη -μέ τήν συγχώ- 
νευση ἤ µέ τήν ἀπορρόφηση ἀπό τήν Τάξη-- ἔχει τό σαφέστατα 
ἐξουσιαστικό ἰδεολογικό περιεχόµενο τοῦ Μαρξισμοῦ.Ένα περι- 
εχόµενο πού συμπληρώνει τήν ἤδη ὑπάρχουσα ἰδεολογία καί τίς 
πολιτικές της ἐκφάνσεις καί γίνεται οὐσιαστικός συντελεστής 
ἐνίσχυσής τῆς µέ πρωτευόντως ἤ δευτερευόντως δυναμικό τρό- 
πο. 

Ἐάν ἀναλυθοῦν διεξοδικά τά πρώην σοσιαλιστικά καί κοµ- 
µουνιστικά καθεστώτα καί οἱ ἐπονομαζόμενες «λαϊκές δηµο- 
κρατίες», θά ἀναδείξουν ὅλο τό σύμπλεγμα τῆς ἰδεολογικῆς 
ἐνίσχυσης τοῦ ἐξουσιαστικοῦ συστήµατος. Ἰό ἴδιο ἰσχύει πιι- 
ἰαΐΐς ππίαπάἰς” καί γιά τά κομμουνιστικά, σοσιαλιστικά καί 
ἐργατικά κόµµατα, τά ὁποῖα ἀποτέλεσαν καί ἀποτελοῦν (ὅπου 
ἐξακολουθοῦν νά ὑπάρχουν) συμπληρωματικό παράγοντα, στόν 
κοινωνικό καί τὀν πολιτικό τοµέα, γιά τήν πραγμάτωση τῶν 
ἐξουσιαστικῶν συμφερόντων. 

Ὁ κυριότερος, πάντως, ρόλος τους, στίς περιπτώσεις κατά 
τίς ὁποῖες δέν ἀνέλαβαν µέ εὐθύ τρόπο τήν διαχείριση τῶν 
ἐξουσιαστικῶν ὑποθέσεων µέ τήν «κατάληψη» τοῦ κρατικοῦ 
μηχανισμοῦ, ἦταν νά συνεπικουροῦν τήν ἐξουσία, ἐνῶ κατά 
κύριο λόγο ἐνήργησαν καί ἐξακολουθοῦν νά ἐνεργοῦν ὡς βαλ- 
βίδες ἀποσυμπίεσης σέ συνθῆκες ὄξυνσης τοῦ κοινωνικοῦ ἀντα- 
γωνισμοῦ, στό μέτρο πάντοτε τοῦ δυνατοῦ, τό ὁποῖον ἐξαρτᾶται 
ἀπό τόν βαθµό ἐλέγχου σημαντικῶν τμημάτων τῆς κοινωνίας. 
Αὐτή δέ ἡ ἐνίσχυση ἔπαιρνε, ἐνίοτε, συγκεκριμένες διαστάσεις 
καί χαρακτῆρα ὑποκαθιστώντας ἤ ἀναπληρώνοντας τήν Τάξη, 
μέ χαρακτηριστικότατο παράδειγµα αὐτό τοῦ ΚΚΕ κατά τό διά- 
στηµα 1942-1944, ὅταν ὁ ἑλλαδικός χῶρος τελοῦσε ὑπό τήν κα- 
τοχή τῶν στρατευμάτων τοῦ γερμανικοῦ κράτους. 


39. Μαία[ἰς πιαίαηαἰς - τηρουµένων τῶν ἀναλογιῶν 


οὃ 

Κάτω ἀπό τό πρῖσμα µίας τέτοιας ὀπτικῆς, ὅπου γίνεται δι- 
αυγέστερος ὁ ρόλος τοῦ κομμουνισμοῦ, ἰδεολογικά καὶ πολι- 
τικά, εὔκολα ἐξηγεῖται ἡ ἐπαναπροσέγγιση τῶν δυό «πόλων» 
(ἀνατολικοῦ καί δυτικοῦ) πού δέν εἶχε σχέση µέ κάποιου εἴδους 
κατάρρευση τοῦ ἀνατολικοῦ µπλόκ, ἀλλά μὲ τήν ἐπιτάχυνση 
τῆς διαδικασίας ἑνοποίησης τῆς κυριαρχίας σε παγκόσμια κλί- 
μακα. 


β) Κοινωνικός ἀνταγωνισμός ή ταξική πάλη: 


Δέν χρειάζεται νά ἐπαναλάβουμε τό ἀδιαμφισβήτητο γεγονός, 
πώς ὁ Μάρξ γνώριζε τά δεδοµένα καί ἀναγνώριζε τήν πραγµατι- 
κότητα τοῦ κοινωνικοῦ ἀνταγωνισμοῦ. Ἁπλά, εἴτε τά κατάλαβε 
λάθος εἴτε τά διαστρέβλωσε συνειδητά γιά ἰδιοτελεῖς σκοπούς, 
πού προφανῶς ἀφοροῦσαν τήν ἐμμονή του στήν οἰκονομική 
ἀνάπτυξη καί τίς παραγωγικές δυνάμεις, πού διαλαλοῦσε πώς 
θά φέρουν τήν εὐημερία. Οὔτε, ὅμως, κι αὐτό ἔχει τόση ση μασία. 
Ἐπειδή, ἐκεῖνο πού ἐνδιαφέρει εἶναι κατά πόσον οἱ ἀπόψεις καὶ 
οἱ ἰδέες εἶναι λάθος ἤ σωστές κι ὄχι αὐτός πού τίς διατυπώνει. Οἱ 
μέθοδοι καί οἱ ἀπόψεις τοῦ Μάρξ ἀνήκουν στό στρατόπεδο τῆς 
ἐξουσίας καί γι’ αὐτό τό λόγο δέν μᾶς ἀφοροῦν. Μάλιστα, δέν θά 
ὑπῆρχε λόγος νά ἀσχολούμαστε µέ αὐτές ἄν ὁ ἀναρχισμός δέν 
τίς πλασάριζε σάν µέσο ἤ σάν πρώτη ὕλη γιά τήν ὑποτιθέμενη 
πραγμάτωση τῆς ἀναρχίας. 

Ἔχοντας ἀναδείξειτήν πραγματικότητα τοῦ κοινωνικοῦ άντα- 
γωνισμοῦ, θεωροῦμε ἀναγκαῖο νά προλάβουμε τήν ἀναμενόμενη 
καχυποψία πού γεννᾶ αὐτό τό ὁποῖο προτάσσουµε. Τό ἐρώτημα 
εἶναι ἤδη διατυπωµένο: ὑπάρχει, πράγματι, διαφορά ἀνάμεσα 
στήν λεγόμενη ταξική πάλη καί τόν κοινωνικό ἀνταγωνισμό 
ἤ ἁπλῶς πρόκειται γιά τήν ἴδια κατάσταση µέ διαφορετική 
ὀνομασία; 

Ἡ ἀπάντηση ἔρχεται ἀβίαστα µετά ἀπό τά ὅσα ἔχουν ἤδη 
κατατεθεῖ. Παρ᾽ ὅλα αὐτά θά ἐπιμείνουμε στόν προσδιορισμό 
αὐτῆς τῆς διαφορᾶς, ἡ ὁποία ὄχι µόνο ὑπάρχει ἀλλά εἶναι καί 

καθοριστική: Μέ τήν ἀποδοχή τῆς ταξικῆς πάλης παραπέµπου- 
µε στήν συγκρότηση τάξης προκειµένου νά ἀνταγωνιστοῦμε 
τήν ὑπάρχουσα. Εἶναι µία, ἐκ τῶν πραγμάτων, ὤθηση πρός µία 
τέτοια κατεύθυνση, ὅπου ἡ ἀποδοχή γίνεται ἐξαναγκασμός. 

Αὐτό ἔχει σάν συνέπεια µία ἐκτροπή τῆς ἀναρχικῆς σκέ- 
Ψψης καί δράσης πρὀς διαφορετικές κατευθύνσεις καί μάλιστα 
ἐξουσιαστικές. Ἀκόμα καί τώρα, ἀνατρέχοντας στά ὅσα συνέ- 
βησαν, εὔκολα διαπιστώνουμε πώς, ἐκτός ἀπό τὸ ὅτι ἡ «πρωτο- 
πορία τῆς ἐργατικῆς τάξης» ἐντάχθηκε καί ἀφομοιώθηκε στήν 
Τάξη, ὑπάρχει κάτι ἀκόμη: ἕνα τμῆμα τοῦ πληθυσμοῦ τῆς χα- 
ρακτηρισµένης σἀν ἐργατικῆς τάξης χρησίµευσε στήν ἔνταξη 
καί ἀφομοίωση τῶν σκλάβων µίας ὁλόκληρης ἐποχῆς, στό σύ- 
στηµα κυριαρχίας κι ἐκμετάλλευσης. Ἡ σκέψη καὶ τό σῶμα τῶν 
ἀνθρώπων ὑποτάχθηκε γιά µία ἀκόμα φορά στίς ἐξουσιαστικές 
βλέψεις. Οἱ διαμάχες προκάλεσαν ποταμούς αἵματος καί τό 
πνεῦμα τῶν ἀνθρώπων κατέβηκε πολύ χαμηλά. Ἀπό τήν ἄλλη, 
ἡ κυριαρχία ξεπέρασε, µέσα σέ ἕναν αἰῶνα, τήν μεγαλύτερη δυ- 
σκολία πού ἀντιμετώπισε µέσα στή µακραίωνα παρουσία της 
στή γῆ. 

Ἐννοεῖται πώς ἡ κατανόηση καί διατύπωση τοῦ γεγονότος 
ὅτι δέν ὑπάρχει ταξική πάλη εἶναι δυνατόν νά προκαλέσει µία 
σειρά ἀπό ἀντιδράσεις, ἐπειδή οἱ ἄνθρωποι νοιώθουν µία περίερ- 
γη βεβαιότητα ὅταν πιστεύουν σέ κάτι, ἀκόμα κι ὅταν αὐτό δέν 
ὑπάρχει στήν πραγματικότητα. Ὑπάρχουν αὐτοί πού δέν συµµε- 
τέχουν στά κοινωνικά δρώμενα, οἱ ὁποῖοι, παρ’ ὅλ᾽ αὐτά, ἔχουν 
τήν πεποίθηση πώς ἡ ταξική πάλη θά φέρει ἀποτελέσματα ἀπό 
τά ὁποία θά ὠφεληθοῦν. Κινούμενοι σ’ αὐτήν τήν ψευδαίσθηση, 
πού τούς παρέχει ἕνα εἶδος ἀσφάλειας, αἰσθάνονται νά χάνουν 
τό ἔδαφος κάτω ἀπό τά πόδια τους. Τώρα, πλέον, δέν ὑπάρχει ἡ 
προσµονή νά «ἀλλάξουν στά πράγματα» γιά νά ἐπωφεληθοῦν 
καί νά βιώσουν, µαζί µέ τούς ὑπόλοιπους, τά καλύτερα." 


40. Ἡ ἀλήθεια εἶναι ὅτι τό «καλύτερα» ἰσχύει µόνο γιά ὁρισμένες κατη- 
γορίες ἀνθρώπων, οἱ ὁποῖες εἶναι γνωστό ὅτι ἀποτελοῦν τίς εὐνοούμενες 
μερίδες ἐκ µέρους τῆς Τάξης, γιά µία ὁρισμένη περίοδο. 

Μετά ἀπό αὐτή τήν «ἀποκάλυψη», ὑπάρχει ἕνα διαφορετι- 
κό κάλεσμα, σιωπηρό μέν, ἀλλά πολύ πιό πραγµατικό ἀπό τό 
προηγούμενο, ὅπου ὁ καθένας μπορεῖ νά ἀναλάρβει τά ὅσα τόν 
ἀφοροῦν ἤ νά ἀδιαφορήσει.Ἴδια στάση µέ πρίν (θά πεῖ κάποιος), 
ἀλλά µέ περισσότερα ἐρεθίσματα καί περισσότερες ἀπαντήσεις, 
πού χρειάζεται νά δοθοῦν ἀπό τόν καθένα ξεχωριστά ἤ µέ συλ- 
λογικό τρόπο. 

Ἐκεῖ, ὅμως, ὅπου ἡ ἀντίδραση ἐκδηλώνεται ἀπόλυτα ἄντα- 
γωνιστικά εἶναι ἀπό τήν πλευρά ὅσων γνωρίζουν αὐτήν τὴν 
πραγματικότητα ἀλλά ἀποκομίζουν ὀφέλη ἀπό αὐτό τό ψέμμα. 
Πρόκειται γιά τούς κομματάρχες, τούς ἐργατοπατέρες, τούς συν- 
δικαλιστές (μέ ὁποιουδήποτε εἴδους πρόθεµα, --σοσιαλιστικό, 
ἀριστερό, κομμουνιστικό, ἀναρχικό κ.λπ.), τούς πολιτικάντη- 
δες, τοὺς πολιτικούς καί αὐτούς πού πολιτικολογοῦν, πού ἔχουν 
ἀποκτήσει προνόμια καθοδηγώντας τούς «ταξικούς ἀγῶνες» καί 
πού προσβλέπουν σέ ἀκόμα μεγαλύτερα προνόµια ἤ στήν µελ- 
λοντική ἔνταξή τους στήν Τάξη. 

Ὅσο γιά τόὀν μῦθο τοῦ ταξικοῦ πολέμου, πάει κι αὐτός περί- 
πατο. Εἶναι νά ἀναρωτηθεῖ ὁ κάθε ἕνας γιά τό τί εἴδους πόλεμος 
ἦταν αὐτός, ὅπου ἡ µία πλευρά δέν εἶχε γνωρίσει τίποτε παρά 
πάνω ἀπό ἧττες;, Ἐννοεῖται πὠς δέν ἀναφερόμαστε µόνο σέ µά- 
χες μέ τήν ἐμπλοκή στρατιωτικοῦ τύπου, ἀλλά σέ ὅλο τό εὖρος 
τῶν ἀντιπαραθέσεων. Εἶναι λογικό καί ἑπόμενο, πάντως, τό νά 
νικᾶ µόνον ἡ µία πλευρά, ἀφοῦ ἔχει µέ τό µέρος της κυρίως τήν 
πολύχρονη πεῖρα καί τήν συνολική συγκρότησή της, κάτι πού ἡ 
ἄλλη πλευρά δέν διέθετε. Ὁ ταξικός πόλεμος, ἀπό ὅποια πλευρά 
κι ἄν ἀντιμετωπισθεῖ, εἶναι παρεµφερής µέτό µονότερμα στόπο- 
δόσφαιρο: ὅποιος καί νά σουτάρει βάζει γκόλ στό ἴδιο τέρμα. 

Ἡ ἀποδοχή καί ἐφαρμογή τῆς Μαρξικῆς θεωρίας, ἰδεο- 
λογίας καί πολιτικῆς πρακτικῆς προκάλεσε µεγάλο κακό στήν 
ἀπελευθερωτική προσπάθεια τῶν ἀνθρώπων καί τῶν ἀνθρώ- 
πινων ὁμάδων, συντελώντας στό ἀντίθετο ἀπό αὐτό πού ἐπαγ- 
γελόταν, στήν ἐνίσχυση, δηλαδή, τῶν συνθηκῶν καταπίεσης κι 
ἐκμετάλλευσης. 

Ἐν τέλει, παραφράζοντας µία γνωστή διατύπωση μποροῦμε 

νά ποῦμε πώς ἀκόμα κι ἄν ὑπῆρχε ἐργατική τάξη θά ἔπρεπε ἤ 
νά τήν ἀγνοήσουμε ἤ νάἁ τήν πολεμήσουμε, µέ ἐπικρατέστερη 
τήν δεύτερη ἐκδοχή. 


γ) Τειά σου «ἀθάνατη» ἐργατιά! 


Ἀναφερθήκαμε στήν ἀγωνιώδη καί διαρκή προσπάθεια ἄνα- 
ζήτησης «ἀσφαλῶν» στηριγµάτων γιά ἐπιχειρήματα καὶ ἄνα- 
τρέχοντας σ’ αὐτά πού χρησιμοποιοῦνται, θά διαπιστώσουμε ἀρ- 
κετά σηµαντικά ζητήματα πού ἀνακύπτουν. 

Ἄς προχωρήσουμε, λοιπόν. 

Ὑποστηρίζεται, κατά καιρούς, ἡ ἄποψη πώς στήν ἐποχή µας 
ὑπάρχει µειωμένος ἀριθμός ἐργατῶν --λόγω µεταβολῆς τῶν 
ἱστορικῶν καί κοινωνικῶν συνθηκών-- κι ὅτι αὐτός εἶναι ὁ λό- 
γος πού δέν μπορεῖ νά συγκροτηθεῖ µία ἰσχυρή κοινωνική καί 
ἐπαναστατική δυναμική. Προκειμένου, ἀπό τήν ἀντίθετη πλευρά, 
νά ὑποστηριχτεῖ ὅτι ὄντως ὑπάρχουν ἐργάτες, χρησιμοποιεῖται 
τό τέχνασμα μέ τὸ ὁποῖο συμπεριλαμβάνονται στήν «ἐργατική 
τάξη» καί ἄλλες κοινωνικές κατηγορίες, ἐνῶ δέν παραλείπεται 
νά τονιστεῖ τό ζήτημα τῆς ἐκμετάλλευσης. 

Ὑπάρχουν, ἀκόμη, ἀκραῖες τοποθετήσεις πού ὑποστηρίζουν 
πώς δέν ὑπάρχει ἐργατική τάξη (ὄχι, ῥέβαια, µέ τήν µέχρι τώρα 
ἐκτεθεῖσα ἄποψή µας), ἀλλά στή βάση τῆς µή φυσικῆς παρου- 
σίας ἐργατῶν. Τό ζήτημα ἐνῶ συνήθως παίρνει ἀπερίγραπτες δι- 
αστάσεις, πού σέ πολλές περιπτώσεις προκαλοῦν τήν θυµηδία, 
δέν καταλήγει σέ µία πραγματική διερεύνηση τοῦ θέµατος. 

Αὐτή ἡ ἄποψη στηρίζεται σε ποσοτικά δεδοµένα καί ἄρα 
ἐξαρτᾶ τήν ὕπαρξη καί συγκρότηση μίας τάξης ἀπό τήν αὐξημένη 
ἀριθμητικά παρουσία ἐργατῶν. Όπως γίνεται ξεκάθαρο, αὐτές οἱ 
ἀπόψεις βαδίζουν στ᾿ ἀχνάρια τῆς μαρξιστικῆς ἐξουσιαστικῆς 
ἀνάλυσης καί θεωρίας πού θέλει, κατ’ ἀνάγκην, νά µετατρέπε- 
ται ἡ ποσότητα σέ ποιότητα. Ὅμως, εἶναι δεδομένο πώς ὁ µε- 
γάλος ἀριθμός µίας κοινωγικῆς κατηγορίας δέν τήν καθιστά 
προνομιοῦχο ἤ «περιούσια», οὔτε κατ ἀνάγκην τῆς προσθέτει 
οὐσιαστική κοινωνική δυναµική, ὥστε νά ἀποτελεῖ τάξη κατ’ 

οὐσίαν καί γιά τὀν ἑαυτό της. Ἄλλωστε, κατά τούς προγενέστε- 
ρους χρόνους ἡ πολυπληθής παρουσία σκλάβων ἤ δούλων σἐ 
µία κοινωνία δέν τούς καθιστοῦσε ἐπαναστατικό ὑποκείμενο ἤ 
προνομιοῦχο τάξη, πού θά ἔμπαινε µπροστάρης σέ ἀγῶνες γιά 
τήν πανανθρώπινη ἤ τήν ὁλική ἀπελευθέρωση. Αὐτό δέν σηµαί- 
γει πώς δέν ἔγιναν µεγάλες ἐξεγέρσεις σκλάβων, τό ἀντίθετο 
θά μπορούσαμε νά ἰσχυριστοῦμε. Ὅμως, ἄλλο τό ἕνα κι ἄλλο 
τό ἄλλο θέµα. Ἐκτός αὐτοῦ, οἱ ἐξεγέρσεις καί ἐπαναστάσεις, 
πού ἔχουν πραγματοποιηθεῖ, ἀποδεικνύουν περίτρανα ὅτι δέν 
ἀπαιτεῖται ἡ συγκρότηση κάποιας τάξης, ἡ ὁποία θά ἀποτελεῖ 
τήν προὐπόθεση γιά τήν πραγματοποίησή τους." 

Ὡς ἐκ τούτου, ὀφείλουμε νά θεωρήσουμε τήν ὅποια «δια- 
μάχη» γιά τήν ὕπαρξη ἤ µή τῶν ἐργατῶν ὡς ἀνούσια καί παρα- 
πλανητική. Ἐκεῖνο τό ὁποῖο παραμένει ἀδιαμφισβήτητο εἶναι τό 
γεγονός τῆς ὕπαρξης ἐργατῶν στόν κοινωνικό χῶρο, ὄχι µόνο 
στἠ σηµερινή ἐποχή, ἀλλά ἀπό καταβολῆς ἐξουσιαστικῶν 
σχηματισμῶν. Ὁ ἐργάτης ἀπό τήν ἀρχαία ἐποχή μέχρι καί σήµε- 
ρα εἶναι ἀναπόσπαστο µέρος τοῦ κοινωνικοῦ συνόλου. Ὑπῆρξαν 
περίοδοι κατά τίς ὁποῖες ὁ ἀριθμός τῶν ἐργατῶν αὐξανόταν 
καί ἄλλες κατά τίς ὁποῖες συρρικνωνόταν. Ἀλλά, σέ καμμία πε- 
ρίπτωση δέν τούς καθιστοῦσε ὡς καθοριστικό παράγοντα γιά 
οὐσιαστικά ἀπελευθερωτικές διεργασίες, ἐπειδή ὑπερτεροῦσαν 
ἀριθμητικά σέ σχέση µέ ἄλλες μερίδες τοῦ κοινωνικοῦ χώρου ἤ 
ἐπειδή χρησιμοποιοῦσαν πιό ἐξελιγμένα ἐργαλεῖα. 

Εἶναι, πάντως, γεγονός πώς ἡ ἀνάπτυξη τῆς βιομηχανίας 
στὀν εὐρωπαϊκό χῶρο ἐνήργησε εἰς βάρος τῆς γεωργίας καί τῆς 
κτηνοτροφίας, ἀπορροφώντας (κατά κανόνα µέβίαιες μεθόδους) 
µεγάλο ἀριθμό κτηνοτρόφων καί γεωργῶν γιά τήν ἐξυπηρέτηση 
τῶν ἀναγκῶν τῆς. Αὐτός ὁ μεγάλος ἀριθμός ἐργατῶν προκάλεσε 
µία σειρά ἀπό ἔντονες ψευδαισθήσεις καί ...παραισθήσεις, δίνο- 
ντας ἀφορμή στὀ νά ἀναπτυχθοῦν σκόπιµες καί τεχνητές διαδι- 


41. Ἐννοεῖται πώς ἡ κατἀάληξή τους δέν ἐπιβεβαιώνει οὔτε τήν σημασία 
οὔτε τήν ἀναγκαιότητα ὕπαρξης κάποιας τάξης. Τό ἀντίθετο συμπέρασμα 
ἐξάγεται σύµφωνα µέ τά ὅσα ἔχουν ἐκτεθεῖ προηγουμένως. 

κασίες παραπλάνησης ἀνθρώπων, οἱ ὁποῖοι προσέβλεπαν σέ µία 
ἀλλαγή τῆς ὑπάρχουσας κατάστασης πρός ὄφελος τοῦ συνόλου 
τῶν καταπιεσµένων κι ἐκμεταλλευόμενων. 

Ἑπομένως, µία αὐταπάτη μπορεῖ ἐπ᾽ ἀόριστον νά ταλανίζει 
τήν ἀνθρώπινη σκέψη καί πρακτική σέ σημεῖο πού πραγματικά, 
πλέον, νά τίθεται σοβαρά τό ζήτημα τοῦ ξεκαθαρίσµατος τῶν οὔὐ- 
σιαστικῶν διαφοροποιήσεων τοῦ ἀναρχισμοῦ σὲ σχέση μέ τήν 
ἀναρχική ἀπελευθερωτική προοπτική. 

Ἔτσι, δέν εἶναι µόνο ἡ ἐμμονή στήν ὕπαρξη τῶν ἐργατῶν, ὡς 
τάξη, ἀλλά καί µία σειρά ἀπό θέσεις πού ἀμφισβητοῦν ἀνοικτά 
τήν ἀναρχία. Δέν θά ἀσχοληθοῦμε ἐκτενῶς μέ τίς θέσεις αὐτές, 
ἀλλά µέ ἐκεῖνα τά σημεῖα πού ἀφοροῦν ἄμεσα τό θέµα τῆς πρό 
αἰῶνος καί πλέον παγίδευσης τῶν ἀπελευθερωτικῶν ἀγώνων 
στά δεσµά τῆς τάξης (ἐργατικῆς ἐν προκειμένῳ) καί τῆς ...ταξι- 
κότητας. 

Μέ βάση αὐτά τά δεσµά, ὁ ἀναρχισμός καθιερώνεται ὡς 
ρεῦμα. Κι ὄχι µόνο αὐτό, ἀλλά διακηρύσσεται στή διαπασών ὅτι 
ἀποτελεῖ τμῆμα τοῦ ἐργατικοῦ κινήματος καί κατά συνέπεια 
πώς συνδέεται ἄρρηκτα µέ αὐτό.Ἐδῶ ἔχουμε µία ξεκάθαρη τοπο- 
θέτηση πού ἔρχεται ὄχι µόνο σέ πλήρη ἀντίθεση μέ τήν ἀναρχία, 
ἀλλά συμπορεύεται µέ τήν μαρξιστική ἐξουσιαστική θεωρία. Ὁ 
ἀναρχισμός, ἐδῶ, ὑποβιβάζει µέ ξεδιαντροπιά τήν ἀναρχία σὲ ἕνα 
συμπαρομαρτούμενο τοῦ λεγόμενου ἐργατικοῦ κινήματος. 

Σἐἐνίσχυση ἤ τεκμηρίωση αὐτῆςτῆςθέσης χρησιμοποιοῦνται 
κείµενα ἀναρχικῶν, ὅπως τοῦ Μπακούνιν καί ἄλλων. Ὅμως, µία 
τέτοια ἀναφορά σέ ἀπόψεις πού ἔχουν κατά καιρούς διατυπώ- 
σει οἱ φερόμενοι ὡς κλασσικοί τοῦ ἀναρχισμοῦ καί ἡ ἀποδοχή 
αὐτῶν τῶν διατυπώσεων καί ἀπόψεων ὡς θεσφάτων δέν ἐπιλύει 
τά προβλήματα πού ὑπάρχουν. Τό ἀντίθετο μάλιστα. Μέ αὐτές 
τίς μεθοδεύσεις ὄχι µόνον ἐπαναλαμβάνονται λάθη, τά ὁποῖα 
ἔχουν ἀρνητικές ἐπιπτώσεις καί μάλιστα πιό σοβαρές ἀπό ἐκεῖνες 
πού προκάλεσαν στόν χρόνο κατά τόν ὁποῖο διατυπώθηκαν γιά 
πρώτη φορά, ἀλλά (τό χειρότερο) στήνονται θεωρίες μέ βάση 
αὐτά. 

Ὁ λόγος γιά τόν ὁποῖο ἐπιδροῦν καταστροφικά εἶναι ἁπλού- 


ν 

στατος καί ἀφορᾶ τό γεγονός τῆς διαφορετικῆς ἱστορικά κοινω- 
νικῆς κατάστασης πού ἐπικρατεῖ στίἰς σημερινές συνθῆκες, ἡ 
ὁποία ἀπέχει κατά πολύ --τόσο χρονικά, ὅσο καί οὐσιαστικά-- 
ἀπό τὀν χρόνο κατά τόν ὁποῖο διατυπώθηκαν. Αὐτό τό ὁποῖο 
μποροῦν νά προσφέρουν αὐτές οἱ ἀπόψεις εἶναι ἡ δυνατότητα 
-μέσα ἀπό µία πολύ πλούσια σέ γνώση καί ἐμπειρίες (ἀρνητικές 
καί θετικές) πορεία πού διανύθηκε- εἶναι ἡ κατανόηση σέ βάθος 
τῆς οὐσιαστικής διεργασίας πού εἶναι δυνατόν νά ἀκολουθηθεῖ 
πρὀς τήν ἀνεξούσια καί ἄναρχη πραγματικότητα. 

Εἶναι πέραν οἱασδήποτε ἀμφισβητήσεως ὅτι: ἡ ἀνάδειξη καί 
ἐφαρμογή τῶν ἀναρχικῶν ἀπελευθερωτικῶν ἰδεῶν, ἀπόψεων, 
θεωρήσεων καί πρακτικῶν δέν περνᾶ µέσα ἀπό τσιτάτα καί 
θέσφατα, ἀλλά µέσα ἀπό τήν κατανόηση τῆς κίνησης τῶν 
ἀπελευθερωτικῶν ἰδεῶν καί τό ξεκαθάρισμα ἀπό τίς ἐμβόλιμες 
ἐξουσιαστικές νοοτροπίες καί πρακτικές πού ἀναπόφευκτα προ- 
κύπτουν. 

Οἱ «κλασσικού τούς ὁποίους ἐπικαλοῦνται καί μνημονεύ- 
ουν οἱ ὀπαδοί τοῦ ἀναρχισμοῦ, καλά ἔκαναν καί ἔγραψαν τίς 
ἐμπειρίες καί τίς ἀπόψεις τους. Οἱ «σύγχρονούῦ τους, ὅμως, δέν 
ἔχουν τίποτα νά ποῦν γιά µία πορεία πού ἔχει διανύσει ἡ κυριαρ- 
χία καί οἱ, σκλαβωμένοι στήν πολύμορφη ἐξουσία, ἄνθρωποι τά 
τελευταῖα 160 χρόνια; Τίποτα ποῦ νά ζεπερνᾶ τίς κονσερβαρι- 
σμένες ἀπόψεις ποῦ ἀναμασώνται χωρίς τήν παραμικρή διάθεση 
κάποιας ἀπόπειρας ἀνάλυσης; 

Αὐτό ὁδηγεῖ σέ δυό ἐκδοχές: ἤ δέν ὑπάρχει δυνατότητα ἤ 
δέν ὑπάρχει θέληση γιά µία ἐμπεριστατωμένη ἀνάλυση. Ἄν αὐτό, 
τό τελευταῖο, δέν δείχνει ἀδιαφορία καὶ ἀνευθυνότητα, σάν τί 
ἄλλο μπορεῖ νά ἐκληφθεῖ Πάντως, γιά ἐμᾶς, ἡ ἀναρχία συνε- 
πάγεται εὐθύνες τίς ὁποῖες ἀβίαστα ἀποδέχονται ὅσοι, μέ 
τήν ἐλεύθερη θέλησή τους, ἐντάσσουν τόν ἑαυτό τους σέ µία 
ἀναρχική ἀπελευθερωτική διεργασία. Αὐτό σηµαίνει πώς κάθε 
σκέψη καί κάθε πράξη ἀποσκοπεῖ στό γενικό καλό καί συνεπῶς 
ὀφείλουμε νά µή παραμελοῦμε τήν ἀνάδειξη, µέ οὐσιαστικό τρό- 
πο, τῶν ἀναρχικῶν ἀπελευθερωτικῶν θεωρήσεων καί πρακτικῶν. 


ς 


Ἑπομένως, ἡ ἔντονη ἀναζήτηση καί ἡ σε βάθος διερεύνη- 


όν 

ση ἰδεῶν, ἀπόψεων καὶ καταστάσεων εἶναι περισσότερο ἀπό 
ἀπαραίτητη. 

Στήν πραγματικότητα, µία τέτοια διεργασία ἀπουσιάζει 
ἐπειδή ὁ λόγος τοῦ ἀναρχισμοῦ πάσχει ἀπό ὀξύμωρα σχήματα. 
Ἡ «ὀξύτητα» τῆς µωρίας του βρίσκεται στόὀ γεγονὸς πώς προ- 
βάλλει ἀντιφατικά θέµατα κάνοντας τά πιστευτά ἤ πιστεύοντας 
τά σάν ἱκανά νά πραγματοποιηθοῦν, παρά τό γεγονός πώς τό 
κάθε µέρος τῆς ἀντίφασης ἀναιρεῖ κάποιο ἄλλο. Στήν δεύτερη 
αὐτή περίπτωση, (τῆς ἀντιφατικότητας καὶ ἀναίρεσης), αὐτό πού 
ἀναδεικνύεται καί κυριαρχεῖ εἶναι ἡ µωρία. Πρόκειται γιά ἕνα σύ- 
µπτωµα πού, ἐπίσης, διατρέχει σέ ἔντονο βαθµό τήν μαρξιστική 
θεωρία καλλιεργώντας τήν κατηγορία τῶν µωρόπιστων. 

Βέβαια, εἶναι ἀληθές πώς οἱ ἰδέες ὅταν ριζώσουν στά µυα- 
λά τῶν ἀνθρώπων γίνονται ἀκατανίκητη δύναμη, ἰδιαίτερα μά- 
λιστα ὅταν συνδέονται µέ ὑποσχέσεις ὑλικῶν προνομίων καί 
ἑνός ἐπίγειου καταναλωτικοῦ παράδεισου, ὅπου ἡ ἀλλοτρίωση 
τῶν ἀνθρώπων ἀποκτᾶ, σέ ὁρισμένες περιπτώσεις, τρομακτικές 
διαστάσεις µεταλλάσσοντάς τους σέ ἀνδράποδα. Ἐπί προσθέ- 
τως, ἡ ἀνάπτυξη τῶν «παραγωγικῶν δυνάµεων» (στἰς ὁποῖες 
περιλαμβάνεται καί ὁ ἐργάτης) στόν Μαρξισμό εἶναι ἕνα φα- 
ντασιακό κίνητρο, τοῦ ὁποίου τό τέλος δέν ὁρίζεται µέ κάποιο 
συγκεκριµένο τρόπο, ὥστε νά γίνεται δυνατή ἡ κατανόηση τοῦ 
πὀτε καί πῶς καἰ, τό κυριότερο, µέ ποιό τρόπο θά ἐπιτευχθεῖ τό 
ἐπιδιωκόμενο ἀποτέλεσμα (τό «βασίλειο τῆς ἐλευθερίας»). Οἱ 
ἀοριστολογίες, ἔρχονται νά συνδεθοῦν µέ ἐξαγγελίες γιά τήν 
ἐπικείμενη ἐμφάνιση τῆς ὑλιστικῆς εὐδαιμονίας πού θά ἀποτελεῖ 
τήν προὔπόθεση γιά τήν κοινωνική ἀπελευθέρωση καί τό «κρα- 
τικό µαράζωµα». Ἡ ἀνεπιφύλακτη ἀποδοχή τῆς τεχνολογίας καί 
τῆς «προόδου», ἐγκυμονεῖ διαρκεῖς καί ἀξεπέραστους κινδύνους 
ὄχι µόνο γιά τήν ἀνθρωπότητα ἀλλά καί γιά τὸ σύνολο τοῦ πλα- 
νήτη. 

Παρ’ ὅλα αὐτά, διαπιστώνεται µία «ἄνευ προὐποθέσεων» 
ἀποδοχή ὄχι µόνο μαρξικῶν ἀλλά καί γενικότερα ἀριστερῶν 
ὅρων καί κυρίως θέσεων, πού πολλές φορές κατατίθενται καί 
ἐκτίθενται µέ προφανή ἀντιφατικότητα. Ὑπάρχει, ἀκόμη, ὁ ἰσχυ- 

ρισµός τῆς σύνθεσης τῶν ἀντιθέσεων πού προσπαθεῖ νά κατευ- 
θύνει τήν σκέψη σέ «ἀπύθμενα βάθη». Ἀλλά τί εἴδους σύνθεση 
ἀντιθέσεων εἶναι αὐτή, ὅταν γίνεται προσπάθεια νά συντεθεῖ 
π.χ. ὁ σιδερόστοκος µέ τό πιλάφι; 

Τὸ ἐρώτημα ποῦ θά μποροῦσε νά τεθεῖ εἶναι. Θεωρεῖται 
ἐπουσιώδης καί µή ἀναγκαία ἡ τεχνολογική ἐξέλιξη καί ἡ πρὀο- 
δος; Ὅσον ἀφορᾶ τήν πρὀοδο, ἐκεῖνο πού χρῄζει ἰδιαίτερης 
προσοχῆς εἶναι ἡ ἀντίληψη καί ἡ γνώση γύρω ἀπό αὐτήν την 
ἔννοια. Ἀπαιτεῖται νἁ τονισθεῖ καί κυρίως νά διευκρινιστεῖ τό 
πολύπτυχο: Πρόοδος τίνος, ὡς πρός τἰ, μέ ποιό σκοπό καί ποιά 
ἀποτελέσματα; 

Ὅταν οἱ ἀνθρώπινες ὁμάδες ἀποδέχτηκαν ὡς δῶρο τόν λωτό 
τῆς ἐξουσίας καί ἐν συνέχειᾳ τόν ἔφαγαν, ὡς γνήσιοι Λωτοφά- 
γοι, ξέχασαν τήν µεγάλη ἀλήθεια πού µας λέει πώς ὅταν ἐνισχύεις 
αὐτό πού ἀνήκει σέ ἄλλον, ὑποδουλώνεσαι περισσότερο σ’ 
αὐτόν καί γίνεσαι ἀκόμα πιό δέσµιος στἰς συνθῆκες πού σου 
ἐπιβάλει, ἀφοῦ αὐτή ἡ ἐνίσχυση τόν κάνει νά πηγαίνει ἀκόμα 
πιό μπροστά στούς σχεδιασμούς του πού εἶναι ἀσύμβατοι µέ τό 
γενικό καλό. Ὁ μαρξισµός εἶναι ἐξουσιαστικός καὶ ὀ,τιδήποτε 
ἀπορρέει ἀπό αὐτόν δέν μπορεῖ νά ἀποδίδει κάτι τό διαφορετικό, 
ἐκτός ἀπό ἐξουσία καί ὑποταγή. 

Ὁ λωτός τῆς ἐξουσίας, ὁ Μαρξισμός (καί ἡ Λενινιστική 
προἑκτασή του) παρουσίασε σάν τό μέγιστο τῶν ἀγαθῶν τήν 
ἐκβιομηχάνιση, αὐτήν τήν κατάρα πού ἔδωσε στήν ἐξουσία τήν 
εὐχέρεια ὄχι µόνο νά παραπλανήσει ἑκατομμύρια ἀνθρώπων, 
ἀλλά καί νά δυναμώσει τήν ἐπιβολή της µέσω τῆς ἀνάπτυξης τῶν 
«παραγωγικῶν δυνάµεων»,τήν προώθηση τῆς ὑπερκατανάλωσης 
καί τῆς µαζοποίησης τῶν ἀνθρώπων µέσα ἀπό τήν αὐξανόμενη 
ἐξάρτησή τους ἀπό ἀντικείμενα περιστασιακῆς χρήσης καί ᾱμ- 
φιβόλου χρησιμότητας. 

Μέσα ἀπότήν «ὀργάνωσητῆς ἐργασίας» (καἰτῆς ὑποτιθέμενα 
ὑπαρκτῆς τάξης) ἔγιναν ἄπειρες βελτιώσεις, ἐξελίξεις καί προσαρ- 
µμογές στό σύγχρονο ἐξουσιαστικό σύστημα παραγωγῆς, πού 
ἀρκετοί ἀκόμα ἐπιμένουν νά τό ὀνομάζουν καπιταλιστικό. 

Ὁ Μαρξισμός κατασκεύασε, ἐπίσης γιά πολύ συγκεκριµέ- 

νους λόγους, τήν ἀντίθεση κεφαλαίου καί ἐργασίας προσπα- 
θώντας νά τήν ἀναγάγει στήν «ἀντίθεση» μεταξύ «προλεταριά- 
του» καί ἀστικῆς τάξης. Ποιό λόγο, ὅμως, ἔχουν οἱ ἀναρχικοί νά 
ἀποδέχονται καί νά προβάλλουν αὐτοῦ τοῦ εἴδους τήν ἀντίθεση: 
Ἀπό ἄποψη οὐσίας, κανέναν! Ἐπειδή, ἁπλούστατα, γιά τὴν 
ἀναρχία ἡ κύρια καί οὐσιαστική ἀντιπαράθεση εἶναι ἀνάμεσα 
στήν ἐξουσία καί τήν ἐλευθερία (χωρίς νά ἀναφέρουμε καί µία 
σειρά ἀπό ἐπίσης οὐσιώδη ζητήματα πού καλύπτουν µία ὁλική 
θεώρηση τῶν πραγμάτων ἀπό ἀναρχική σκοπιά). Ποιός ὁ λόγος 
νά ὑποβιβάζεται ἡ κύρια καί οὐσιαστική ἀντίθεση σέ µία ἄλλη, ἡ 
ὁποία εἶναι «φύσει» καί «θέσει» μερική; Ὁ λόγος εἶναι ἡ προφα- 
γής ἐπίδραση τοῦ ἀναρχισμοῦ πού, παρακάμπτοντας θεµελιακές 
ἀναρχικές ἰδέες, προσπαθεῖ νά ἀντικαταστήσει τήν ἀναρχία μέ 
τόν Μαρξισμό. 

Ἂν θελήσουµε, μάλιστα, νά προσεγγίσουμε τά σημεῖα σύ- 
γκλισης ἀλλά καί «ταυτοποίησης» τοῦ ἀναρχισμοῦ καὶ τοῦ 
Μαρξισμοῦ (στήν Λενινιστική ἤ µή ἐκδοχή του) θά διαπιστώ- 
σουµε πώς ὑπάρχουν κάποια κοινά χαρακτηριστικά πού ἔχουν 
ἰδιαίτερη σημασία. Ἡ ἄποψη περί τῆς ἐργατικῆς τάξης, ὁ τρόπος 
τῆς ἀνάλυσης, ἡ ἀποδοχή τῆς πολιτικῆς καί ἡ συγκρότηση κινή- 
µατος εἶναι ὁρισμένα ἀπ᾿ αὐτά πού ἀποτελοῦν τά καθοριστικά 
στοιχεῖα πού κάνουν ἀναγνωρίσιμη αὐτήν τήν ταυτοποίηση. 

Ὁσοπερισσότερο ἐμβαθύνει κάποιος στό θέµα τῆς ἀπόπειρας 
γιά τήν συγκρότηση µίας τάξης πού θά ἀποσκοπεῖ στήν κατάλη- 
ψη τῆς ἐξουσίας, ἀντιλαμβάνεται ὅτι δέν ἔχει νά κάνει µόνο µέ 
ἕνα κακό προηγούμενο, ἀλλά καί ἕνα πολύ χειρότερο ἐπόμενο, 
ἀφοῦ τελικά ἐκεῖνο πού ἔχει ἀποδειχθεῖ εἶναι ἡ ἐνίσχυση τῆς 
ὑπάρχουσας τάξης πραγμάτων. Ἐπί προσθέτως, ἡ ἀποδοχή τῆς 
ὕπαρξης τῶν τάξεων --καί ἀκόμη περισσότερο-- ἡ προσπάθεια 
προσδιορισμοῦ ἑνός κοινωνικοῦ στρώματος ὡς τάξης, εἶναι ἡ 
ἀναγνώριση καί κατοχύρωση ἑνός ἀκόμη διαχωρισμοῦ, καθ᾽ 
ὅσον καί ἡ διαδικασία γιά τόν προσδιορισμό της, πέραν τοῦ ὅτι 
ἐπιτείνει ἀκόμα περισσότερό τους διαχωρισμούς, διευκολύνει 
τήν χειραγώγηση τοῦ κόσμου, πού δένεται µέ τήν µία ἤ τήν ἄλλη 
διαχωριστική λογική καί πρακτική. Οὔτε, ὅμως, αὐτό ταιριάζει 

µέ τίς ἀναρχικές ἐπιδιώξεις πού σαφέστατα ἀντιπαλεύουν τούς 
διαχωρισμούς καί τήν ἀνταγωνιστικότητα. 

Ἐρχόμαστε, τώρα, σέ ἕνα ἰδιαίτερης σηµασίας σημεῖο. Ἡ 
ἀνταγωνιστικότητα εἶναι συστατικό τῆς κοινωνίας καὶ ὅπως 
ἀναφέραμε προηγουμένως κοινωνία, τάξη καί κράτος παραμέ- 
νουν συνδεδεμένα μεταξύ τους. Οἱ ἄνθρωποι πού ἀγωνίζονται 
γιά τήν ἀναρχία εἶναι προφανές πώς δέν θά μποροῦσαν νά 
ἀποδεχτοῦν τήν διατήρηση τῶν βασικών ἀνταγωνιστικῶν χαρα- 
κτηριστικῶν πού ὑπάρχουν στίς παροῦσες συνθῆκες ἐξουσίας κι 
ἐκμετάλλευσης. 

Και ὅμως, αὐτό ἀκριβῶς προωθεῖται ἀπό τόν ἀναρχισμό: 

Ἀναφερθήκαμε προηγουμένως γιά τήν µωρία πού γίνεται 
πιστευτή καί ἀποδεκτή χωρίς δεύτερη σκέψη. Ἰδού, λοιπόν, τό 
κορυφαῖο σημεῖο πού διαρκῶς ἐπαναλαμβάνεται ἀπερίσκεπτα: 
Ἀταξική κοινωνία! Αὐτή εἶναι µία κορύφωση τῆς ἐξαπάτησης 
καί τῆς κουτοπονηριᾶς, πού φορᾶ τόν μανδύα τῆς δῆθεν ἄπε- 
λευθέρωσης. Ἡ καραμέλα χρησιμοποιεῖται γιά περισσότε- 
ρο ἀπό ἐνάμιση αἰῶνα. Κι ὅμως. Ἡ ἀκλόνητη µωροπιστία δέν 
ἀφήνει περιθώρια δεύτερης σκέψης. Διατύπωση καί «στόχος» 
τῆς Μαρξιστικῆς-Λενινιστικῆς θεωρίας καί τῆς ἀπεριόριστης 
πολιτικῆς σπέκουλας εἶναι ἡ «ἀταξική κοινωνία». Τί περίεργο 
στ’ ἀλήθεια! Τόν ἴδιο «στόχο» προβάλλει καί ὁ ἀναρχισμός: Δι- 
απιστώνουµε, λοιπόν, πώς ἡ ἐξουσιαστική ἰδεολογία καί λογι- 
κή διοχετεύεται µέσα ἀπό τήν ἀποδοχή τοῦ στερεότυπου ὅρου 
«ἀταξική κοινωνία». 

Ἀπόψεις αὐτοῦ τοῦ τύπου δέν λύνουν τήν τρομακτική ἀντί- 
φαση μεταξύ µίας πραγματικότητας χωρίς τάξη (δηλαδή χωρίς 
διαχωρισμούς καὶ κοινωνικές κατηγοριοποιήσεις) καθώς τήν 
ἴδια στιγµή τοποθετοῦν ἰσότιμα καί δίπλα-δίπλα τόν πλέον χα- 
ρακτηριστικόὀ παράγοντα ταξινόμησης καί διαχωρισμοῦ τῶν 
ἀνθρώπινων ὁμάδων καί ἀτόμων μίας δεδομένης ἐξουσιαστικῆς 
καί ἀνταγωνιστικῆς συνθήκης: τήν κοινωνία. 

Ὅμως, ἡ ἀναρχική θεώρηση τῆς ὁλικῆς ἀπελευθέρωσης ἀπο- 
σκοπεῖ ὄχι µόνο στἠν καταστροφή τοῦ κράτους, ἀλλά ἐπιφέρει 
τήν ταυτόχρονη διάλυση τῆς κοινωνίας καί τῆς Τάξης, δεδοµέ- 

νου πώς εἶναι ὁ συντελεστής τῆς συνύπαρξής τους. Ἑπομένως 
δέν εἶναι δυνατό νά ἐπιδιώκεται ἡ σύσταση, ἀνασύσταση ἤ ἀντι- 
κατάσταση κανενός ἀπό αὐτά, ἐπειδή κάτι τέτοιο θά σήμαινε τήν 
παλινόρθωση τῆς ἐξουσιαστικῆς κατάστασης πού προὐπῆρχε. 
Ἐπί πλέον, γνωρίζουμε πολύ καλά πώς ἡ ἱστορία τῆς Τάξης ἔχει 
ὄχι ἁπλά οὐσιώδεις ὁμοιότητες µέ τήν ἱστορία τοῦ κράτους, ἀλλά 
ἀπό ἕνα, πολύ κοντινό στἠν ἀφετηρία τους, σημεῖο καί ἔπειτα 
ταυτίζονται. 

Ἑπομένως, µία ἀναρχική ἐπανάσταση δέν μπορεῖ νά ἀπο- 
σκοπεῖ στήν ἀνασύσταση τῶν κοινωνικῶν δομῶν, ἐπειδή αὐτό 
σηµαίνει ἀνασύσταση τῶν ἐξουσιαστικῶν δομῶν καί σχέσεων 
καίκατά συνἐπειατοῦκράτους. Δέν χρειάζεταινά ἐπαναλάβουμε 
τί σηµαίνει ἡ προσπάθεια γιά τήν συγκρότηση µίας τάξης. Ἄρα 
διαυγέστερο συμπέρασμα δέν θά μποροῦσε νά ὑπάρχει. Δέν 
εἶναι δυνατόν νά ὑπάρξει ἀπουσία τάξεων καί ταυτόχρονα νά 
ὑπάρχει κοινωνία. Αὐτό πού θά προκύψει θά εἶναι κάτι πλήρως 
διαφορετικό. 

Θά μπορούσαμε νά συνεχίζουμε τήν ἀπαρίθμηση ἀνάλογων 
ἀντιφατικῶν καί ἐξουσιαστικῶν θέσεων καί ἀπόψεων ποὺ προ- 
βάλλονται µέσω τοῦ ἀναρχισμοῦ. Δέν βρίσκεται, ὅμως, κάτι τέ- 
τοιο στά ἐνδιαφέροντα αὐτοῦ τοῦ κειµένου. 

Αὐτό στό ὁποῖο χρειάζεται νά σταθοῦμε γιά λίγο εἶναι τά ἐπι- 
χειρήµατα πού χρησιμοποιοῦνται ἀπό ὅσους ἀναφέρονται στόν 
ἀναρχισμό προκειµένου νά «τεκμηριωθεῦ καί νά συνεχιστεῖ ὁ 
ἐναγκαλισμός τοῦ ἀναρχισμοῦ µέ τήν ἐξουσιαστική θεωρία τοῦ 
Μάρξ. Οὐσιαστικά πρόκειται γιά δυό τετριµµένες προφάσεις 
πού ἐπαναλαμβάνονται σἐ διάφορες παραλλαγές. 

Τό πρῶτο επιχείρημα, ἀφορᾶ τήν ὑποτιθέμενη δυσκολία 
εἰσροῆς ἀναρχικῶν ἰδεῶν µέσα στό ὑπάρχον σύστημα. Ὅποτε 
σάν ἐργαλεῖο ἀνάλυσης χρησιμοποιεῖται ὁ Μαρξισμός προκει- 
µένου νά γίνει δυνατῆ ἡ «διείσδυση» στήν κοινωνία. Ποιό εἶναι 
αὐτό τό ἐργαλεῖο ἀνάλυσης; Προφανέστατα πρὀκειται γιά τήν 
ἀνάλυση τῆς κοινωνἰας µέ ταξικούς ὅρους. Ἀλλά, ὅλα ὅσα 
ἔχουμε ἀναφέρει µέχρι τώρα καθιστοῦν ὄχι ἁπλά ἀπορριπτέο 
αὐτό τό «ἐργαλεῖο» ὡς µέσο ἀνάλυσης, ἀλλά ἀποδεικνύουν πώς 

δέν στηρίζεται στήν πραγματικότητα. Ἄς µήν ἀναφερθοῦμε πα- 
ραπέρα σέ σχέση μέ τήν καρικατούρα τοῦ ἱστορικοῦ ὑλισμοῦ, ἡ 
ὁποία εἶναι ὁριστικά καί ἀμετάκλητα ἕνα ἀπαραίτητο ἀξεσουάρ 
τόσο τῶν σκουπιδοτενεκέδων τῆς ἱστορίας, ὅσο καί τῶν συνή- 
θων ἀπορριμματοδεκτῶν. Στήν πραγματικότητα, ὁ Μαρξισμός, 
ὁ Λενινισμός καί οἱ σύγχρονες ἐκδοχές τους εἶνε ἕνα κατασκεύ- 
ασμα, ἕνας ἐπιστημονισμός πού καθιερώνει τήν ἐξουσία καί 
τήν κυριαρχία µέσω τῆς ὑποδούλωσης καί τῆς καθήλωσης τῶν 
ἀτομικοτήτων καί τῶν ἀνθρώπινων ὁμάδων στίς ἄμεσες ἀνάγκες 
(π.χ. τῆς ἐπιβίωσης), ὅπως ἀκριβῶς κάνει κάθε ἐξουσιαστική 
ἰδεολογία. 

Ἀλλά καί σέ σχέση µέ τήν χρήση τοῦ ἐργαλείου ἀνάλυσης, 
αὐτό τό ὁποῖο χρειάζεται νά ληφθῆ ὑπ ὄψιν εἶναι πώς κι αὐτό 
χρῄζει ἰδιαίτερης ἀντιμετώπισης. Αὐτή ἀφορᾶ τήν θεµελιακή 
ἀναρχική ἄποψη, σύμφωνα µέ τήν ὁποία ὁ σκοπός καί τά µέσα, 
πού χρησιμοποιοῦνται γιά τήν ἐπίτευξή του, πρέπει νά βρίσκο- 
νται σέ ἁρμονική σχέση. Θά πρέπει, δηλαδή, τά µέσα νά μήν 
ἀντιφάσκουν ἤ νά ἀντιτίθενται πρὀς αὐτά πού ἐπιδιώκονται. 
Ἔρχονται, ὅμως, κατά κύματα, οἱ ἀρνητές καὶ προσπαθοῦν νά 
ἐξαφανίσουν µέσω τῆς πολιτικῆς, δηλαδῆ µέσω τοῦ ἐφικτοῦ, 
αὐτήν τήν πρωταρχική ἄποψη. 

Ἄς προσπαθήσουμε νά τό κάνουμε ἀκόμη πιό κατανοητό. 
Μία θεµελιακή ἀναρχική ἄποψη δέν ἀποσκοπεῖ στήν τεχνική 
διεκπεραίωση τῆς ἰδέας, ἀλλά ἀποτελεῖ ἀναπόσπαστο τμῆμα 
µίας σειρᾶς στοιχείων πού συμπληρώνουν καί ἀναδεικνύουν 
τήν οὐσία αὐτῆς τῆς ἰδέας. Εἶναι χαρακτηριστικό πὠς µέσω 
τῆς πολιτικῆς οἱ ἰδέες χρησιμοποιοῦνται γιά τήν ἐπίτευξη τοῦ 
ἐφικτοῦ, χωρίς ὅμως νά ὑπάρχει ἐμβάθυνση καὶ κατανόηση 
τοῦ περιεχοµένου τους. Μέ τέτοιου εἴδους ἐξουσιαστικές µε- 
θόδους ἐπιχειρεῖται νά κτυπηθεῖ καίρια ἡ ἰδέα, νά ἀπογυμνωθεῖ 
καί νά μήν μπορέσει τό περιεχόµενο, ἡ οὐσία της, νά προσεγ- 
γίσει τοὺς ἀνθρώπους καί ἔτσι νά µήν γίνει δυνατή ἡ δηµιουρ- 
γία ἐναύσματος γιά ἀπελευθερωτικές διεργασίες. Δέν ὑπάρχει 
λόγος νά διερωτᾶται κάποιος ποῦ καταλήγουν ὅλες αὐτές οἱ 
πρακτικές, ἀφοῦ ἡ πολιτική εἶναι ἕνα µέσο γιά τόν ἐκφυλισμό 


κ. 

ὄχι µόνον αὐτῶν πού τήν ἐφαρμόζουν, ἀλλά καί τῶν ἰδεῶν πού 
χρησιμοποιοῦν, ἐπειδή γιά τούς σκοπούς τῆς ἐξουσίας κατα- 
σκευάζονται ἰδεολογίες καί ἰδεολογήματα πού ἀπομακρύνουν 
ἀπό τήν ἰδέα. 

Ἴσως νά ἐνοχλοῦν οἱ κατά καιρούς ἐπαναλαμβανόμενες θε- 
µελιακές ἀπόψεις τῆς ἀναρχίας. Φαίνεται, πάντως, πὠς κανενός 
εἴδους ἐπανάληψη (ἀκόμα κι ὅταν ἀφορᾶ θεµελιακές ἀπόψεις, 
ἐπιβεβαιωμένες καί καθοριστικές γιά τήν ἔκβαση τοῦ ἀναρχικοῦ 
ἀπελευθερωτικοῦ ἀγῶνα, πού ἰσχύει καί σε ὅλες τίς περιπτώσεις 
προσπαθειῶγν) δέν εἶναι δυνατόν νά ἀποφέρει ἀποτελέσματα στά 
«ὦτα τῶν µή ἀκουόντων», οἱ ὁποῖοι µέ δογματική νοοτροπία θά 
συνεχίζουν τόν δρόμο τοῦ ἰησουίτικου κανόνα «ὁ σκοπός ἁγιάζει 
τά µέσα». 

Ποσῶς µας ἀπασχολεῖ µία τέτοια πορεία. Ὀφείλουμε, σταθε- 
ρά, νά διατυπώσουµετίς ἀπόψεις, τίς ἀναλύσεις, τίς πεποιθήσεις 
μας. Νά µήν ὑποκύπτουμε στίς «εὔκολες λύσεις» ἐκθειάζοντας 
µία ἐξουσιαστική μεθοδολογία, ἕνα ἐργαλεῖο τό ὁποῖο μάλιστα 
ἐμφανίζεται ὡς ἀναντικατάστατο. Αὐτή ἡ «μοναδικότητα» εἶναι 
ἕνας τρόπος µέτόν ὁποῖο συγκαλύπτεται ἡ σέβάθος ἐξουσιαστική 
φύση αὐτῶν τῶν ἰδεολογικοπολιτικῶν κατασκευῶν. 

Πάντως, ἐάν ὑπῆρχε ἤ ὑπάρχει ἀνάγκη χρήσης ἐργαλείων, γιά 
ποιό λόγο αὐτά θά ἔπρεπε νά εἶναι τά ἐξουσιαστικά ἐργαλεῖα; 

Σ ὅ,τι ἀφορᾶ τό δεύτερο ζήτημα τῆς διείσδυσης, τό ἐρώτημα 
ἀπό ἕνα σημεῖο καί ἔπειτα μπορεῖ νά εἶναι: τί προηγεῖται καί τί 
ἀκολουθεῖ; Ἂν ἡ ἱστορία τῆς ἀνθρωπότητος ἔχει σάν ἀφετηρία 
καὶ θεµέλιό της τήν ἐξουσία, τότε σηµαίνει πώς οἱ ἀναρχικές 
ἀπόψεις ἔρχονται ἀπό τά ἔξω (ὅτι εἶναι κατασκευασμένες) προ- 
σπαθώντας νά ριζώσουν στά μυαλά τῶν ἀνθρώπων. Ὅποτε θά 
ἔχει βάση αὐτό τό ὁποῖο ἐπικαλοῦνται οἱ ὑποστηρικτές τῆς θεω- 
ρίας αὐτῆς, γιά διείσδυση, δηλαδή, τῶν ἀναρχικῶν ἰδεῶν καί τή 
δυσκολία τους νά γίνουν ἀποδεκτές ἀπό τόν κόσμο. 

Ὅμως, εἶναι πράγματι ἔτσι, Ἡ µέχρι σήµερα πορεία τῆς ἀν- 
θρωπότητος, ἱστορικά, ἔχει ἀποδείξει τό ἐντελῶς ἀντίθετο. 
Ὅποτε τό ζήτημα παραπέμπει στήν ἀφετηρία, στίς ρίζες τῆς 
κάθε ἰδέας, θεωρίας καί πράξης καί στήν προκειμένη περίπτω- 

ση τῆς ἀναρχίας. Ἀλλά στήν περίπτωση τῆς ἀναρχίας ὑπάρχει 
στήν οὐσία ἕνα ξεπέρασµα τῶν περιορισμένων ὁρίων τῆς θεω- 
ρίας. Ἐπειδή, η αναρχία, εἶναι µία θεώρηση τοῦ ὅλου, μέ τήν 
ὁποία ἐπιδιώκεται ἡ ἐπαναπροσέγγιση τῆς ὁλότητας καί κατά 
συνέπεια ἐπαναοικειοποίηση ὅλων ὅσων στήν πορεία τῆς 
ἀνθρωπότητος ἀπωλέσθησαν ἤ δέν ἑδραιώθηκαν µέσα ἀπό µία 
συνεχή ἀνάδειξη καί ἀνέλιξή τους. 

Δέν χρειάζεται νἀ πάει κάποιος µακριά γιά νά κατανοήσει 
πώς ἡ «θεωρία» γιά τήν ὑποτιθέμενη «ἀδυναμία» διείσδυσης ἤ 
εἰσροῆς τῶν ἀναρχικῶν ἰδεῶν µέσα στόν κοινωνικό χώρο θέτει 
ἐκ τῶν πραγμάτων τίς ἀναρχικές ἰδέες σέ κατώτερη μοῖρα ἀκόμα 
κι ἀπό αὐτό τό µαρξικό κατασκεύασμα, ἀφοῦ αὐτό ἔχει τό «πλε- 
ονέκτηµα» τοῦ καλύτερου ἐργαλείου ἀνάλυσης. 

Ἀρκεῖ κάποιος νά ἀναλογισθεῖ πώς αὐτά τά ζητήματα τίθε- 
νται ἀπό ὅσους αὐτοαποκαλοῦνται ἀναρχικοί καί θά καταλάβει 
τό πόσο ἐπιβλαβής γιά τήν ἀναρχική ἀπελευθερωτική προσπά- 
θεια ἔχει καταντήσει ὁ ἀναρχισμός. 

Ἀπέναντι σἑτέτοια φαινόμενα καί καταστάσεις ὀφείλουμενά 
ἔχουμε σταθερή προσήλωση στό ἀναρχικό ἰδεῶδες. Αὐτό, εἶναι 
ἱκανό νά μᾶς ἀποτρέπει ἀπό τήν ἀποδοχή τῶν ἐξουσιαστικῶν 
προτύπων γιά τήν ἐπίτευξη τῆς ὁλικῆς ἀπελευθέρωσης, ἀφοῦ 
αὐτά τά πρότυπα ἀναιροῦν τήν ἀπελευθερωτική διεργασία.Ἔτσι, 
δέν χρειάζεται νά συγκροτηθεῖ κάποια τάξη, ἐπειδή συγκροτη- 
µένη τάξη σηµαίνει ἐξουσιαστικά δομημένη καί, ἑπομένως, 
ἐπιβαλλόμενη. 

Ἐπί πλέον, ἡ ἀναρχία δέν εἶναι δυνατόν νά ἀφορᾶ συγκεκρι- 
µένη τάξη, ἐπειδή δέν ἔχει ταξική διάσταση, οὔτε χρειάζεται νά 
ἀναζητᾶ κάποιο «ἐπαναστατικό ὑποκείμενο», ἐπειδή περιλαµ- 
βάνει τό σύνολο τῶν ἀνθρώπων. Ἡ ταξική προσέγγιση καί ὁ 
ἐγκλωβισμός σ) αὐτήν συνιστᾶ τήν κραυγαλέα ἄρνησή της. Σ’ 
αὐτήν τήν παγίδα, δυστυχῶς, ἔπεσαν πολλοί ἀπό τούς γνωστούς 
ἀναρχικούς του 19ου αἰώνα. 

Ἄς ἔχουμε διαρκῶς κατά νοῦ πώς ἡ ἀναρχία εἶναι ἕνα συ- 
νολικό γεγονός, στό ὁποῖο οἱ ἄνθρωποι ἔχουν μέν σηµαίνουσα 
θέση, ἀλλά αὐτή τους ἡ θέση ξεπερνᾶ τό ἀνθρώπινο γένος, δεδο- 

µένου πώς διά τῆς ἀναρχίας ἀποσκοποῦμε στήν πολύπλευρη καί 
ὁλόπλευρη ἀνάπτυξη καί ἐξέλιξη τόσο τῆς ἀνθρώπινης ὅσο καί 
κάθε ἄλλης ὀντότητας, πού ἐνοικεῖ σ᾿ αὐτόν τὀν πλανήτη. Αὐτός 
εἶναι καί ὁ λόγος πού ἡ ἀνάδειξή της δέν μπορεῖ νά παραδοθεῖ, 
διαχωρισµένα, στά χέρια τῆς οἱασδήποτε κοινωνικῆς κατηγορί- 
ας («πού θά ἀναλάβει νά τήν διαχειριστεῖ γιά τόν ἑαυτό της»). 
Ἐμπεριέχει µία ὁλιστική διάσταση καί γι αὐτό τό λόγο ἀφορᾶ 
πρώτιστα τούς ἀνθρώπους, πού καλοῦνται νά ἀναλάβουν καθο- 
ριστική θέση καί νά δράσουν ἀνάλογα. Αὐτή τους ἡ θέση εἶναι 
πού ξεπερνᾶ σέ δυναμική τούς ἴδιους καί ἔρχεται νά συντεθεῖ 
μέ τήν ὁλότητα µέσα στήν ὁποία βρίσκονται. Δέν συμπορεύε- 
ται µέ τήν ἀναρχία ἡ ἀνατροπή τοῦ ὅλου καί ἡ ἀντικατάστασή 
του ἀπό τό µέρος, πού στήν προκειμένη περίπτωση θά εἶναι κά- 
ποια τάξη. 

Ἑπομένως, ὡς ἀναρχικοί δέν ἀναζητοῦμε τήν συγκρότηση 
µίας τάξης, ὅσο «προνομιούχα» (καί πολλά ὑποσχόμενη) καί ἄν 
ἐμφανίζεται, ἐπειδή ἡ ὑπόθεση τῆς ὁλικῆς ἀπελευθέρωσης ἄφο- 
ρᾶ ὄχι µόνον τό σύνολο τῶν ἀνθρώπων, ἀλλά ἐκτείνεται καί 
πέρα ἀπό αὐτούς. Τά δεκανίκια καί οἱ πλασματικές καταστάσεις 
δέν ἀπελευθερώνουν. Ἀντίθετα κατασκευάζουν αὐταπάτες καί 
ἀπελευθερωτικές ἐπιφάσεις. 

Γι αὐτό καί µία ἀπό τίς «ἀπαντήσεις» πού ἔχουν καί μποροῦν 
νά δώσουν οἱ ἀναρχικοί ἀπέναντι σέ ὅλη αὐτή τήν ἐξουσιαστική 
πολυπλοκότητα, ἡ ὁποία περιβάλλειτόν κόσµο, εἶναι ἡ ἐπιστροφή 
στήν ἁπλότητα καί ἡ ἀναδρομή στήν οὐσία τῆς ζωῆς, πέρα ἀπό 
τίς οἰκονομικές καί παραγωγικές ψευδαισθήσεις πού ἐπιδροῦν 
ἀποπροσανατολιστικά καί ἐγκλωβίζουν συνειδήσεις. Αὐτό ση- 
μαίνει ἔμπρακτη ἀποκόλληση ἀπό τά ἐξουσιαστικά πρότυπα 
καί προσπάθεια ἀνάδειξης τῶν ἀπελευθερωτικῶν διεργασιῶν 
πού ἐκδηλώθηκαν σ’ ὅλη τήν ἱστορική πορεία. Σημαίνει τήν ἀντι- 
µετώπιση τῶν ἐξουσιαστικῶν σταθμῶν σάν αὐτό πού πραγµατι- 
κά εἶναι: πρόσκαιροι. 

Συνεπῶς, ἀπό ἀναρχικῆς σκοπιᾶς προέχει ὁ αὐτοκαθορισμός 
τῶν ὑποκειμένων καί τῶν δρώντων µέσα στὀν κοινωνικό χώρο, 
εἴτε πρόκειται γιά ὁμάδες εἴτε γιά ἄτομα. Ὁ ἐπανακαθορισμός 

τῶν σχέσεων καί ὁ αὐτοπροσδιορισμός τους, μακρυά ἀπό κάθε 
εἴδους σανίδα σωτηρίας. 

Ἐπειδή, ὡς ἀναρχικοί δἐν ἤρθαμε νἀ σώσουμε τόν κόσμο, 
ἀλλά νἀ τόν βοηθήσουμε νά ἀναδείξει τίς ἐσώτερες δυναμικές 
καί ἱκανότητες πού διαθέτει, προκειµένου νά ἀπελευθερωθεῖ 
οὐσιαστικά καί μόνιμα. 


ο 


μα” ἵ ος 
ολλ μα θ τι πλ αμ Νν-- 


Σέ αὐτό τό δοκίµιο ἀσχολούμαστε 
μέ µία «πραγματικότητα» πού ἆπα- 
σχολεῖ γιά ἐκατονταετίες τήν σκέ- 
ψη καί τήν δράση ἑκατομμυρίων 
ἀνθρώπων τοῦ πλανήτη. Πρόκειται 
γιά τήν ἐκκρεμότητα πού ἀφορᾶ τό 
ζήτημα τῆς τάξης καί τῆς ἐξουσίας, 
τήν μεταξύ τους σχέση, ἀλλά κυ- 
ρίως τήν ἐπίδραση πού ἀσκοῦν στόν 
κοινωνικό χῶρο. Χρειάζεται, κατά 
τήν γνώµη µας, ἡ κατανόηση καί ἡ 
ἀντιμετώπιση τοῦ κατασταλάγμα- 


τος µίας πορείας χιλιετιῶν καί ἡ 


δημιουργική ἀνάδειξη ἐκείνων τῶν 
ριζικῶν ἰδεῶν καί σκέψεων πού θά 
δώσουν, µέσα ἀπό µία οὐσιαστική 
διεργασία καί δράση, τήν λύση. 

